|  |  |
| --- | --- |
| **Tárgy:** | 2024. november 28-i Közgyűlés nyilvános jegyzőkönyve |
| **Helyszín:** | Városháza, Nagyterem |
| **Időpont:** | 2024. november 28. 09.00 -  |
| **Jegyzőkönyv-****vezető:** | Vasas Melinda |
| **Jelenléti ív** | **Név** | **Aláírás** | **Megjegyzés** |
|   | Dr. Nemény András |  |  |
|  | Dr. Horváth Attila |  |  |
|  | Horváth Soma Ádám |  |  |
|  | Dr. László Győző |  |  |
|  | Ágh Ernő Péter |  |  |
|  | Bokányi Adrienn |  |  |
|  | Dr. Czeglédy Csaba Adrián |  |  |
|  | Dr. Danka Lajos |  |  |
|  | Gálffy Áron |  |  |
|  | Horváth Gábor |  |  |
|  | Illés Károly Roland |  |  |
|  | Kelemen Krisztián |  |  |
|  | Lenkai Nóra |  |  |
|  | Lukács Dániel |  |  |
|  | Németh Ákos |  |  |
|  | Putz Attila András |  |  |
|  | Szuhai Viktor Zsolt |  |  |
|  | Tóth Kálmán |  |  |

|  |  |  |  |
| --- | --- | --- | --- |
| **Jelenléti ív** | **Név** | **Aláírás** | **Megjegyzés** |
|  | Dr. Károlyi Ákos(jegyző) |  |  |
|  | Babicsné Dr. Tőke Erzsébet(aljegyző) |  |  |
|  | Dr. Hende Csaba (Ogy.képv.) |  |  |
|  | Majthényi LászlóVármegyei Kgy. elnöke |  |  |
|  | Marton FerencVármegyei Kgy. alelnöke |  |  |
|  | Dr. Kondora Bálint Vármegyei Kgy. alelnöke |  |  |
|  | Dr. Melega MiklósVármegyei Kgy. alelnöke |  |  |
|  | Vámos Zoltán(Főispán) |  |  |
|  | Dr. Orbán IstvánKormányhivatal-főigazgató |  |  |
|  | Dr. Telek MiklósKormányhivatal-igazgató |  |  |
|  | Dr. Kovács Györgyi(Kormányhivatal Járáshiv.vez.) |  |  |
|  | Dr. Balázsy PéterVármegyei jegyző |  |  |
|  | Dr. Pilisi Gábor(r. dandártábornok, Vas Vármegyei Rendőr-főkapitányság vezetője) |  |  |
|  | Dr. Koncz Gabriella(r. ezredes, Szombathelyi Rendőrkapitányság vezetője) |  |  |
|  | Dr. Bognár Balázs (tű.dandártáb. VVM. Kat.VI.) |  |  |
|  | Dr. Sámson Ferenc |  |  |
|  | Dr. Róka György |  |  |
|  | Cseri József |  |  |
|  | Friedl Tamás |  |  |
|  | Jurasits Ferenc |  |  |
|  | Dr. Sziklai Beáta |  |  |
|  | Szirmai Róbert |  |  |
|  | *Vármegyei tisztifőorvos* |  |  |
|  |  |  |  |
|  |  |  |  |
|  |  |  |  |
|  | Demokratikus Koalíció |  |  |
|  | Éljen Szombathely! Egyesület |  |  |
|  | FIDESZ-KDNP |  |  |
|  | Lehet Más a Politika |  |  |
|  | Magyar Kétfarkú Kutya Párt |  |  |
|  | Magyar Szocialista Párt |  |  |
|  | Magyar Szolidaritás Mozgalom |  |  |
|  | Mindenki Magyarországa Mozgalom |  |  |
|  | Momentum Mozgalom |  |  |
|  | Párbeszéd Magyarországért Párt |  |  |
|  | Pro Savaria |  |  |
|  | JOBBIK |  |  |
|  | Dr. Kunhegyi József (FKGP) |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **Osztály/Irodavezetők (Polgármesteri Hivatal)** |
| **Jelenléti ív** | **Név** | **Aláírás** | **Megjegyzés** |
|  | Dr. Andorné Fodor Ágnes |  |  |
|  | Ágoston Sándor |  |  |
|  | Bonti Tamás |  |  |
|  | Desits Zoltán |  |  |
|  | Demes Edit |  |  |
|  | Füzi Judit dr. |  |  |
|  | Dr. Gyuráczné dr. Speier Anikó |  |  |
|  | Holler Péter dr. |  |  |
|  | Horváth Eszter Rita |  |  |
|  | Horváth Ildikó dr. |  |  |
|  | Kaposiné dr. Reményi Viola |  |  |
|  | Kalmár Ervin |  |  |
|  | Kopcsándi Katalin |  |  |
|  | Kovács Balázs |  |  |
|  | Kovács Előd dr. |  |  |
|  | Lajos Tibor |  |  |
|  | Mester Ágnes |  |  |
|  | Nagyné dr. Gats Andrea |  |  |
|  | Németh Klaudia |  |  |
|  | Németh Tünde |  |  |
|  | Pál-Vaidlinger Mónika |  |  |
|  | Stéger Gábor |  |  |
|  | Sütő Gabriella |  |  |
|  | Szabó Ilona |  |  |
|  | Szakács Eszter |  |  |
|  | Szentkirályi Bernadett |  |  |
|  | Trajbár Viktória dr. |  |  |
|  | Vigh Péterné |  |  |
|  | Vinczéné dr. Menyhárt Mária  |  |  |
| **Cégvezetők, Intézményvezetők, Meghívottak** |
| **Jelenléti ív** | **Név** | **Aláírás** | **Megjegyzés** |
|  | Dr. Baráthné Molnár Mónika |  |  |
|  | Csapláros Andrea |  |  |
|  | Csató Kata |  |  |
|  | Gráczer György |  |  |
|  | Grünwald Stefánia |  |  |
|  | Horváth Zoltán |  |  |
|  | Izer Gábor |  |  |
|  | Kiss Barna |  |  |
|  | Kovács Cecília |  |  |
|  | Dr. Kovácsné Takács Klaudia |  |  |
|  | Krenner Róbert |  |  |
|  | Kulcsár Lászlóné |  |  |
|  | Molnár Miklós |  |  |
|  | Németh Klára |  |  |
|  | Polákovics Marietta |  |  |
|  | Sebestyén Bianka |  |  |
|  | Szabó Erika |  |  |
|  | Szabó Tibor András |  |  |
|  | Vigné Horváth Ilona |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|   |  |  |  |
| **SAJTÓ** |
|  | Alon.hu |  |  |
|  | Credo Rádió |  |  |
|  | Echo Tv |  |  |
|  | Frisss.hu |  |  |
|  | Rádió 1 |  |  |
|  | Frisss FM |  |  |
|  | Hír Tv |  |  |
|  | Köz-Hír |  |  |
|  | Kossuth Rádió |  |  |
|  | MTI |  |  |
|  | Nyugat.hu |  |  |
|  | RTL Klub |  |  |
|  | Savaria Fórum |  |  |
|  | Szombathelyi TV |  |  |
|  | TV2 |  |  |
|  | ugytudjuk.hu |  |  |
|  | Vaol.hu |  |  |
|  | Vaskarika.hu |  |  |
|  | Vas Népe |  |  |
|  | GLOBOMAX Zrt. |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

*A Közgyűlés 17 fő képviselő jelenlétében 9 óra 11 perckor megkezdte munkáját.*

**Dr. Nemény András polgármester**: Elöljáróban:Dr. Danka Lajos képviselő úr jelezte, hogy betegség miatt sajnos nem tud jelen lenni az ülésen, úgyhogy a jelenlétével nem számolunk. Nagy szeretettel köszöntök mindenkit, megállapítottam, hogy határozatképes a Közgyűlés a novemberi közgyűlési ülésen. Hivatalosan is megnyitom a Közgyűlésnek az ülését. Mielőtt belevágnánk az érdemi napirendekbe, még mielőtt egyáltalán a napirendekről tárgyalnánk, egy tájékoztatót fogunk meghallgatni, mert új közgyűlési rendszerünk van, új informatikai rendszer, amire azért is volt szükség mert az előző nagyon-nagyon sok éve egyre rosszabbul működött és nagyon sok lakossági visszajelzést kaptunk, hogy nem hallják azt, amit mondunk, meg nem is látnak mindig minket. Egy kamerával ment a dolog, most egy automata rendszer került beépítésre, azért nincsenek most itt a tévének a munkatársai, vagyis itt vannak, de csak vágóképet csinálnak, nem ők közvetítik az ülést, mert automatikus rendszerünk lesz. Ez, hogy működik pontosan és mit lehet tudni róla, ezt Amberger Árpád ügyvezető úr fogja elmondani nekünk. Meg is adom neki a szót.

**Amberger Árpád, a Globomax Zrt. vezérigazgatója:** Amberger Árpád vagyok a Globomax Zrt. vezérigazgatója. 22 évvel ezelőtt még a korábbi szavazatszámláló rendszert ugyanebben a teremben adtuk át és ez szolgálta ki az önök munkáját. Most érett meg az idő arra, hogy ezt az új konferencia és szavazatszámláló rendszert üzembe helyezzük önöknél, aminek a kezeléséről, láttam, hogy a kollégák egy nagyon jó itinert készítettek el önöknek, de most interaktív módon egy pár gombnyomással kipróbálnánk együtt is, hogy hogyan kell kezelni. Az első dián láthatják a szókérési felületét a pultnak, most jelenleg mindenkinek a szavazóegységén ezt a felületet látják. Bal oldalon felül egy normál feliratú gomb van, hogyha azt megnyomják, akkor tudnak szót kérni. Kérem, hogyha ezt néhányan megpróbálják, akkor rögtön tudják ellenőrizni, hogy a kijelző táblán zöld háttérrel megjelenik az önök hozzászólási szándéka. Három szintű hozzászólás van beállítva, frakcióvezetői, vagy bizottsági elnöki és az ügyrendi. Az ügyrendi hozzászólásnál pedig igen ez a piros a jobb oldalon. Abban az esetben, ha polgármester úr megadja önöknek a szót, akkor a mikrofon bekapcsolása gombra kell ráérinteni és azzal tudják bekapcsolni. Nekem egy régebbi dia van, de most egymás mellett van a két gomb bal oldalt a mikrofon bekapcsolás, jobb oldalt a mikrofon kikapcsolás. Abban az esetben, ha eljutunk egy napirendi pontnál a döntésig és szavazásra kerül a sor, akkor a bal oldalon látják az alapállapotot, amikor a szavazógombok halványak. Fölötte az a 0,5, ami most a kivetítésen 0,5-öt mutat, ez a gondolkozási idő. Nem tudom itt hogy van beállítva, 5 másodperc, 10 másodperc? Öt. Nagyobb testületeknél van, hogy 10 néha 15 másodperc is van, de akkor itt 5 másodperc gondolkozási idő áll rendelkezésre. Ebből számol vissza majd a rendszer és ez alatt az idő alatt még lehet változtatni. Amikor ez leszámolt nullára, akkor az utoljára érvényesen megnyomott gomb lesz a leadott szavazat. Van még néhány olyan szolgáltatás, amit nem biztos, hogy fognak használni, vagy nem biztos, hogy sűrűn fognak használni. Lehet a rendszerrel listás szavazást is végezni, abban az esetben, ha kitüntetésre, bármire több jelölt van, akkor ezeket a neveket sorban fel lehet tölteni a rendszerre és utána ki lehet választani, ez elég bonyolult, bármilyen konfigurációt be lehet állítani, hogy valahány névből háromra lehet szavazni és abból kettő lesz elfogadva. Tehát bármilyen döntést végig lehet vezetni a rendszerrel és a végén kiértékeli a szavazást. A dia alján pedig a tolmács funkciót látják. A rendszer rendelkezik tolmács funkcióval is, jelenleg a tolmács fülkék itt még nincsenek kiépítve, nem biztos, hogy van rá igény, de a rendszer ezt tudja és akkor az adott tolmácsolt nyelvet lehet kiválasztani a jobb oldali felületen és a fejhallgató hangerejét lehet állítani. Én azt hiszem, hogy a szavazatszámláló rendszer kezelése viszonylag egyszerű lesz. Mi itt vagyunk, ha bárhol látunk valami fennakadást, akkor segítünk, de én azt gondolom, hogy ezzel nem lesz probléma. Amiről szeretném még önöket tájékoztatni, az az új automata közvetítő rendszer. Azt láthatják a teremben, hogy négy robotkamera van felszerelve a falra, kettő itt elől, kettő pedig hátul a címer felett. Ez a két kamera veszi szemből a képviselőket mindig akkor, ha valaki bekapcsolja a mikrofonját. Azt fogják tapasztalni, hogy mikrofon bekapcsolás után a kamera rápozícionál és amikor minden összeállt, akkor élesben megy ki adásba az a kamerakép. Itt felsoroltam a rendszernek a fő funkcióit és természetesen élőben a tévének is átadjuk, Youtube-ra is átadható és az archív felvétel pedig az önkormányzati tévé oldalon, aminek egyszerűen ez a neve is, hogy önkormányzati. tv videó oldal, ezen lehet megnézni a közvetítést, illetve a felvételeket. Most például azt látjuk, hogy a mikrofon bekapcsolás után a kamera rápozícionál és minden összeállt. Néhány - 10-15 - másodperc késéssel láthatják a közvetítést élesben. Amit még meg szeretnék mutatni, mert önök fogják ezt vélhetően használni. Most per pillanat Abonyból, a VI. kerületből, Szolnok Megyei Jogú Városból, XVIII. kerületből és Szombathelyről van élő adás az önkormányzati tévén. Ez a belépő oldal az önkormányzati tv. oldalon, ha vége lesz az ülésnek és feltöltésre került az önök anyaga, akkor egyrészt itt lejjebb „A legfrissebbek a héten” -nél látható a szombathelyi anyag. Ha elér egy bizonyos nézettséget, mint például Tatabánya, ahol múlt héten volt ülés, ott már 225-en megnézték, - ez még friss- a fővárosi közgyűlést tegnap tízezren nézték élőben és pillanatok alatt ilyen sok tízezres nézettség lesz. Ami egy fontos szolgáltatás, hogy napirendi pontonként meg tudják keresni, hogy egy adott testületi ülésen milyen napirendipontokról tárgyaltak és éppen akkor ki szólt hozzá. Például erről az ülésről a harmadik napirendi pontban Dr. Konczer Erik hozzászólása. Azt lehet látni, hogy minden hozzászólást napirendi pontonként azonnal meg lehet találni. Itt látják, hogy a feliratozást is elvégzi a rendszer, a mindenkori beállítás szerint névvel, frakcióval, címerrel, bármivel el lehet végezni a feliratozást. Ami még egy szolgáltatás, hogy minden képviselőnek van egy adatlapja, bármelyik képviselő a saját hozzászólásait könnyedén meg tudja találni, itt van mondjuk a tatabányai közgyűlés. A képviselőkre rá lehet keresni és az adott képviselőnél például Hajdúböszörményen még ma van csak az első ülés, de nézzünk egy pomázi ülést. Az osztályvezető úr az október 31-i ülésen 8-szor szólalt fel, látszanak a napirendi pontok, hogy melyik napirendi ponthoz hány órakor, itt például a műjégpálya üzemeltetési időszakának a díja megállapítására rákattintva elindul a rendszer. Itt gyakorlatilag a végére is értem a bemutatónak, ismerkedjenek az önkormányzati tv. oldallal, holnapra fel lesz töltve a szombathelyi anyag is és tudnak keresni napirendi pontra, hozzászólásra. Bármi kérdés van-e esetleg rendszer használattal vagy az önkormányzati tévével kapcsolatban? Ha nincsen, akkor köszönöm a figyelmet és a türelmet.

**Dr. Nemény András polgármester:** Köszönöm szépen. Látjuk, hogy egy jól működő rendszerünk lesz, ami talán azért fontos, mert tényleg jobban visszakereshető mások számára is, hogy mit mondunk. Az adott szónak eddig is mindig volt súlya, hát most sokkal jobban láthatóvá válik talán minden, még egyszer is meggondolja mindenki, hogy mikor és mit mond. A másik része persze, hogy mi is könnyebben fogjuk tudni használni, de nem ez a fontos benne, hanem az, hogy a lakosság nyilvánosság elve alapján megkapja a megfelelő tájékoztatást. Ezek után rátérünk a napirendi pontoknak a tárgyalására. Megkérdezem, hogy a kiküldött napirendhez képest van-e valakinek bármilyen javaslata? Czeglédy Csabának adom meg a szót.

**Dr. Czeglédy Csaba a Szociális és Lakás Bizottság elnöke:** Köszönöm szépen polgármester úr. Tisztelt Közgyűlés! Az előző ciklusban is párszor elmondtam és akkor most is elmondom. Az 5. számú napirendi pontoknál nem számoltam össze, azt hiszem 7 különböző rendeletünkkel foglalkozunk. Én azt gondolom, hogy a vitákat nem megúszni kell, hanem le kell folytatni. Én most nem teszek javaslatot arra, hogy 7 különböző napirendben tárgyaljuk a rendeleteket, de arra meg javaslatot teszek, hogy legalább a lakásrendelet, hiszen annál bőven van mondanivalóm, azt külön napirendi pontként tárgyaljuk. Én azt kérem a városvezetéstől, hogy ne csináljanak ilyen napirend sűrítéseket, hiszen ezzel gyakorlatilag a városvezetéshez nem tartozó 6 képviselőnek az érdemi hozzászólási lehetőségét kurtítják meg, ilyen atom technikai módszerrel. Az a kérésem, hogy a lakásrendeletre vonatkozó napirendet azt külön napirendi pontként tárgyaljuk.

**Dr. Nemény András polgármester:** Megadom a szót Tóth Kálmánnak.

**Tóth Kálmán a Városstratégiai, Idegenforgalmi és Sport Bizottság elnöke, frakcióvezető (ügyrendi hozzászólás):** Köszönöm a szót polgármester úr. Tisztelt Közgyűlés! Én azt gondolom, hogy akkor járunk el helyesen, ha támaszkodunk a bizottságokra. A szakmai bizottságokon nincs időkeret, ha bárki bármilyen észrevétellel rendelkezik, azt ott megteheti. Azt gondolom, hogy a Közgyűlés, az már igazándiból a végső döntésnek a meghozatalát jelenti, teljes nyilvánossággal rendelkeznek, nem zárt ülésen tárgyaltuk ezeket a szakmai bizottságokban sem. Én azt gondolom, hogyha az elmúlt 5 évben is így tárgyaltuk a rendeleteinket, én nem látok arra különösebb okot, hogyha ezt az egy külön rendeletet szeretné képviselő úr tárgyalni, én azt gondolom, hogy abban lehet nyitottságot mutatni, de azt, hogy az összes rendeletünket csak azért külön tárgyaljuk, mert esetleg valaki a bizottsági tárgyalási szakaszban erre nem vette a fáradtságot, ezt nem tartom helyén valónak. Köszönöm.

**Dr. Nemény András polgármester:** Köszönöm szépen, megadom a szót elnök úrnak.

**Dr. Czeglédy Csaba a Szociális és Lakás Bizottság elnöke (ügyrendi hozzászólás):** Köszönöm szépen polgármester úr. Tisztelt Közgyűlés! Azért az nem a világ legszerencsésebb dolga, amikor az üléspont határozza meg az álláspontot, mert Puskád Tivadar, illetve a Fidesz-KDNP frakció több tagja hasonló tartamú hozzászólást tett, amikor ők voltak hatalmi pozícióban. Én azt gondolom, hogy a városunk legfőbb döntéshozó szerve ez a Közgyűlés, a bizottságokra való mutogatást én egy politikai válasznak tartom. Én azt gondolom, hogy az érdemi viták lefolytatásának itt a Közgyűlés nyilvánossága előtt van a helye.

**Dr. Nemény András polgármester:** Köszönöm szépen. További jelentkezőt nem látok, a vitát lezárom. Én a magam részéről azt gondolom, hogy az elmúlt 5 évben jól működtünk, több bizottságunk is van, mindenkinek van lehetősége, képviselő úr is, elnök úr is 3 bizottságban is tag jelen pillanatban is. Azt hiszem, hogy igazán részt vehet a munkában időkeret nélkül, a rendszer szerint jól működik, a szombathelyiek pedig visszaigazolták mindezt a választáson, úgyhogy én nem változtatnék ezen, de természetesen föl fogom tenni a javaslatot. Akkor először fölteszem Czeglédy Csaba képviselő úrnak a javaslatát, hogy külön napirendi pont legyen a lakásrendelet, erről szavazunk most.

Megállapítom, hogy a testület 2 igen, 0 nem, 15 tartózkodással nem fogadta el a javaslatot és a következő határozatot hozta:

**303/2024. (XI. 28.) Kgy. sz. határozat**

Szombathely Megyei Jogú Város Közgyűlése nem támogatta azt a képviselői javaslatot, hogy a Közgyűlés önálló napirendként tárgyalja az 5. napirend előterjesztései közül a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010 (XII.1.) önkormányzati rendelet módosítására vonatkozó javaslatot.

**Felelős:** Dr. Nemény András polgármester

**Határidő:** azonnal

**Dr. Nemény András polgármester:** Most pedig az eredeti kiküldött napirendi pontokat teszem föl szavazásra.

Megállapítom, hogy a testület 13 igen, 0 nem, 4 tartózkodással elfogadta a kiküldött napirendi pontokat.

A Közgyűlés az alábbi határozatot hozta:

**304/2024. (XI.28.) Kgy. sz. határozat**

A Közgyűlés a 2024. október 28-i ülés napirendjét az alábbiak szerint fogadta el:

**i.**

**NYILVÁNOS ÜLÉS**

**1./ Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről**

**Előadó:** Dr. Nemény András polgármester

**2./** **Javaslat igazgatói álláshely betöltésére vonatkozó pályázati felhívás jóváhagyására**

 **Előadók:** Dr. Nemény András polgármester

 Horváth Soma alpolgármester

**3./ Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára**

 **Előadók:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

**Meghívottak:** Gráczer György, a FALCO KC. Szombathely Kft. ügyvezető igazgatója

Kovács Cecília, a Szombathelyi Sportközpont és Sportiskola Kft. ügyvezetője, a SZOVA NZrt. vezérigazgatója

 Izer Gábor, a SZOMPARK Kft. ügyvezető igazgatója

 Szabó Erika, a Vas Megyei Temetkezési Kft ügyvezető igazgatója

**4./ Javaslat pályázatokkal kapcsolatos döntések meghozatalára**

**Előadók:** Dr. Nemény András polgármester

Dr. Horváth Attila alpolgármester

 **Meghívott:** Dr. Kovácsné Takács Klaudia, a Savaria Városfejlesztési NKft. ügyvezetője

**5./ Javaslat önkormányzati rendeletekkel kapcsolatos döntések meghozatalára**

**Előadók:** Dr. Nemény András polgármester

 Horváth Soma alpolgármester

 Dr. László Győző alpolgármester

 Dr. Horváth Attila alpolgármester

 Dr. Károlyi Ákos jegyző

 **Meghívottak:** Molnár Miklós, a SZOMTÁV ügyvezető igazgatója

 Kovács Cecília, a SZOVA NZrt. vezérigazgatója

**6./ Javaslat ingatlanokkal kapcsolatos döntések meghozatalára**

 **Előadók:** Dr. Nemény András polgármester

Dr. Horváth Attila alpolgármester

**7./ Javaslat előadó-művészeti szervezetekkel megkötésre kerülő fenntartói megállapodások jóváhagyására**

**Előadók:** Dr. Nemény András polgármester

 Horváth Soma alpolgármester

**Meghívottak:** Szabó Tibor, a Weöres Sándor Színház Nkft. ügyvezető igazgatója

 Csató Kata, a Mesebolt Bábszínház igazgatója

 Kiss Barna, a Savaria Szimfonikus Zenekar igazgatója

**8./** **Javaslat közterületek elnevezésére**

**Előadók:** Dr. Nemény András polgármester

 Horváth Soma alpolgármester

**9./ Javaslat Szombathely Megyei Jogú Város tagságára a különböző szervezetekben, egyesületekben, szövetségekben és az Önkormányzat által delegált személyekre**

**Előadók:** Dr. Nemény András polgármester

 Dr. László Győző alpolgármester

 Dr. Horváth Attila alpolgármester

 Horváth Soma alpolgármester

**10./ Javaslat az önkormányzat által alapított alapítványokkal kapcsolatos döntések meghozatalára**

**Előadók:** Dr. Nemény András polgármester

Dr. László Győző alpolgármester

 Horváth Soma alpolgármester

**11./ Javaslat 2025. évi belső ellenőrzési tervek jóváhagyására**

 **Előadó:** Dr. Károlyi Ákos jegyző

**12./ Tájékoztató a lejárt határidejű közgyűlési határozatok végrehajtásáról**

 **Előadó:** Dr. Károlyi Ákos jegyző

**13./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről**

 **Előadó:** Dr. Károlyi Ákos jegyző

**Ii.**

**ZÁRT ÜLÉS**

**14./ Javaslat a kultúra területén dolgozók önkormányzati kitüntetésére**

**Előadók:** Dr. Nemény András polgármester

 Horváth Soma alpolgármester

**Felelős:** Dr. Nemény András polgármester

**Határidő:** azonnal

**Dr. Nemény András polgármester:** Rá is térünk az első napirendi pontunkra.

***1./ Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről***

***Előadó:*** *Dr. Nemény András polgármester*

**Dr. Nemény András polgármester:** Rövid bevezetőt tartanék, direkt nem az első megszólalásnál akartam ezt tenni, hanem most. Nem mennék bele a közgyűlési napirendi pontok részleteibe, hiszen azt majd úgyis megtárgyaljuk, csak az általános helyzetünkről mondanék pár gondolatot. Azt gondolom, hogy a szombathelyieknek is tudnia kell, hogy körülbelül milyen helyzetben van és milyen lehetőségei vannak a városnak és mi az, amit az elmúlt egy hónapban láttunk és mi az, ami esetleg félelmünk vagy reményünk a következő időszakra. Itt a legnagyobb probléma az, hogy most már látjuk, hogy az ország költségvetése milyen lesz és ebbe a költségvetésbe, amit a parlament elé beterjesztettek, ebben bizony az önkormányzatoknak biztosított forrásból, ami tulajdonképpen a feladatainkhoz szükséges normatív forrásból az látszik, hogy nincsen benne infláció követés, azaz, hogy ugyanazon a bázison tervezték, mint az előző évben. Márpedig infláció, mint tudjuk valamennyien, van. Ha összességében az év végén nem is lesz egy nagy összegű az infláció, de különböző területeken meg sokkal nagyobb, tehát nem az általános inflációt kell nézni, hanem mondjuk, ami minket erősen érint, például az alapvető élelmiszereknek az inflációja. Hiszen a közétkeztetést is mi visszük, azt is látjuk, hogy azt nem tudjuk megtenni, hogy nem követjük az eseményeket és nem teszünk bele több pénzt, mert akkor az minőség romlást jelent mondjuk éppen a közétkeztetésben, ami a mi gyerekeinknek az érdeksérelmét jelenti. Valójában minden területen minden drágább és nekünk úgy kéne megterveznünk a következő évi költségvetést, hogy nem számolhatunk azzal, hogy ez az infláció, ami ebben az évben megtörtént, ez követve lesz. Ez már egy nagy probléma, alulról vagyunk ilyen szempontból beszorítva, de fölülről is be leszünk szorítva láthatóan. Azt még nem látjuk, hogy milyen mértékben, hiszen ez a meghirdetett Versenyképes Járások Program ez valójában azt jelenti, hogy azoknak az önkormányzatoknak, akinek van iparűzési adó többlete az előző évhez képes, - ami szintén nyilván az inflációból következik - azoknak a többletét elvonják, egy nagy közös kalapba teszik és a járások kétharmados döntéssel fogják visszaadni. Ennyit tudunk erről. Nincs még végleges részletszabályzat, de a költségvetésben az is szerepel, hogy mekkora összeget remélnek ebből a bevételből szétosztani. Márpedig mivel a kormány nem tesz hozzá többletpénzt, vagy nem tudjuk, hogy tesz-e, vagy mennyit tesz, de jelen pillanatban nem látszik, ezért ez csak az önkormányzatoktól lesz elvéve, Szombathelytől praktikusan ebben a mi járásunkban a legnagyobb és legtöbb összeg. Ráadásul a mostani elképzelések szerint, amiket hallunk, ez a gyakorlatban azt fogja jelenteni, hogy a pénzügyminisztérium megjósolja, hogy mennyi lesz a 2025-ös növekmény - tehát a 24-ről 25-re -, amit ők feltételeznek, hogy mennyivel több iparűzési adó bevétel fog beérkezni az önkormányzatokhoz és ezt havonta fogja levonni. Ha nem teljesül, akkor arról nem tudunk, hogy egyébként mi fog történni, visszakapjuk-e azt a pénzt, amit levontak tőlünk. Azt sem tudjuk még, hogy mire lehet egészen pontosan ezt felhasználni, mert, ha pályázni lehet rá - nyilván Szombathely pályázni fog, meg valamennyi megyei jogú város -, de az a jogcím, amire mi szeretnénk pályázni, az egyáltalán létező jogcím lesz-e, azt még most nem tudjuk és persze mekkora összeget kapunk vissza, mert a szavazásnál mi csak egy szavazat vagyunk. Valójában az fog történni, hogy a szombathelyiek által megtermelt iparűzési adó többletet harminc valahány település között fogják elosztani a településeknek a kétharmados szavazatával. Ez minden megyei jogú városnak az érdekét sérti, minden megyei jogú város tiltakozik is. Az elmúlt hetekben nagyon sok kormánypárti városnak a polgármesterével egyeztettem és ők is ezt nagyon nagy problémának és bajnak látják, majd megpróbálunk lobbierőt kifejteni és közösen is fellépni ebben. Nem csak a megyei jogú városok érdekeit sérti, hanem mivel volt egy összehívott fórum az önkormányzati minisztérium által államtitkár helyettesi szinten, vagy államtitkári szinten volt képviseltetve, megszólaltak a kisebb városoknak a polgármesterei is a megyében, akik szintén kormánypárti városok értelemszerűen a többségében és az ő érdekeiket éppen ugyanúgy sérti, mert egy Vasvár, egy Sárvár és sorolhatnám polgármesterei is azt látják, hogy az a többlet minden évben elköltésre került, hiszen azok a feladatok, amik az önkormányzatoknak adottak és azoknak a normatíváját csak részben finanszírozza a központi költségvetés, azoknál az iparűzési adó többletből teszünk hozzá és minél nagyobb egy város, annál több olyan feladat van, aminek az ellátásához szükséges az iparűzési adó többlet. Ezt nem tudjuk előre pontosan, hogy mekkora lesz az egyes években. Van, amikor van növekmény, rosszabb években meg nincsen. Most rosszabb év volt, most nem számolhatunk növekménnyel az előző évhez képest. Talán pont a következő évben lenne növekmény, amikor meg elvonásra kerül. Ugyanakkor az infláció hatása miatt nekünk éppúgy minden költséget ki kell fizetnünk, minden feladatot el kell látnunk. Azt is kell látnunk, hogy azok az intézmények, cégek és maga az önkormányzat, ahol dolgozók vannak, ott az infláció követést a bérszinten is valamilyen módon kell kezelni, mert nem várható el senkitől se, hogy ugyanannyi pénzért dolgozzon. Mindezt úgy, hogy közben a szolidaritási adó, ami az iparűzési adónkat amúgy is terhelő adó, ami az elmúlt öt évben drasztikusan megemelkedett, tehát tulajdonképpen azt már elviszik tőlünk és az volt eddig a mondás, hogy a nehezebb sorsú településeknél használják fel, amiből kiderült, hogy nem a megyére gondoltak, mert ide semmi sem került ezek szerint, az továbbra is növekszik és most már 4 milliárdos nagyságrenddel számolunk minimum a következőkben. 4 milliárddal, ami azt jelenti, hogy mikor 2019-ben az iparűzési adó bevételünkből kivontuk az akkori szolidaritási adót, ugyanazt az összeget kaptuk körülbelül, mint most, amikor kivonjuk belőle, az, hogy 5 év inflációja, áremelkedése eltűnt. Ezt nagyon egyszerűen úgy tudom megfogalmazni, hogy mindenki nézze meg, hogy mennyi fizetése volt 2019-ben és abból most mit tudna csinálni egy hónapban, mennyire jönne ki a hónap végén. Egy önkormányzatnak épp ugyanígy kell gondolkozni. Mi történik ezek után ilyen bizonytalanságban? Sok megyei jogú város polgármesterével konzultáltam, senki nem tud mást csinálni, mint megpróbál mindent visszavenni és minimumra tenni. Pont azok a dolgok, amitől egy város város, a kultúra, a sport támogatása sorolhatnám, ezek szenvedik a legnagyobb csorbát és persze érinti a szociális területet és érinti a mozgásterünket mindenhol. Ez tulajdonképpen az önkormányzatoknak a még nehezebb helyzetbe hozása. Én nem láttam olyan önkormányzatot, akinek ez tetszett volna. Ez azért volt érdekes, mert ezen a nagyobb fórumon, ahol ott voltunk, ott volt a megye összes településének az önkormányzata, - legalább is mindenki meg volt hívva, tele volt a terem - és egy olyan hozzászóló sem volt, aki azt mondta, hogy ez jó rendszer. Ellentétben valamennyiünket, akik fölszólaltunk ellene vagy javaslatot tettünk, hogy hogyan kellene módosítani, mindig nagy taps fogadta, ami azt jelentette az én számomra, hogy egyébként a megye szereplői sem értenek egyet ezzel. Mi lehetne ebben a kiút? Én azt gondolom, hogy segíteni lehet a környező településeket, sőt kell is segíteni őket, de, ha 4 milliárd forint szolidaritási adót vonnak el tőlünk, az pont elég lehet arra, hogy abból, vagy akár egy részéből segítsük ezeket a településeket. Semmi sem tiltja meg, hogy a szolidaritási adónkból vonjuk le ezt az összeget. Nekünk akkor is ki kell fizetni, mert tudjuk, hogy abból mondjuk 1 milliárd forint jó helyre kerül, Sé, Torony sorolhatnám a településeket, akik hozzánk tartoznak, mondom 34. Azt gondolom, hogy tudnánk őket úgy segíteni ebből, hogy még nekünk is jó érzésünk lenne, vagy mondjuk lenne olyan közös cél és vannak olyan dolgok, amikben azt gondolom, hogy lenne nekünk is feladatunk, ami az egész régiót érinti, forráshiányos és hogyha a mi szolidaritási adónkból biztosan oda kerül. Mondok egy példát, a kórházban egy olyan eszköz beszerzése, ami mindenkit érint az egész megyében, sőt még talán a megye határon túl is, akkor nem rossz helyre ment ez a pénz. Hát ezért kell küzdenünk nekünk és azt gondolom, hogy itt van dolgunk Szombathelyen ezzel, de én most nem terhelném azzal a Közgyűlést, hogy ebben bármilyen közös határozatot akarnék hozatni, mert holnap lesz a Megyei Jogú Városok Közgyűlésének az alakuló ülése, biztos, hogy ott is téma lesz. Jövő héten Navracsics miniszter úrnál lesz a megyei jogú városoknak egy találkozója, a vezetőinek a polgármestereknek egy találkozója ott is javaslatokat fogunk tenni. Én azt szeretném csak, hogy tudják a szombathelyiek, hogy mi megküzdünk azért, hogy a városban az életszínvonal a minőség, a szolgáltatások minősége ne csökkenjen. Ha ez nem lesz sikeres, ha következő évben mindez elvonásra kerül, akkor bizony azt meg fogja érezni a város is. Egész egyszerűen a nincsből nem fogunk tudni többet adni, ez érintheti a parkfenntartást, a tömegközlekedést, a kultúrát, a sportot, mindent. Megpróbáljuk úgy beállítani ezt a határt, hogy mit tudunk tenni, hogy a lehető legkevesebbet érezzenek belőle szombathelyiek, de azt tudni kell, hogy most már nem csak a külső forrásokat vonják el, hanem a saját magunk által megteremtett forrást is elviszik, akkor nincsen hova nyúlnunk, mert ahogy mondtam, alulról nem tudunk többet kapni, mert nem kapjuk meg a tartalékhoz szükséges normatívát, még infláció követő módon sem, fölülről pedig a saját bevételeinket el kell osztanunk más településekkel. Ez az alaphelyzet, amiből ki kell indulnunk és amíg nem látunk ebben tisztán, addig nagyon óvatosak tudunk csak lenni bármilyen területen. Nem szeretném én sem, hogy felboruljon mondjuk a szociális rendszer és akkor nem mondom tovább a dolgokat. Hát így indulunk neki. Ezek után szomorú, de mindig az igazságot érdemes mondani, igazság elmondása után kezdjük el a mai testületi ülésünket. Megadom a szót Illés Károlynak.

**Illés Károly, a Költségvetési Ellenőrző Szakmai Bizottság elnöke:** Köszönöm a szót polgármester úr. Tisztelt Közgyűlés! Hát, ha már egy összefoglalót hallgattunk itt a gazdasági helyzetről, akkor egy kicsit tágabb kitekintésben kívánok hozzászólni, ezt igazából majd az adó rendelet módosításánál szerettem volna megtenni. Röviden, ugye nagyon jól tudjuk, hogy mi vezetett idáig, hogy miért van ilyen helyzetben a város, az ország, illetve egész Európa, minek a következménye ez. Amire egyébként az elmúlt években az elmúlt Közgyűlések alkalmával többször szó esett, akár a háború ellenes szankciónak köszönhetően tudjuk azt, hogy milyen állapotban van a német gazdaság, akitől aztán nagyban függ Európa gazdasága és Szombathely gazdaságai is. Ezzel együtt nagyon sok mindennel egyetértek polgármester úrral. Nehéz helyzetben van a város, nehéz helyzetben van az ország. Ez tény! Azzal együtt itt pont az előterjesztésekben, itt a két ülés közti előterjesztésben látjuk azt, hogy olyan határozatot hozunk, miszerint a Jelen Mindenütt Alapítványnak, ami köztudottan baloldali médium, vagy a 168 órának a volt munkatársairól van szó, akik kifejezetten egy ilyen kormányellenes propaganda lapot üzemeltetnek, nekik most Niedermüller Péter vezette önkormányzat után Szombathely önkormányzata is támogatást biztosít. Ha ennyire nehéz helyzetben vagyunk, akkor miért adunk egy ilyen alapítványnak 1 millió forintot, kérdezem én. De itt kérdezném meg azt is, hogy az előbb bemutatott rendszer, amihez gratulálok, mert egy nagyon jó fejlesztés és nagyon jó dolog is és biztos, hogy segíteni fogja a munkánkat, kíváncsi lennék rá, hogy mennyibe került ez a beruházás a városnak? Arról nem hangzott el semmi, hogy bizottsági ülések alatt is kerül-e rögzítésre, képi rögzítésre bármi is az ülések során, ugye erről nem tudunk, hiszen akkor is ezt a rendszert használjuk. A kamerák azt hallottuk, hogy automatikusan működnek, ezek manuálisan működtethetők-e? Megkérdezem miért? Konkrétan azzal a kamerával jól tudják nézni, hogy mit nézek Közgyűlés alatt, de egyébként Czeglédy Csaba képviselőtársamnak a monitorja is jól látszik arról a kameráról, ha éppen oda fordul.

**Mikrofon nélkül Dr. Czeglédy Csaba a Szociális és Lakás Bizottság elnöke:** Nem csak a monitor, hanem a telefon kód, hogy mit ütök be.

**Illés Károly a Költségvetési Ellenőrző Szakmai Bizottság elnöke:** Az a kérdésem, hogy ezek a kamerák manuálisan is működtethetők-e, vagy csak ténylegesen a felszólalót mutatják akkor, amikor felszólal? Első körben ennyi lenne. Köszönöm szépen.

**Dr. Nemény András polgármester:** Megkérdezzük majd, de én úgy tudom, hogy automatikusan arra megy rá, aki föláll és más nem történik ezzel. Én is ezt a tájékoztatást kaptam. Gondolom én, ez más önkormányzatokban is pontosan ugyanígy van, tehát ez ilyen GDPR biztosnak kell, hogy legyen. Én azt gondolom, hogy ez indokoltalan félelem. A bizottsági üléseken tudomásom szerint nincsen felvétel, de nyilván tudunk arról is beszélni, hogy van, de úgy tudom, hogy nincsen, ez a Közgyűlésre szól. Az biztos, hogy nagyon sok panaszt kaptunk az elmúlt években, hogy nem lehet hallani, nem lehet látni, ami a Közgyűlésen történik és tenni kellett valamit. Az sem volt egy szerencsés állapot, hogy a tévének a munkatársai egész nap itt voltak, plusz munkaidő meg pénz, tehát egy automata rendszer egy idő után mindenképpen megtérül valahol, legalábbis ezt a költséget ki tudjuk venni. Mindenhol máshol így van, fideszes önkormányzatoknál is pontosan ugyanígy van, tehát ez egy olyan rendszer, amivel valószínű már nagyon régen meg kellett volna vennünk. Ezt még sokkal korábban rendeltük meg, szerintem a nyár elején, akkor még nem volt szó ezekről az elvonásokról, a költségvetési rendelet, amit most fogad el még a parlament, szerintem még el sem fogadott költségvetési törvény az szabályozza azt, hogy milyen mozgásterünk van, erről a tudásunk, ez most érkezett meg. Minden, ami előtte volt javaslatunk, utána húztunk egy vonalat és újabbak nincsenek, amiben már döntés volt, vagy elkötelezettség, azt pedig végigvittük és végig is fogjuk vinni, mert a korábbi ígéreteinket, a szerződéses kötelezettségeket bármilyen módon történő elkötelezettségeinket meg illik betartani most már húztunk egy vonalat és továbbiakban sajnos amíg nem látunk tisztán, mert ha változik a helyzet, akkor mi is tudunk változtatni addig nekünk is komoly megszorításokat kell majd tennünk a következő időszakban. A beszerzési költsége az 20 millió 390 ezer forint volt nyílt közbeszerzési eljáráson történt mind ez.

**Mikrofon nélkül Illés Károly a Költségvetési Ellenőrző Szakmai Bizottság elnöke:** Üzemeltetés?

**Dr. Nemény András polgármester:** Ennyire nem vagyok felkészülve, de utána fogunk nézni, ha máshogy nem, akkor írásban fogjuk tájékoztatni a képviselő urat. Megadom a szót Czeglédy Csaba elnök úrnak.

**Dr. Czeglédy Csaba a Szociális és Lakás Bizottság elnöke:** Köszönöm szépen polgármester úr. Tisztelt Közgyűlés! Köszönöm, hogy polgármester úr betartotta a szavát és volt egyeztetés a Derkovitson, azon belül is a választókörzetemet érintő parkolási szabályozási kérdésekről. Nem a legjobb szívvel, de a városvezetés kompromisszum készségét is látva, akkor talán elmondhatom itt a nyilvánosság előtt is. Arra jutottunk, hogy megvizsgálja a hivatal, illetve a szakbizottság, hogy első lépésben este 7 és reggel 7 óra között a 2,5 tonna fölötti haszongépjárműveknek a parkolását megtiltjuk a választókörzetemnek az egyharmadát jelentő Bartók Béla körút 40, Rohonczi, illetve Perinparti sétány által határolt lakóövezetben. Nekem az lenne a tiszteletteljes kérésem, hogy mivel ennek a vizsgálata elindult, tudtommal Bonti Tamás irodavezető úr is már ellenőrizte a gépjárművek számát, ezt én is megtettem. Gyakorlatilag 20, 30 a becslésünk szerint, az adatok alapján, ami most egy évre nyúlik vissza 20, 30 parkolóhely szabadulna fel ebben a lakóövezetben. Amit alátámaszt, hogy szükség van a parkolóhelyekre, hogy volt egy ellenőrzési akció a szabálytalan parkolásokat érintően a választókörzetemben. Itt 52 szabálytalanul parkoló, tehát” Várakozni Tilos!”,” Megállni Tilos!” hatály alatt parkoló X-en parkoló, zöldfelületen, járdán parkoló autót találtak, ez 52. Az persze hozzáteszem, hogy személyes megjegyzésem, hogy szerintem az súlyosan törvénytelen volt, hogy a fokozatosság elvét nem sikerült ezen ellenőrzés során betartani, arra pedig külön rámutatok, hogy a menetiránnyal szemben parkolóknak a megbírságolása és nem figyelmeztetése és én azt gondolom, hogy egy hivatali túlzás volt az érintett irodavezető, illetve az általa vezetett iroda munkatársai részéről. Mert azért az egyeztetésen is elmondtam, hogy a zöld felületen parkolás, tűzoltó felvonulási területen parkolás, akkor a kereszteződésekben való parkolás, ez az, ami megkeseríti az ott élőknek az életét. Az, hogy 30 bírságot sikerült kiosztani 4 figyelmeztetés mellet, tehát összesen 34 szankció volt a menetiránnyal való szembe parkolás miatt, hát én azt gondolom, hogy ez túlzás, de lelke rajta mindenkinek. Valakinek mindent lehet ebben a hivatalban. 52 szabálytalan parkolás miatt, én azt a 34-et nem számolom oda, de az 52 miatt én azt gondolom, hogy kifejezetten szükséges az, hogy a parkolást elkezdjük szabályozni, illetve korlátozni. Ehhez tartozó dolog, hogy én azt szeretném, hogyha legkésőbb ez januári szakbizottsági ülésen megtárgyalásra kerüljön, a közgyűlésünk nem kell hozzá és én szeretném, ha már ezt lehetőleg februártól bevezetnénk amilyen hamar csak lehet. Az ellenőrzési akció a maga szerencsétlensége ellenére azt a pozitívumot magával hozta, hogy közel tucatnyian kerestek, hogy értik ők, hogy szabálytalanul parkoltak, de nem találtak parkolóhelyet este 6 óra, 7 óra után. Itt volt nekem az elmúlt napokban, vagy pontosabban a múlt hétvégén nagyon sokakkal egyébként konstruktív beszélgetésem. A szabálytalan parkolást nem tagadta az illetők többsége. Én azt gondolom polgármester úr, hogy meg kellene nyitnunk a Tófürdő melletti parkolót, ez kiválóan működött a Bartók 40. előtti parkoló felújításánál. Ugyanis, akik azt kérdezték tőlem, hogy jó Csaba, hova parkoljunk akkor este 7 óra, 8 óra után, én nekik elmondtam, hogy 3-400 métert kell sétálni, hogy egyik irányba a Tófürdő fele, a másik irányba pedig a Kalandváros, illetve Sportliget parkolója fele. Én azt kérem, hogy csak a személygépkocsiknak, hiszen a teherautók nyugodtan parkolhatnak a Claudius szálló melletti parkolóhelyen, aminek remélem, hogy a parkolóhelyét majd kiegyengetjük legkésőbb tavasszal. Csak a személygépjárműveknek a villanyvilágítás felkapcsolásával én kérem, hogy a városvezetés vizsgálja meg és lehetőleg amilyen hamar ezt nyissuk meg. Én leszek az első, aki a családunk által használt két gépjármű közül az egyikkel ott fogok parkolni, hiszen azt gondolom, hogy nekem is jó példát kell mutatnom. Ebben kérem a városvezetés konstruktivitását, illetve a haszongépjárműveknek- legkésőbb februártól - az ő parkolásuk este 7 és reggel 7 közötti parkolásának a megtiltását. Még ebben a blokkban még beleszuszakolom azt a határozati javaslatomat, amiről írtam hétfőn is, a nők elleni erőszak megszüntetésének a világnapján. Én azt kérem, hogy a városvezetés, illetve a hivatal vizsgálja meg, hogy a Pálos Károly Szociális Intézményünk keretein belül egy olyan jogsegély szolgálat kezdje meg a működését március 1-től, hogyha a költségvetés helyzete ezt lehetővé teszi, tehát februári döntéssel, amennyiben ez szakmailag indokolt és költségvetésileg is meg tudjuk oldani. Olyan ingyenes jogsegély szolgálatra van szükség, hogy a családon belüli erőszak áldozatai megkapják azt, hogy elmennek velük a rendőrségre, elmennek velük a bíróságra, az a nő, akit otthon bántalmaz a férje az egymagának kell rendőrségre menni, majd bíróságra menni legalább a távoltartást elérni. Én azt gondolom, hogy önmagában képtelen és mind a szociális munkatársaink, mind a szociális és lakásiroda, mind magam hetente találkozunk olyan nőkkel, akik vagy ők, vagy a gyermekeik is sajnos családon belüli erőszak áldozatai. Nem tudunk már olyan ütemben segíteni ezen bántalmazott nőknek, hogy kimenekítsük őket ebből a bántalmazó kapcsolatból, nagyon nem állunk jól már lakásokkal, de egy távoltartással időt lehetne nyerni, azonban ezt a távoltartást egymaguk ezek a bántalmazott nők nem tudják végig vinni. Rendkívül indokolt lenne, hogy valaki megfogja a kezüket és ezt az eljárást végig vigye és végig segítse velük. Én ennek a megvizsgálását kérem és amennyiben szakmailag indokolt, költségvetésileg pedig februárban ezt tudjuk rendezni, akkor kérem, hogy ezt március 1-től indítsuk be, főleg, ha lesz olyan jogász kolléga, aki vállalja ezt a munkát akár főállásban, akár Pálos Károlynak ügyvédként bedolgozva.

**Dr. Nemény András polgármester:** Köszönöm szépen. Utóbbival kezdve László Győző alpolgármester urat meg fogom kérni, hogy válaszoljon. Én csak annyit mondok, hogy szerintem ez nem közgyűlési szavazás kérdése, hanem persze kérhetem, hogy nézzük meg a rendszert. Szerintem van egy jól működő rendszerünk, de az nem árt, ha pontosan tudja mindenki, hogy ez hogyan működik, hogyha lehet jobbá tenni, akkor tegyük jobbá, de erről alpolgármester úr, aki a területért felelős fog beszélni. Még mielőtt elfelejtem, Illés Károly képviselő úr kérdésére Bruttó 100 ezer forint havonta, pont annyi, mint előtte, az önök idejében is körülbelül ugyanez volt, ez ennyi, ezen nem tudunk igazából mit kezdeni, csökkenteni. Az a lényeg, hogy működjön jól és lássák sokan, hiszen a végső cél az, hogy hozzá tudjanak szólni a napirendi pontjainkhoz, vagy a döntéseinkhez, ismerjék, lássák és ha van akár ellenkező vélemény, vagy javító vélemény, akkor azt meg tudják tenni a szombathelyiek. Szerintem ez nagyon fontos, hogy transzparensen működjünk. Czeglédy Csaba elnök úr által, mint körzeti képviselő által elmondottakkal kapcsolatban azt tudom mondani, hogy ha valaki nem híve annak, hogy büntessünk, én biztos, hogy az vagyok. Egyéni képviselőként én pont azt kértem az akkori Közterület-felügyelet vezetőitől, amikor bevezették ezeket a tűzoltó útvonalakat, vonulási útvonalat, ez egyik pillanatról a másikra történt, hogy ne büntesse az ott lévőket, ugyanis én is kaptam nagyon sok jelzést. Amikor leültünk a parkolást átbeszélni képviselő úrral együtt is, akkor én mondtam a képviselő úrnak, aki nyilvános fórumokon is meg egyébként belső fórumokon is, hogy belső fórumokon is többször tette szóvá, hogy nem elég határozott a Közterület-felügyelet. Én azt gondolom, hogy ez ennél egy sokkal bonyolultabb kérdés. A Közterület-felügyelet szerintem kiváló munkát végez, nagyon sokat dolgoznak, rengeteg feladatot bízunk rájuk és nagyon leterheltek és mindig megpróbálnak humánusak is lenni. Itt azonban - és nem én voltam ott, hanem sokan voltak ott, - az a mondás volt, amikor megkérdeztük a képviselő urat, hogy ennek következményei lesznek és ezt biztos, hogy a lakosság meg fogja érezni, képviselő úr azt mondta, hogy ő bevállalja ezt a dolgot és valószínűleg ezért is történt mindez meg, meg a Közterület-felügyelet komolyan vette azokat a jelzéseket, amiket a nyilvános fórumokon képviselő úr tett. Szerintem sem jó dolog ez, hogy hirtelen sok büntetést kapnak a lakosok, de ha ezt képviselő úr maga határozottan kérte, akkor ezzel nem tudunk mit csinálni. Én magam azt tudtam tenni, hogy kértem a Közterület-felügyeletet, hogy pár nap után álljon le ez a dolog. Most jelen pillanatban már nincs ez így. Én sajnálom, hogy ez történt, de ez előre várható volt és csak körbe nézek, cáfoljanak meg, he nem így van. Direkt megkérdeztük ezt a képviselő úrtól és azt mondta, hogy ő bevállalós, csinálják, ez történt. Most az, hogy amit mondott, hogy a zöld területre, vagy a másik részre, nyilván ilyen mondás nem volt, hogy most akkor mit kell büntetni, vagy mit nem. Hát a szabálytalanságot büntetik úgy általában gondolom én, akkor már nem mérlegeltek, mert ha az a mondás, hogy legyen rend a Derkovitsnak azon a részén és ez ilyen módon érhető el, akkor ők mindent megtettek, ami ehhez kapcsolódik. Ezt tudom ezzel kapcsolatban mondani. Én féltem, hogy így lesz, sajnos így lett. Nem irigyeltem én sem a képviselő urat e tekintetben. Viszont a Közterület-felügyeletet azt a magam részéről szeretném teljes mértékben megvédeni. Szerintem erőn felül teljesítenek és szerintem a képviselő úrnak is vannak az elmúlt évekből olyan tapasztalatai, hogy nagyon sokat segítettek a képviselő úrnak is bármit is kért a körzetével kapcsolatban. Mert ez a dolguk, mindenki más esetében ez így történt. Ügyrendi hozzászólás?

**Dr. Czeglédy Csaba a Szociális és Lakás Bizottság elnöke (ügyrendi hozzászólás):** Igen polgármester úr. Persze lehet engem provokálni, én a szigorú fellépést kértem polgármester úrral az egyeztetésen, nem a törvénytelenséget. Komolyan vette és ámokfutást végzett részben.

**Dr. Nemény András polgármester:** Törvénytelennek gondolja?

**Dr. Czeglédy Csaba a Szociális és Lakás Bizottság elnöke (ügyrendi hozzászólás):** Igen törvénytelennek gondolom a fokozatosság elvének a be nem tartása miatt. Az, hogy a menetiránnyal szemben 34 szabálytalan parkolóból 4 kapott figyelmeztetést, 30 pedig bírságot, én azt gondolom, hogy ez a fokozatosság elvének a be nem tartása. Ágoston Sándor - én azt gondolom, hogy ez a jogi határozott véleményem - törvénytelenül járt el ebben az ügyben, egyébként ezeket a jelzéseket megtettem, nem polgármester úr kérte a törvénytelen módon folytatott ellenőrzésnek a befejezését, hanem én fordultam írásban meg szóban is jegyző úrhoz, biztos önnel is egyezettek a hétvégén. Részben hasznos volt, mert - ez így történt, jó akkor ön is kérte, de én is kértem a jegyző úrtól - én azt gondolom, hogy a fokozatosság elvének a be nem tartását senki nem kérte, én a szankcionálást kértem és nem azt, hogy egyébként agyament módon bírságoljanak mondjuk menetiránnyal szemben parkolókat. Ágoston Sándorék ámokfutást végeztek részben a választókörzetben.

**Dr. Nemény András polgármester:** Visszautasítom!

**Dr. Czeglédy Csaba a Szociális és Lakás Bizottság elnöke (ügyrendi hozzászólás):** Nyugodtan visszautasíthatja.

**Dr. Nemény András polgármester:** Mivel lejárt az idő a szót is elveszem.

**Dr. Czeglédy Csaba a Szociális és Lakás Bizottság elnöke (ügyrendi hozzászólás):** Befejezem a mondatomat. Én szigorú fellépést kértem a törvényes keretek között. Azt senki nem gondolta volna főleg nem én, hogy nem sikerül ezeket a törvényes kereteket megtartani, de 52 olyan eset van, amikor kiderült, tehát 52 parkolóhely a választókörzetem ezen részéről biztosan hiányzik. Azt hozzáteszem, hogy a legkirívóbb szabálytalanság az 5 volt, amiről én a városvezetői egyeztetésen beszéltem, a zöld felületen parkolás az 2 volt, a járdán való parkolás pedig 3, de hát a Közterület-felügylet, ha arra járt, akkor a menetirányban szemben parkolókat is sikerült bírsággal a fokozatosság elvét be nem tartva megbüntetni. Én azt gondolom, hogy ez a hivatali túlkapásnak egy iskola példája, ami történt. De mondom, hogy valakiknek mindent lehet, nyilván így, vagy úgy meg lesz a következménye.

**Dr. Nemény András polgármester:** Szerintem, meg lett a következménye a lakosság részéről, valaki rossz néven vette és azt gondolom, hogy nem egy túl jó előkészített dolognak tartotta a képviselői szempontból sem, én legalább is ezeket a visszajelzéseket kaptam. Ez szerintem egy szerencsétlen dolog volt.

**Mikrofon nélkül Dr. Czeglédy Csaba a Szociális és Lakás Bizottság elnöke:** Inkább nem mondom el, hogy én milyen visszajelzéseket kaptam a városvezetésről, meg a Közterületről.

**Dr. Nemény András polgármester:** Egész nyugodtan. Megadom a szót László Győző alpolgármester úrnak, mert válaszolni akar a másik felére a kérdésnek.

**Dr. László Győző alpolgármester:** Így van. Köszönöm a szót. Tisztelt Polgármester Úr! Tisztelt Közgyűlés! Kicsit békésebb vizekre evezve. Szakmaiság változásról, képviselő úr kiírta ezt a facebookra, akkor kicsit én utána néztem, hogy pontosan, hogy működünk, hogy adekvát válasszal tudjak készülni a közgyűlésre. Pálos Károly Családsegítő keretében jelenleg is végzünk jogi tanácsadást és ezt kell megerősíteni. Mindannyian tudjuk, ez egy folyamat, igazság szerint kapcsolatban állnak ők az áldozatsegítő központtal, de vannak erre civil szervezetek, a Soroptimist, NANE segélyvonal van a Széll Kálmán utcában jogi segítség nyújtó szolgálat, ugye gyakorló ügyvédként mindketten szoktunk még anno dolgozni és nehéz helyzetbe került embereken segíteni és együttműködnek szívesen a bíróságokkal is. Az igazi problémát én abban látom, hogy eddig a pontig jók vagyunk. A bíróságnál nem elég hatékony ez a rendszer, lassú és látjuk azt, hogy nem is lehet ezt megfelelően kikényszeríteni, sajnos a médiából számos olyan esettel találkozunk, értesülhetünk, amikor azt látjuk, hogy már korábban egy határozottabb fellépés szükségeltetett volna, nem történt meg és a végén tragédiák szoktak bekövetkezni. Egyetértek azzal képviselő úrral, hogy erősíteni kell ezt a területet, meg fogjuk mindenképpen vizsgálni. Én úgy gondolom, hogy ebben a vonatkozásban jók vagyunk és eddig a pontig általában gyors és szakszerű segítséget tudnak adni mind a saját intézményi munkatársaink, mind azok, akik állami szinten jelen vannak és azok a civil szervezetek is, akik jelen vannak ezen a területen, de mindenképp meg fogjuk vizsgálni ezt a kérdést. Még mielőtt a vitának a másik része elharapózna és talán ezért is engedtessék meg, én is voltam annak a körzetnek egy rövid ideig a képviselője, amit képviselő úr említett. Ha vannak viták, amelyek adott esetben zajlanak, annak megvan a megfelelő módja és stílusa, hogy lefolytassuk. Ha Horváth Gábor urat meg szoktam arra kérni, hogy hivatali dolgozókat ne itt a Közgyűlés színe előtt tegyünk terítékre, aki nincs abba a helyzetben, hogy megvédje magát és adott esetben egy személyeskedésig fajul el ez a vita, akkor megteszem az ön esetében is. Kérem, hogy értem, az ügyet láttam a hétvégén, igen képviselő úr stílusát is, de én kérem, hogy ezt ne szabadítsuk el ezt a vitát, ennek nem itt van a helye. Ha vannak esetleg olyan dolgok, amit a képviselő úr úgy gondol, hogy ez nem volt megfelelő, máshogy kellett volna csinálni, azt folytassuk le annak módja szerint hivatali berkekben. Én azt gondolom, hogy ez sem a képviselő úrhoz, sem a Közgyűléshez nem méltó. Kérem, hogy nehéz, de próbáljuk meg visszafogni magunkat. Köszönöm szépen.

**Dr. Nemény András polgármester:** Köszönöm szépen alpolgármester úr. Megmondom őszintén, ügyrendben nem adtam volna meg a szót most, mert a szakmai kérdésre rendes választ lehet adni, de a másik része, az viszont már olyan volt, ami személyes megszólítást jelenthetett egyébként, ezért megadom ügyrendben a szót.

**Dr. Czeglédy Csaba a Szociális és Lakás Bizottság elnöke (ügyrendi hozzászólás):** Köszönöm szépen polgármester úr. Ma kedves napon van, úgyhogy kimaxoltam a parkolással kapcsolatos hozzászólásomat. A körben majd várom a városvezetés reakcióját, hogy február 1-től lépjük meg a kitiltást, illetve, hogy nyissuk meg a Tófürdő melletti parkolót, mert erre nem kaptam választ, az első nagyon kedves hozzászólásomnak ez volt a tengelyében. Az áldozatsegítés, a családon belüli erőszaknál természetesen alpolgármester úr, nekem van hétköznapokról, napi szinten is gyakorlati tapasztalatom, illetve a posztom megírása előtt nem úgy l’art pour l’art írtam valamit, hanem én is lefolytattam az egyeztetéseket. A legnagyobb hiányosság az, hogy az erőszak áldozatául esett nőknek nem fogjuk meg a kezét és nem kísérjük el a rendőrségre, nem kísérjük el utána a bíróságra, tehát az, akit otthon naponta kétszer megver a férje, vagy csak verbálisan bántalmaz, gyakorlatilag egyedül van ott a bíróságnál és érvel az őt bántalmazó férfivel szemben. Sok esetben ilyenkor nincs is pénz. Ott, ahol mondjuk a férfi számlájára érkezik a nő fizetése is, mennyi esélye van ennek a nőnek egy ügyvédet megfizetnie. Ezt pontosan tudjuk, ön is, azt hiszem Horváth Attila alpolgármester úr ügyvédként is nem egyszer adott ingyenes jogsegélyt. Én azt gondolom, ez, hogy megfogjuk ezeknek az áldozatoknak a kezét és legalább a távoltartást végig vigyük, én azt gondolom, hogy ebben kell segítség. Ez úgy kapcsolódik az általam, mint bizottsági elnökként végzett munkához, hogyha nyerünk időt, nyerünk pár hónapot, az alatt a pár hónap alatt pedig hátha ki tudunk jelölni nekik lakást. Ebben most már több hónapos csúszás van, ez gyakorlatilag irodavezető asszonynak, az iroda munkatársainak meg nekem napi szorongást okoz és nem egy, kettő, hanem sokkal több ember esetében. Nem a mi szorongásunkat kell csökkenteni, hanem segítenünk kell ezeknek a nőknek időt nyerni. Nagyon sokan végzik ezen a területen a munkát és mégis ötből ketten mondják, hogy a férjemet tartsák távol a saját lakásától. Még az sem ment át az áldozatok jó részénél, hogy hiába a férfi tulajdonában van a lakás, ha távoltartás van ellene, nem mehet a saját ingatlanába. Még ez sem ment át a rendszeren és gyakorlatilag nők, meg gyermekek is ebben a helyzetben kínlódnak nap, mint nap. Én azt gondolom, hogy ezen erősítenünk kell, de ebben úgy látom nincs is vita a városvezetés meg közöttem.

**Dr. Nemény András polgármester:** Köszönöm szépen elnök úrnak. Azt hiszem, hogy a parkolással kapcsolatban akar Tóth Kálmán bizottsági elnök, akinek a feladata is ezt reagálni. Parancsoljon.

**Tóth Kálmán a Városstratégiai, Idegenforgalmi és Sport Bizottság elnöke, frakcióvezető (bizottsági elnöki hozzászólás):** Tisztelt Polgármester Úr! Tisztelt Közgyűlés! Frakcióvezető mondandómat önök ketten elvitték és ez így helyes. A szakmai részével kapcsolatosan egy hetet adtunk az irodának, hogy vizsgálják meg annak a lehetőségét, amit a frakcióülésen megbeszéltünk, azt hogyan lehet kivitelezni. Három olyan lehetőség merült fel, ami megoldhatná ezt a parkolást kizárólag személygépjárművek részére című történetet. Olyat kerestünk, ami 100%-an jogszerű és ha ott büntetés történik ebben az ügyben, akkor ne lehessen törvénytelenség miatt esetleg meghekkelni ezeket az intézkedéseket. A rendőrséggel is sikerült egyeztetni és úgy tűnik, hogy az lesz a megoldás, hogy a lakó-pihenő övezet tábla helyére fog kikerülni egy 30-as zóna tábla, illetve a parkoló zóna kiegészítőként kizárólag személygépjármű és 19-től 7 óráig, nálam 20- 8-ig volt, de ez technikai kérdés, hogy melyiket tesszük ki. Így relatív jó költséghatékonysággal, tehát 4 táblával meg lehet oldani, aminek a költsége nagyjából olyan 4-500 ezer forint +Áfa, megoldható ez a történet. Ebben nem lesz olyan típusú történet, hogy ki lehet bújni alóla. Ez a rendőrség és az irodának az egyeztetett álláspontja, ezt fogjuk vizsgálni. Azt mondom én frakcióvezetőként, hogyha egyébként, ha erre szükség van, akkor ezt a decemberi bizottsági ülésre már fel tudjuk venni és az irodával egyeztetve nem tartjuk kizártnak azt sem, hogy ez működhet, akár január 1-től. Azt is megmondom, hogy miért, mert időközben költséghatékonyságot igyekszünk mindig a szem előtt tartani, a tegnapelőtti bizottsági ülésen Gálffy Áron képviselő úr kérésére az Áprily, Batsányi, illetve Vadvirág utcákban viszont kialakítunk lakó-pihenő övezetet. Nagyon jó lenne, ha azok a táblák mindjárt át is tudnának oda menni. Tehát lehet, hogy ilyen praktikussággal rövidítjük ezt a határidőt, de erről az egyeztetések folyamatosan zajlanak. Köszönöm szépen.

**Dr. Nemény András polgármester:** Én is köszönöm frakcióvezető úrnak. Megadom a szót Ágh Ernő képviselő úrnak.

**Ágh Ernő városi képviselő:** Tisztelt Polgármester Úr! Tisztelt Közgyűlés! Polgármester úr bevezetőjében tetszett említeni itt az önkormányzat helyzetét, hogy mik várhatók. Mindig vitatkozok azzal, ha azt mondják, hogy a szombathelyiek által megtermelt adó. A Szombathelyen megtermelt adóval, azzal egyetértek. A vállalatoknak illetőleg az üzemeknek a többségében nem szombathelyiek dolgoznak, tehát a környékbeliek dolgoznak. Én ezt megnézettem, a Falco-ban 40% vidéki dolgozik. Na mindegy, lapozzunk.

**Mikrofon nélkül Dr. Horváth Attila alpolgármester:** A 40% az többség?

**Ágh Ernő városi képviselő:** Nem többség, de arányaiban, tehát nem teljesen. Bocsánatot kérek. Nem az egy az egyben szombathelyiek. A Szombathelyen megtermelt adó, azzal egyetértek. A másik dolog, amit itt képviselőtársam is említett, hogy valóban az ország nincs könnyű helyzetben. Ezt külső körülmények befolyásolják és nyilván adófizetési kötelezettsége van mindenkinek. Én is fizetek adót, nem szeretek, de hát kell fizetni adót. Annak ellenére itt, amit a képviselőtársam is felvetett, hogy polgármester úr itt jótékonykodik a Jelen Alapítvánnyal kapcsolatban, tehát nem is egy szombathelyi lap, budapesti székhelyű lap, akkor önkormányzatok helyzetéről jelentet meg dolgot ott az előterjesztésben „vár állott, most kőhalom” az nincs odaírva. Gondolom hasonló módon gondolkodnak, hogy mennyire nehéz az önkormányzatok helyzete és ehhez mi 1 millió forintos támogatást adunk. Felemelném a hangomat akkor is polgármester úr, ha Mandinernek adná, tehát nem szombathelyi lap, az előfizetőkből éljenek meg a piacon ezek a lapok. Ezzel szintén nem értünk egyet, hogy odaadja. Most amennyiben olyan jól megy, a keretéből nagyon szívesen fogadnám, ha felajánlana az általam szorgalmazott Körmendi úti gyalogátkelőhelynek a létesítésére, hiszen az is várat magára, az a szombathelyiek érdekét képviselné. Ha már ott vagyunk a Szabadságharcos, illetőleg a Körmendi útnál. Én többször felvetettem, a Szabadságharcos utca körülbelül 15 éve teljes felújítást kapott az utca burkolata. Utána egy 10 éve felbontották, de azóta nincs helyreállítva. Ott botlásveszélyes állapotok vannak 10 éve, én kérem, hogy ez ügyben járjunk el és állítsuk helyre annak az utcának a burkolatát. Teljes hosszában ott gödrök vannak, igaz, hogy zúzalékkal megcsinálták, az nem végleges helyreállítás. A két Közgyűlés közötti beszámolóban olvasom azért itt a tanácsnokok is sok fele utaztak és képviselték Szombathelyt, bejárták Európát, hát jó, tegyék. A vaddisznók ellen folytatott küzdelem is eredményes volt itt a beszámolóból olvassuk.

**Dr. Nemény András polgármester:** Összefügg a két téma?

**Ágh Ernő városi képviselő:** Nem ez már más téma. Tehát a vaddisznók elleni küzdelem eredményes volt. 98 vaddisznót kilőttek és ez a tendencia, ha jönnek, akkor ’25-ben is védelmet kapnak a városlakók. Tegnap Szociális Bizottsági ülés volt a koccintóban hagyományosan és a mellettünk lévő teremben olyan karácsonyi hangulat volt, hogy nem lehetett hallani a bizottság hangjait. Ott zenéltek olyan hangosan, ami zavarta a bizottság munkáját. Én kérem, hogy erre figyeljünk! Én értem azt, hogy jön a karácsony és jó kedvük van, de azért a bizottság munkáját ne zavarják. Örülök, hogy a hadosztály ágyúnak is előre ment az ügye, ez egy 2005-ös ügy, akkor kezdeményezték. Én akkor emlékszem arra, hogy önök mikor ellenzékben voltak és Hende Csabának tulajdonították, hogy idehozta ezeket a rossz vasakat, vigye valahova, akkor most abból maradt egy hadosztály ágyú és akkor most itt kérelmet kértek és ezt megerősítsék, hogy a város tulajdonában marad. Várom a választ az alapítvánnyal kapcsolatban polgármester úr. Köszönöm szépen.

**Dr. Nemény András polgármester:** Köszönöm szépen. Sorba menve a dolgokban. Szerintem egy szombathelyi képviselőnek az a dolga, hogy azért küzdjön, hogy az összes szombathelyi forrás itt maradjon. Én ezt nem tudom elfogadni, hogy arról beszélünk, hogy hogyan menjen máshova. Azért is, mert egy megyei jogú városnak egészen más feladatai vannak, mint egy környékbeli kis településnek. Az, hogy Szombathelyre jönnek be dolgozni máshonnan, ha másképp nézi a képviselő úr, akkor Szombathely munkalehetőséget teremt arra, hogy mások is be tudjanak jönni. Amikor elvonják a szombathelyi iparűzési adó többletünket és nem tudunk segíteni a cégeknek, mert mindig van valami kérés. Legutóbb például volt az az út, amit Schaeffler gyár kért. Milyen út is volt? Selyemrét út. Amit a mi költségvetésünkből fizetünk, akkor azt megfordíthatjuk úgy is, hogy azért, hogy működőképes legyen, a cégnek jobb legyen és minél többen tudjanak jönni dolgozni és azt tudja mutatni a cég az anyavállalatnak, hogy érdemes ide fejlesztést hozni, mert együttműködő önkormányzat van. Mert mondjuk a gépészmérnök képzést ki fizeti, mert az egy nagyon fontos pont a nagy cégeknél. Nem a falvak fizetik ki, mi fizetjük ki, ezért aztán a cég fejleszt és lesz újabb munkalehetőség, amiből tudnak idejönni a környékbeli falvakból is. Akik a mi infrastruktúránkat használják, a mi közösségi közlekedésünket használják, amit szintén mi fizetünk 1,6 milliárd forinttért, ami egy hihetetlenül nagy összeg. Vagy amikor kultúrát szeretnének, akkor a mi színházunkba mennek, amit mi tartunk fönn, a mi Szimfonikus Zenekarunkat hallgatják, a mi sportcsapatainknak a meccsére jönnek ki, ami nagyon helyes is, hogy mindenki szurkol, a környéken lévő települések is szurkolnak a megyei jogú város csapatának és magáénak érzi. De ezt mind mi fizetjük. Ez nem így működik. Másrészt pedig az az állítás, amit mondott a képviselő úr, az fordítva is igaz, mert szombathelyiek is dolgoznak máshol, Sárváron, vagy mondjuk Vaskeresztesen a MAM-ban. Most mondtam egy példát. Jönnek buszokkal, mennek oda-vissza. Akkor mondjuk Vaskeresztesnek, hogy az iparűzési adójukból adjanak nekünk, vagy Sárvárnak, hogy adjanak vissza, vagy a Kőszegieknek, akik a mi uszodánkat használják sokan, hogy akkor fizessenek bele többletbe az Uszoda költségvetésébe. Amit akármilyen jogcímen fizetnek belépőként, az közel sem fedezi azt, amennyibe az Uszoda működése kerül. Tisztában van képviselő úr a városnak a költségvetésével? Egyes területeken mire mennyit költünk? Ezt hány szombathelyi használja és hány nem szombathelyi használhatja, mert egyáltalán van. Ha nem lesz iparűzési adótöbblet, ha nem tudunk ezekre költeni, akkor ezek fognak elsősorban elsorvadni és majd számon fogják kérni, hogy ez miért van. Ez teljesen rossz, egy fordított logika, amit a képviselő úr mondott. Területfejlesztés, gazdaságfejlesztés az két különböző dolog, én úgy látom, hogy most egész egyszerűen arról szól a történet, hogy a kistelepüléseknek nem tud forrást adni a kormány más jogcímen és innen vesz el. Miért nem adja vissza a gépjárműadót? Ami Szombathelynek is egy komoly tétel volt, 300 millió forint, de azért egy szombathelyi költségvetésben nem ugyanaz a 300 millió forint, mint azoknak a falvaknál, akiknél csak az az egy adófajta volt. Mindenkinek volt gépjárműve, oda ment be és oda költötték, amire szerették volna. Miért nem ezt adja vissza? Ez egy igazságos dolog lenne. Vagy a mi általunk bevezetett 4 milliárd forintból, amiből az összes járás a megyében lévő összes járásnak a mostani összege kijönne, miért nem látjuk, hogy az oda megy be. Még akkor is nyugodtabb lennék, hogyha azt látnám, hogy mondjuk akár Szentgotthárdra, vagy a környékére megy a mi forrásunkból. Ezt mondták ám a többiek. A vasvári polgármester fölállt és azt mondta, hogy ők 3 évig dolgoztak azon, hogy legyen egy iparfejlesztés, amibe sok pénzt betettek, most fog kamatozni és megtérülni a haszna és lesz belőle iparűzési adótöbblet és most dobja be a közösbe, ahol 50 település dönti el, hogy az ő 3 éves munkájuknak az eredménye az hova menjen. Hitelt vettek föl rá, hogyan fogják fizetni. Ennyire átgondolatlan jelen pillanatában ez a javaslat. Szombathely számára kimondottan káros. Akkor nem lenne káros, - én ezen próbálok dolgozni -, ha le lehetne vonni a szolidaritási adóból, másrészt olyan jogcímek lennének, aminek legalább a felét csak mi tudnánk érvényesíteni. Mondjuk lehetne közösségi közlekedésre költeni. Amikor képviselő úr volt a városvezetői frakció tagja, akkor még pár száz millió forint volt a közösségi közlekedés, ami mára 1,6 milliárd forint. Nem azért, mert hú, de nagyot bővítettünk, mert, hogy a minőségbe jobb lett, mert a rosszabb minőségű korábbi partner még drágább ajánlatot tett. Egyszerűen, ha megnézi, mennyivel kerül többe az üzemanyag és nem lakosságnak még inkább, hanem mindenkinek folyamatosan magas, a buszoknak mekkora összeg kell ahhoz, hogy tudjanak működni, akkor látja, hogy mennyire elszállt mind ez. Ha a következő év, ahogy a miniszterelnök mondta a nagy gazdasági javulás éve lesz, akkor miért kell elvonni tőlünk a pénzt? Ez a kérdésem, ha minden sokkal jobb lesz, akkor miért az önkormányzatoknak a még csak be sem folyó tervezett iparűzési adó bevételét kell elvinni. Ezekre nincsen válasz. Én nem feszegetem a határokon túl a dolgot, mert igenis megpróbálok normális és jó kapcsolatot kialakítani a kormánnyal. Azért tudom ezeket mondani, mert más kormánypárti polgármesterek ugyanezt mondják, sőt volt olyan miniszter is, aki arra bíztatott minket, hogy lépjünk fel erélyesebben, mert ha fellépünk, akkor utána az egyfajta jelzés is egyébként a kormányzat számára és akkor tudnak ők is valamit tenni. Tulajdonképpen ez egyfajta elvárás és akkor itt a válaszom a jelen kérdésre is. Ez egy önkormányzati szám, ebben van szerepünk. Az önkormányzatnak a helyzetét nem csak itt, hanem más fórumokon is nekünk muszáj elmondanunk az igazságot erről, különben soha nem lesz jobb. Ez a történet körülbelül erről szólt. Az interjú már korábban elkészült és most kerül majd csak kifizetésre és ez egy számra szóló dolog. Az elmúlt 5 évben nem is költöttünk külső médiára, ellentétben önökkel, akik sok tízmillió forintot, föl is tudnám sorolni egy nagy lista van, hogy mire költöttek. Ez az egy ilyen típusú költésünk volt. Most, hogy látjuk, milyen a gazdasági helyzet, nem is lesz több. Van ennek egy másik oldala is. Mert amikor én majd - és valószínűleg lesz egy ilyen történés - ki fogok menni kormánypárti polgármesterekkel, -mert van egy ilyen gondolatunk - Brüsszelbe tárgyalni azért, hogy az önkormányzatok kapják meg a pénzt, akkor én akkor vagyok hiteles, hogyha megmondom azt és megnézik, hogy mit gondol Nemény András a világról és nem azt mondják, hogy besimult a kormány propagandába és úgy kér, hanem megmondja a véleményét elmondja az összes problémát ami van, de ott kint azt mondja, hogy minezek ellenére az önkormányzatoknak járó forrást Magyarország kapja meg. Ez az én személyes véleményem, ezt képviseltem eddig is. Ez így együtt értelmezhető és higgye el képviselő úr meglesz ez a rész is és remélem majd akkor is megkérdezi, hogy miért megyek én ki a többi polgármesterrel, amikor ön szerint biztos, hogy mást gondolok a világról. Nem, én koherensen gondolom ugyanazt, akkor is, amikor egy Jelen magazinnak nyilatkozom és akkor is, amikor ki fogok menni Brüsszelbe és meg fogom mondani akármilyen biztos jön, hogy nekünk ez a pénz, Magyarországnak, a hazánknak és szűkebb hazánknak Szombathelynek jár. Majd akkor is támogassanak és segítsenek. Higgye el, ez ugyanúgy meg fog történni. Hát körülbelül így nagyjából ennyi. Az anyagban talán szerepelt az is, hogy az ön kedves fia is segített nekünk, Lázár János miniszter úrnál jártunk és megpróbáljuk az északi iparterületet jobb helyzetbe hozni, ez is egy másik oldala ennek a történetnek. Én a kormánypárti segítséget nem csak szívesen fogadom, hanem kérem is és ez nagyon korrekt előremutató megbeszélés volt, biztos, hogy a város érdekét szolgálta és lesz is folytatása. Szerintem jóval nagyobb jelentősége van, mint bármelyik ilyen témának, amit most így előhozunk, főleg egy önkormányzatnak a lapnak adott önkormányzati témában adott interjú kapcsán. Ez a helyzet. Megadom a szót. Ki kért utoljára? Pillanat csak itt az új rendszerben nem látom, hogy milyen volt a sorrend. Legyen Szuhai Viktor, mert legfelül van.

**Szuhai Viktor az Egészségügyi Szakmai Bizottság elnöke, tanácsnok:** Tisztelt Polgármester Úr! Tisztelt Közgyűlés! Igazából csak egy pár mondat választ szeretnék adni Ágh Ernő képviselőtársamnak a Szabadságharcos utca kapcsán, ami itt szóba került. Mondhatnám azt, hogy nyitott kapukat dönget, mert a kampány ideje óta, illetve már előtte is számtalanszor voltam a Szabadságharcos utcában. Bár tartom a fogadóórákat és a telefonszámon nyilvános és nagyon sokan felhívnak, személyesen kimegyek mindenkihez, de minimum telefonon felhívom és megnézem azt, hogy valóban mi az a probléma, amivel megkeresnek és ez valós probléma. Ezt mi is látjuk. Amit el tudunk intézni nagyon gyorsan, azt megtesszük, tehát én azonnal lereagálom ezeket a dolgokat. Akár a tábla elhelyezéshez konkrétan a Szabadságharcos utcában lakossági kérelem alapján táblát helyezünk át, akkor a fűnyírást is máshogy szerveztük meg ott a parkoló autók miatt nem volt olyan hatékony, azon is módosítottunk. Igen az út is felújítást igényel. Itt pár variáció van. Nem olyan egyszerű és forrást is igényel, azt is keresni kell, de mindez folyamatban van. Itt ragadnám meg az alkalmat arra, hogy a képviselő választás után, mióta meg lettünk választva képviselőnek, sőt már előtte is millió kérelem és panasz érkezik hozzám is a körzetből. Én arra kérnék mindenkit itt most nyomatékosan, bár mindig meg szoktam tenni, hogyha lehet, akkor emailen küldjék nekem a problémákat, mert az, amit tudok kezelni. Kapom tömkelegével a gondokat WhatsApp-on, telefonon, smsben, Viber-en, minden elérhető úton és erre kérnék még egyszer mindenkit, hogy emailben küldjék és elérhetőséggel, lakcímmel, névvel ellátva, mert így tudok mindenre reagálni azonnal és így tudjuk nyomon követni a dolgokat. Nagyon köszönöm.

**Dr. Nemény András polgármester:** Köszönöm szépen tanácsnok úrnak. Megadom a szót Illés Károlynak.

**Illés Károly a Költségvetési Ellenőrző Szakmai Bizottság elnöke:** Tisztelt Közgyűlés! Csak röviden reflektálva polgármester úr által mondottakra. Azért legyünk tényszerűek, az összes önkormányzati cég szinte kivétel nélkül támogatja a liberális médiumokat folyamatosan, egyébként a mai napig is, gondolok itt a TÁVHŐ-re és az összes többi ilyen cégre, ezt csak ahhoz kapcsolódóan, hogy nem finanszírozza az önkormányzat külső lapokat, hát dehogynem. Nem ezért kértem a szót, hanem azért kértem, csatlakoznék itt a parkolási anomáliákhoz. Pont Czeglédy képviselőtársam körzetében van egy rendszeres hát mondjuk úgy, hogy szabálysértés, ahol a Kenderesi út tekintetében folyamatosan zöld területen parkolnak autók. Elsősorban ott a kis híd környékén. Nagyon sokan járnak sportolni a Sportligetbe, ott teszik le az autót, hát meg lehet nézni, hogy a zöld terület már nem zöld terület, tehát ilyen sártenger ott minden. Én azért erre fölhívnám a figyelmet, hogy ott egy folyamatos ellenőrzés lehetne. Ott a fák alatt folyamatosan állnak az autók, így van. Egyetértve képviselőtársammal, a fokozatosság elvét betartva, tehát elsősorban figyelmeztetni kellene az embereket, hiszen sokan szerintem független attól, hogy tanulták és bírniuk kéne a tudását is a KRESZ-nek vagy nem foglalkoznak vele, vagy megfakult ez a tudás. Én úgy gondolom, hogy ezeket az autósokat figyelmeztetni kellene, aztán ezt követően persze majd bírságolni is. Nagyon sok helyen probléma a forgalommal szemközti parkolás, nemcsak a parkolás a forgalommal szemben, „Megállni Tilos!” is. Ez nagy probléma például az oladi lakótelepen a Simon István utcában. Ott reggel sok esetben azért nem lehet közlekedni, mert amikor a gyerekeket kiteszik jobb oldalt helyesen az autóból és fordulnának meg az autósok és jönnének vissza, szembe bevágnak és szemből elkezdenek nagyon sokan megállni, ezzel megállítva a kimenő forgalmat. Én úgy gondolom, hogy ott is lehetne akár egy ilyen figyelemfelhívó kampányt végezni e tekintetben, természetesen nem elsősorban a bírságolással kezdve, de igenis ott is fel lehetne hívni a szülők figyelmét arra, hogy rossz példát mutatnak a gyerekeiknek. Eleve már rosszul tanítják a KRESZ-t, hiszen ezt nem lehetne megtenni. Az egész városban probléma ez, úgyhogy én itt a Közterület-felügyelet vezetőjét kérném arra természetesen a városvezetésen keresztül, hogy erre egy kicsit nagyobb figyelmet szenteljenek. Még egyszer mondom a fokozatosság elve betartása mellett, de sok helyen probléma ez. Köszönöm szépen.

**Dr. Nemény András polgármester:** Köszönöm szépen képviselő úrnak. Oda fogunk figyelni erre a dologra, főleg, amikor olyan csomópontok vannak, ahol ez megakadályozza a normális haladást. Ez ilyen szokás jogi alapon megy, ezeket a szokásjogokat kell változtatni, ami sosem könnyű, de ezen vagyunk. Úgy tudom, hogy jó pár intézkedés volt már azon a zöldterületi részen ott a Kenderesi utcánál én is szoktam menni arra, tudom, hogy miről beszél a képviselő úr. Megadom a szót Putz Attila elnök úrnak a szót.

**Putz Attila a Kulturális Oktatási és Civil Bizottság elnöke:** Tisztelt Polgármester Úr! Tisztelt Közgyűlés! Először is innen is jó egészséget szeretnék kívánni Hende Csabának és nagyon hosszú életet kívánok neki, ezt nagyon komolyan mondom, van néha, hogy viccelődök, de ezt egyáltalán nem így gondolom. Nagyon köszönjük, hogy a zanati gyalogátkelőhely elkészült, amit nagyon köszönnek a zanatiak. Így lehet az mondani, hogy az önkormányzati választási kampányígéret teljesült egy kicsit később, bár év elejére ígérte, de különben nem tudtam volna nyerni, ha elkészült volna időben. Köszönjük most is nagyon szépen. Azért is nagy baj lenne, ha nem lenne hosszú életű országgyűlési képviselő urunk, mert akkor nem tudnám elmondani minden alaklommal ezt a 35 millió forintos ígéretét, mert ezt is várjuk még tőle. Igaz, hogy az egyiket betartotta, ami 50% sikernek minősíthető, de egy másik van, ami viszont nem lett teljesítve, de most tényleg köszönet illeti a munkáját. A Városstratégiai Bizottságban három közlekedés változtatási döntés született a körzetemmel kapcsolatban. Kisfaludy Sándor utca belsőnél kérték a lakók, hogy egy szakaszon vezessük be „Megállni tilos!” szakaszt, mivel a kedves lakók úgy el szokták állni ott az utat, hogy 20-30 autó nem tud kimenni és emiatt a zöld felületen próbálnak valahogy kiszabadulni a parkolóból. Ez megtörtént. A Kötő utcában az iskola kezdéskor a Nyitra utcai Általános Iskolának a bejáratánál a Kötő utcában ott mind a két oldalt a szülők iskola kezdéskor, meg iskola idő végén parkolnak és nagyon sokszor van, hogy a gyerekek szaladgálnak át az úttesten. Emiatt időszakosan ott „Megállni tilos!” táblát helyezünk ki. Elsődlegesen balesetvédelem miatt van. Nagyon bízok benne, hogy ezt megértik. Ott értelemszerűen van egy másik oldal, ahol meg lehet majd állni, egy padkajavítást kell végezni, ez fog készülni arra, amire a táblát ki fogjuk rakni ott. A másik nagy téma, amiről szeretnék beszélni, az a Kulturális és Civil Alap pályázat. A Kulturális, Oktatási és Civil Bizottság meghozta a döntését ezzel kapcsolatosan. Működésre 59 pályázat érkezett be, rendezvényre 57 pályázat, 52 millió forintos igénnyel. 12 millió 200 ezer forint volt, amit szét tudtunk osztani, ez azért adódott, mivel 200 ezer forintot az egyik egyesület visszafizetett, mert nem használta fel. Rendezvényre 7 millió 710 ezer forintot, működésre 4 millió 490 ezer forintot osztottunk szét e között a rengeteg pályázó között. A civileket jó lenne többel segíteni, de jelen helyzetben én azt kérem, hogy legalább a jelenlegi szintet tartsuk meg a jövőben is. Itt hívnám fel a civil egyesületek figyelmét, hogy végre kiírásra került a Bethlen Gábor Alapkezelő által a szokásos Nemzeti Együttműködés alappályázat. December 13-ig lehet beadni és nagyon javaslom a szombathelyi civil egyesületeknek ezen az egyszerűsített pályázatot, aminek az a címe, hogy a „Helyi és területi hatókörű egyszerűsített támogatás 2025”, a pályázatot adják be mindenképpen. Elméletben az az ígéret, hogy hiánytalan pályázati anyag beadása esetén 400 ezer forintot kapnak az egyesületek. Ezt ajánlom mindenkinek, hogy vegye igénybe. Itt van még egy nagyon jó hír, hogy a Savaria Turizmus Kft-t, ahogy az anyagban is van a Nemzeti Kulturális Fesztiválok Kollégiuma felkérte egy pályázat beadására a Savaria Történelmi Karnevállal kapcsolatosan, úgyhogy ez is nagyon jó hír, hogy itt is sikerül remélhetőleg valami támogatást kapni a városnak, illetve magának a Kft.-nek. Amiről még szeretnék beszélni, az egy szemét ügy. Szó szerint. Zanaton sikerült illegálisan lerakni egy teherautónyi szemetet, amit bejelentettünk és most jelen pillanatban ott tart a dolog, hogy mindenki egymásra mutogat, hogy kinek a területén van egyáltalán. Ez a zanati mezőgazdasági felüljárónál lett lerakva. Én annyit szeretnék ez ügyben kérni - a hivatal munkatársai foglalkoznak vele, meg foglalkoztunk vele az első pillanattól kezdve -, hogy valahogy derítsük ki, hogy végül is kinek a feladata, mert ez volt a Mészáros Lőrinc féle MKIF-nek a területe meg mindenkinek területe. Mindenki azt mondta, hogy nem az övé helyreigazítást is kértek sokan. A legfontosabb az lenne a zanatiak szempontjából, hogy a szemét tűnjön el és ebben kérem mindenkinek a segítségét. Nagyon szépen köszönöm.

**Dr. Nemény András polgármester:** Köszönöm szépen elnök úrnak. Megadom a szót Horváth Soma alpolgármester úrnak.

**Horváth Soma alpolgármester:** Köszönöm a szót. Tisztelt Polgármester Úr! Tisztelt Közgyűlés! Elsősorban egyéni képviselőként szeretnék hozzászólni. Nagyjából háromnegyed évvel ezelőtt a választási kampányban többen jelezték miközben kopogtattam a Dr. Szabolcs Zoltán utcát, hogy vizsgáljuk meg annak lehetőségét, hogy változtassunk a forgalmi renden. Elsősorban az autós közlekedésen, van-e értelme egyirányúvá tenni ezt az utcát vagy sem. Nagyon köszönöm a Városüzemeltetési Osztálynak, a forgalmi renddel foglalkozó Kommunális Irodának, hogy elkészítettek erre egy javaslatot. Én az elmúlt hetekben szinte az összes háztartást személyesen felkerestem, akivel nem tudtam találkozni, oda szórólapot juttattam el. Nagyon köszönöm a személyes visszajelzéseket, illetve azokat, akik telefonon és emailen megkerestek. Azt hiszem ennél demokratikusabban megkérdezni az emberek véleményét nem lehetett. Összeségében 93 háztartás foglalt állást, ebből 83-an rábólintottak, 10-en voltak, akik nem támogatják az egyirányúvá tételét az utcának, de a túlnyomó többség igen. Ezért a Városstratégiai Bizottságon meg is született a döntés, elnök úrnak, Tóth Kálmánnak át is adtam a petíciót, köszönöm a bizottság támogatását. Arról szeretném itt is tájékoztatni a közvéleményt, hogy 2025 február 3-án hétfőn egyirányúvá válik az autós közlekedés. Ebben majd kérni fogom a Közterület-felügyelet és a rendőrség segítségét is, hogy ott az első napokban segítsük a lakosságot és természetesen a médián keresztül is még ezzel kapcsolatosan tájékoztatni fogjuk a lakókat. Itt is szeretném elmondani, amit ott az ajtóban állva is elmondtam, hogy azon is dolgozunk, dolgozom természetesen, hogy a parkolók számát bővítsük azon a környéken is, hiszen elengedhetetlen. Bízom benne, hogy ebben a ciklusban valamilyen módunk igenis lesz rá aszfaltos, vagy kavicsos tekintetben. Nagyon örülök annak, hogy a későbbi napirendben szereplő pályázatok között a Patak utca, - ami egy nagyon problémás terület a Dr. Szabolcs és a Kertész között és az ott lévő parkolásba nem csak az áthaladásban, hanem parkolásban is segít -, az része a Top Plusz programnak, tehát amennyiben megérkeznek majd ezek az uniós források a Patak utca és ott a környéken megújulhat. Forgalmi rend változás egyirányúvá válik az autós közlekedés február 3-án a Dr. Szabolcs Zoltán utcában. Köszönöm szépen.

**Dr. Nemény András polgármester:** Köszönöm szépen alpolgármester úrnak. Gálffy Áron képviselő úrnak megadom a szót.

**Gálffy Áron városi képviselő:** Köszönöm a szót. Tisztelt Polgármester Úr! Tisztelt Közgyűlés! Tisztelt Szombathelyiek! Én csak néhány dolgot írtam fel magamnak, amiről az elmúlt időszakkal kapcsolatban szeretnék így beszámolni a Közgyűlés nyilvánossága előtt. Az egyik az, hogy szeretnék köszönetet mondani jegyző úrnak és a hivatalban mindenkinek, aki részt vett a belterületi vaddisznós rendszer kidolgozásában, illetve megvalósításában, mert nyáron is, amikor Bonti Tamás irodavezető úrral kint voltunk a Bagolyvár fölötti területen egy illegális hulladéklerakó felszámolásánál, akkor a lakosság tette szóvá ezt anélkül, hogy egyáltalán rákérdeztünk volna. Szerintem ennél nagyobb elismerés nem kell. Köszönjük szépen, hogy jól működik a rendszer és köszönjük szépen, hogy fönn is fogjuk tartani. A második, amit felírtam magamnak az az örömteli hír, hogy a város karácsonyfája a délnyugati városrészről érkezett idén. Itt szeretném megköszönni a Bernstein Béla utcába lakó házaspárnak, aki felajánlotta a város számára ezt a karácsonyfát, szerintem gyönyörű, mindenki lelje örömét benne. A harmadik pedig: ahogy alpolgármester úr is említette már, az én körzetemben is van egy markáns forgalmi rend változás. Itt elsősorban az Áprily Lajos utcában élőknek szeretnék köszönetet mondani, ugyanis ők, az ott élő családok személyesen részt is vettek ennek az aláírásnak a gyűjtésében. Több napon keresztül segítették az én munkámat, ezért én végtelenül hálás vagyok A Batsányi János utcában lakóknak pedig különösen, mert őket utólag vontuk be a második ütemben, amikor a hivatal dolgozói felhívták rá a figyelmemet, hogy ez a lakó-pihenő övezetes módosítás, ezt igazából egy utcára nem lehet megvalósítani, hanem kicsit ki kellett terjeszteni és szolidárisak voltak a Batsányi János utcában élők. Itt is hasonló arányok fordultak elő. Én most pontos számot nem tudok idézni, mint alpolgármester úr, én nem voltam ennyire felkészült, de itt is körülbelül ilyen 80-20%, vagy ilyen 90-10 % körül volt az elfogadottsága. meglátjuk, hogy beválik-e ez a forgalomtechnikai változás. Az utolsó, amit fölírtam magamnak, itt Ágh Ernő képviselőtársamnak szeretnék reagálni a Körmendi úti gyalogátkelőhely kapcsán. Itt egy kis aránytévesztés van, amit polgármester úr felajánlott 1 millió forint, ennek az alapítványnak abból egy zebracsík se jönne ki. Sajnos annyira elszálltak az árak. Egy nagyságrenddel nagyobb tétel azért egy gyalogátkelőhely létesítése. Természetesen kiváló kezdeményezésnek tartom, ebben sem volt köztünk nézeteltérés a kampány során, úgyhogy csináljuk meg. Reméljük, minél hamarabb forrást tudunk rá szerezni. Köszönöm szépen.

**Dr. Nemény András polgármester:** Köszönöm szépen képviselő úrnak. Köszönöm a város karácsonyfáját a Sipos családnak. Jól emlékszem? Így emlékszem, már amikor készültem a beszéddel megnéztem, hogy egy földlabdás karácsonyfából lett egy nagyon szép karácsonyfa. Itt üzenem a szombathelyieknek, hogy ne nekem írjanak messenger és egyéb üzeneteket, hogyha karácsonyfát szeretnének felajánlani, mert nagyon sok ilyen volt az elmúlt évben is és utána egyre sűrűbben írnak, hogy most akkor lesz valami ebből vagy sem, mert nem tudok ezzel magam foglalkozni időben, hanem jegyző úrnak írjanak. Ő már a megfelelő helyre fogja továbbítani, nem hozzám az biztos, de megoldjuk. A legszebbet, a legjobbat fogjuk kiválasztani, de az se legyen csalódott, akinek az adott évben nem sikerül, mert lehet, hogy a következő évben az övé lesz az, amit kiválasztunk. Az a lényeg, hogy a városnak szép legyen. Megadom a szót Horváth Gábor képviselő úrnak.

**Horváth Gábor városi képviselő:** Köszönöm a szót. Tisztelt Polgármester Úr! Tisztelt Közgyűlés! Hát csatlakozva Gálffy Áronhoz, emlékeim szerint 4 évvel ezelőtt az én körzetemből érkezett a karácsonyfa Herényből és akkor engem kerestek meg, nem a polgármester urat és utána én fordultam a jegyző úrhoz. Itt mindig meg kell köszönni egyébként azt is, akik a fát kiveszik, elviszik és felállítják a Fő térre. Nagyon kemény, óriási logisztikai feladat ez Szombathelyen is nem csak az ország karácsonyfáját odavinni a Parlamentbe, de így a megyei szép helyeken ez egy külön fontos dolog. Amivel kapcsolatban szót kértem a múlt Közgyűlésen megemlítettem a HVSE problémáját, sorsát és akkor azért egy vitát generáltam, Czeglédy Csaba képviselőtársam akkor azt mondta, hogy ő majd behozatja ezt napirendi pontnak erre a Közgyűlésre. Végül is nem hozta be, hiszen a mai nap este fogja tárgyalni a HVSE küldöttgyűlése a 2023-as sportszakmai beszámolót. Szerintem ezt mindenki árgus szemekkel várja és figyeli itt a sajtóban, a sajtóorgánumokban lehetett olvasni, hogy bizony itt nagyon komoly pénzügyi probléma van. Alapítottunk egy labdarúgó Kft-t szeptemberben és én bízom benne, hogy a mai ülésen megtörténik az átadás és meg tudjuk menteni a labdarúgást. Említeném a többi 12 szakosztályt is, ami nagyon nehéz helyzetben van és erre szeretném felhívni a figyelmet és kérdésem is lenne polgármester úrhoz. A HVSE-től az elmúlt hónapban kereste-e önöket valaki, kértek-e valamilyen segítséget valamilyen formában? Jelezték-e, hogy itt bizony óriási probléma van és lehet, hogy az egyesület nem tudja folytatni a munkáját. A sportolók - itt gondolok arra felnőtt utánpótláskorú sportolókra, edzőkre, akik a súlyemelők, röplabdázók, atléták, birkózok - ők a jövőben hol tudják folytatni a sporttevékenységüket. Azt gondolom, hogy az nagyon fontos, hiszen csaknem 1000 emberről beszélünk. Most már második alkalommal nem kaptak fizetést és lepereg a november, jön a december, december 10 itt lesz a nyakunkon pillanatok alatt. Lehetséges, hogy úgy érkeznek meg a karácsonyra, hogy 3 havi elmaradás lesz. Mondhatjuk azt mi, hogy nincs bent önkormányzati tulajdonrészünk az egyesületben és nem a mi dolgunk, de azért én azt gondolom, hogy felelősen egy város vezetése és önkormányzati testülete nem lehet itt fenntartott kezekkel ezzel kapcsolatban. Én azt gondolom, hogy itt ki kell dolgozni a városvezetésnek mindenképpen egy tervet. Az egyesület megszűnik, nem tud működni, akkor ezekkel a sportolókkal és edzőkkel tudjunk valamit kezdeni, tudjunk nekik segítséget nyújtani, akár a Sportközpont és Sportiskolán keresztül is, hogy azokat a sportolókat be tudjuk csatornázni. Én ezt nagyon fontosnak gondoltam elmondani. Én reménykedem abban, mert a remény hal meg utolján, hogy ma valamilyen csoda folytán az elnök hoz valamennyi pénzt és rendeznek valami bér kifizetést, tehát valami remény ott lesz. Kíváncsi vagyok, nagyon várom, hogy mi lesz itt. Azt is látom, ugye szavaztunk róla, hogy Czeglédy Csabát jelöltük a FEB-be, Kovács Elődöt pedig az elnökségbe, ha őket befogadják, akkor lesz rálátásunk az egyesületnek a működésére. Optimista vagyok, de nagyon félek is egyben, hogy mi lesz. Itt láttam az előbb azt, hogy polgármester úr csóválta a fejét, hogy nem volt semmilyen megkeresés, ezt is elég aggályosnak tartom. Lehet, nem tudják ők ezt maguk megoldani. A másik amire kitérnék. László Győző megszólított abban, hogy olyan hangot ütöttem meg, mint Czeglédy Csaba, hogy nem tudják magukat megvédeni a hivatali dolgozók. Azért annak olyan előtörténete van, hogy több kérésem volt, több levélváltással és a végén kiderült, hogy önök nem írták alá ezeket a leveleket, ezeket a kéréseket. Így szegény irodai dolgozókon, osztályvezetőn és irodavezetőn csattant az ostor. Én őtőlük mindig elnézést kértem és mindig megkövettem magamat. Minden év végén általában elnézést kértem, hogyha ilyen dolog történt. Azt gondolom, hogy Czeglédy Csabának részben igaza van, hiszen a fokozatosság elve itt valóban hiányzott. Én azért még egyre felhívnám a figyelmet. Én azért láttam olyat, hogy úgy bírságolták meg az autósokat, hogy a Közterület- felügyelet autóin van egy megkülönböztető sárga fényjelzés, amit használhatnak, de volt olyan, hogy nem használják és ők is a tilosban álltak meg és úgy bűntették meg a járműveket, tehát azért erre jobban oda kell figyelni mindenképpen. Köszönöm szépen.

**Dr. Nemény András polgármester:** Szerencsére van egy Horváth Gábor, aki mindent lát. Kéne egy ilyen szuper büntetési lehetőség és akkor bárkit lehet Horváth Gábornak is megbüntetni a városban, de itt még nem tartunk. Amikről beszélt és kérdezett, a HVSE. Azért csóváltam a fejemet, mert a helyzet ugye rosszabb, mert nem csak az, hogy nem kerestek, mert amikor mi a Közgyűlés által eldöntött összegnek egy részét, amit pont a focisták bérére szerettük volna elutalni, akkor érkezett a jelzés, hogy ne tegyük, mert inkasszó van a HVSE számláján, nem kapják meg. Ha akarnánk, sem tudnánk segíteni. Nekem a legnagyobb bajom ezzel, hogy nincsenek tiszta viszonyok és valamennyiünknek ez a legnagyobb baja. Lehet a tartozás 50 millió a HVSE-nél, de lehet több, mint 1 milliárd. Mit csinálunk ebben az esetben? Az nem várható el az önkormányzattól, hogyha lenne pénze se lenne elvárható, hogy kifizetünk valaki helyett. Nem csak az ügyvezető van, aki olyan, mint a mesében „hol van hol nincs” a Homlok úr, aki azért inkább az önök érdekkörébe tartozó emberként szerepelt az elmúlt időszakban. A 19-es kampányban ő finanszírozta a negatív lejárató lapot, tehát tudnának vele beszélni, ha akarnának, de ott van még egy csomó másik ember, meg ott vannak a szakosztályok is. Ők se jelezték ezt külön. Néma gyereknek az anyja se érti a szavát, de az a baj, hogy szerintem nem véletlenül némák sokan. Mivel nem látunk tisztán, nem tudjuk. A mi célunk nem az ebben a pillanatban, hogy most mindent megmondjunk, hogy akkor hogyan lesz, lássuk, hogy mi van. Ezért szeretnénk az elnökségbe és a felügyelőbizottságba is tagot delegálni, ami lehet, hogy nem lesz kellemes azoknak, akik most ott vannak a vezetésben. És ezt jobb, ha őszintén és tisztán látja mindenki, mi az igazságot szeretnénk. Ha az igazság nagyon rossz, amit látunk, akkor abból kell majd valamilyen következtetést levonni. Igen a fő feladat, meg cél az lenne, hogy megpróbáljuk megmenteni főleg a sportoló gyerekeket, ha ez HVSE szinten lehetetlen, akkor azt is kell látni, hogy mondjuk lehetetlen. Ha lehetséges és mondjuk partner benne egy minisztérium, ha látjuk a támogatást összességében, hogyha tudnánk kezelni ezt az adósságot, amit nem önkormányzati pénzből, mert azt úgyis látszik, hogy ebből nem fogjuk tudni megtenni, legalább is ekkora nagyságrendben biztos nem, akkor más módon kell gondolkoznunk. Ez egy olyan csomag, amit megint úgy kapunk meg, hogy semmi közünk nem volt hozzá, soha nem kérdezték a véleményünket, most, amikor meg segíteni akartuk, akkor már pénzt sem tudtunk küldeni nekik. Ott, ami történt, az attól tartok, nagyon hasonló, ami a Labdarúgó Kft.-ben történt. Mi mit próbáltunk ebben tenni? Azt az egy pontot, amire azt gondoltuk, hogy nekünk szintén nem lenne felelősségünk, de szeretnénk megmenteni legalább a brandet, meg a csapatot, meg ami a Szombathely városnak fontos, hogy legyen akármilyen osztályban is egyelőre, de egy Haladás csapat, aminek a jogosultságát csak a HVSE-ből tudjuk megszerezni, azt megszerezzük. Erről fog szólni a küldöttgyűlésnek az egyik napirendi pontjában a döntés. Ha ezt nem szavazzák ott a küldöttgyűlésen, vagy nem határozatképes az ülés, vagy mondjuk az elnökségi, meg a FEB tagunkat sem választják meg, az is egyértelmű jelzés, hogy ők mit gondolnak minderről. Ezért vagyok én kíváncsi, hogy mi fog történni ma, mert most mi erre teszünk kísérletet, hogy lásunk tisztán, a másik az, hogy kiszedjük ebből a helyzetből legalább a focicsapatot, ha kevés forrásból is, mert sok pénzünk nem lesz hozzá, de legalább el tudjuk indítani és oda tudjunk támogatást szerezni, ahol nem inkasszálják el a pénzt. A másik kérdés az, ha mondjuk egy HVSE-és üzletrész szükségszerűen legalábbis egyik évben be kell, hogy kerüljön a Foci Kft.-be, hogyha az egész HVSE csődbe megy, akkor mit jelent az az üzletrész szempontjából. Én azt gondolom, hogy nekem abban, akkor az a dolgom, hogy megpróbáljam elérni, hogy a focicsapat a Kft. alanyi jogon tudja használni a stadiont. Az a jogosultság, ami a HVSE-ben megvan, az külön legyen meg a fociklubnak. Természetesen szeretnénk a szakosztályokat is megmenteni, főleg a sportolókat és nyilván az edzőket is, de én nem látom az edzőket, én Horváth Gábortól tudom, hogy nem fizettek két hónapja, meg Czeglédy Csaba is már mondta ezt. Miért nem kérik ők az átvizsgálást? Miért nem akarják megnézni a mostani meglévő tagok? Az elnökség miért nem tesz valamit? Miket írhattak vajon alá? Ezek a problémák. Czeglédy Csabának adom meg a szót, mert ide passzol.

**Dr. Czeglédy Csaba, a Szociális és Lakás Bizottság elnöke:** Köszönöm szépen polgármester úr. Tisztelt Közgyűlés! Az az elkeserítő hírem van, hogy a mostani tudásunk szerint a HVSE csődhelyzetének az elhárításához legalább 600 millió forintra lenne szükség. Emlékszem még képviselőként, amikor Csigó Szabolcs akkori elnök behozta a Haladás sportolókat és 50 millió forintot követeltek a Közgyűléstől és a Közgyűlés adott 50 millió forintot. Én azt gondolom, hogy 50 millió forintot, ha nagyon-nagyon nagy szükség lenne rá és az önkormányzat érzékelni egy összefogást, tehát most is tudnánk adni 50 millió forintot, de én nem véletlenül írtam a ma reggeli posztomban, hogy önmagában Szombathely önkormányzata -mondom én, akinek zöld fehér vér csörgedezik az ereiben - nem tudja már megmenteni a HVSE-ét. Nincs 600 millió forintunk, 600 millió forintért már részben a szociális ellátó rendszer lenne …, nincs 600 millió forintunk a HVSE megmentésére. Azt mondtam, hogy azonnali csődhelyzet elhárításához kellene 600 millió forint, de most, hogy Horváth Attila költségvetésért felelős alpolgármester pontosított, a teljes konszolidációhoz meg 1 milliárd forint fölötti összeg kell. Én az azonnali csődhelyzet elhárítására mondtam a 600 millió forintot. Ezt állítottam azzal párhuzamba, hogy most nem az van, hogy Csigó Szabolcs idejön 50 millió forintot követelni a HVSE-nak. 50 milliót lehet, hogy tudnánk adni. 600 millió forinttal már a szociális ellátó rendszerünk finanszírozását veszélyeztetnénk. Ma én magam sem támogathatnám, hogy adjunk 600 millió forintot, mert akkor polgármester úr azt mondja, hogy: „hát Csaba, akkor a segélysorról vegyünk le 200 millió forintot”, ami nyilván értelmezhetetlen, csak az összeg nagyságrendjét érzékeltessem. Kíváncsi leszek a ma esti küldöttgyűlésre, ugye a HVSE alapszabálya szerint, ha ma nem lennének határozatképesek, akkor december - fejből nem tudom, azt hiszem jövő héten, majd megnézem az időpontot - a létszámra tekintettel mégis határozatképes küldöttgyűlés. Most ebben a pillanatban a labdarúgó szakosztály megmentése és azon belül a felnőtt focicsapat megmentése tűnik reálisnak, amihez a mi önkormányzatunk konszenzussal mindent előkészített. Azt még hozzáteszem, hogy mindenkinek megvan a felelőssége, az elnökségi tagoknak, a szakosztály vezetőknek, akik végig asszisztáltak az elmúlt évek működéséhez, miközben tudták, hogy kölcsönökből, meg nem tudom milyen forrásokból működtek. Az is tény és való, hogy Homlok Zsolt, aki kétszer részt vett a Haladás nagycsapatának az anyagi megmentésében, ugye 2014-et követően, illetve 2019-ben Homlok Zsolt nem részletezett okokból az elmúlt hónapokban falakba ütközött és senki nem adott neki segítséget. Nyilván kormányzati szinten kellene az ország egyik legrégibb sportklubjának a megmentésén fáradozni. Kérdés az, hogy Homlok Zsolt abból, hogy zárt ajtókat talált, milyen következtetéseket fog levonni. Nem szeretnék Hende Csabázni, de elkerülhetetlen, hogy Hende Csabának, a városunk országgyűlési képviselőjének pedig kiemelten fontos feladata van. Hende Csaba még nem törölte a facebook oldaláról az összes Homlok Zsoltos és HVSE-és posztját, tehát ez a Hende Csaba hallgat ebben az ügyben. Én azt gondolom, hogy Hende Csaba nem nézheti tétlenül, hogy a városunk egyik legkomolyabb értékét jelentő, illetve egyik legnagyobb közösségét, hiszen több, mint 1000 ember van ott nem nézheti ezt tétlenül. Szombathely városa egy szereplő lehet, de egymaga nem tud már segíteni a HVSE-nek, ez a realitás.

**Dr. Nemény András polgármester:** Köszönöm szépen elnök úrnak. Pláne, hogy rengeteg állami forrás kerül oda és annak a felhasználása az közpénz, azzal mi történik valójában. Ez az igazi fő kérdés, hogy más ugyanekkora egyesületek ki tudnak jönni ilyen összegből, hiszen minden ki van fizetve helyettük, ők pedig nem. Mi történik? Hova lett a pénz? Megadom a szót Bokányi Adrienn tanácsnok asszonynak.

**Bokányi Adrienn a Gazdasági és Jogi Bizottság elnöke, tanácsnok:** Köszönöm a szót. Tisztelt Polgármester Úr! Tisztelet Képviselőtársaim! Nagyon röviden reagálok Ágh Ernő képviselő úrnak a tanácsnokokat érintett felvetésére, mert láttam, hogy ez egy minden egyes Közgyűlésen visszatérő téma képviselő úr számára. Most is azt tudom elmondani, mint legutóbb, hogy a különböző szakmai rendezvények, illetve projektek, meetingek, amelyeken részt vettem, illetve rész vett esetleg tanácsnoktársam is, ezek projektből vannak finanszírozva és nem a város költségvetésének a terhére. Csak ezt szerettem volna hangsúlyozni. Egy picit azt érzem azért a képviselő úrnak a felszólalása mellett, ahogyan a testvérvárosi utakra is nagyon szívesen eljön, úgy akár a szakmai rendezvények iránt is érdeklődik. Azt tudom önnek ígérni, hogy amennyiben lesz olyan projektünk, vagy szakmai rendezvényünk, amely a vasúti, vasutas témában kerül megrendezésre, akár külföldön is, abban az esetben mindenképpen gondolni fogok képviselő úrra. Még akkor is, hogyha tolmácsolási segítséget kell esetleg nyújtani, akár saját magam is nagyon szívesen fogok angolul tolmácsolni képviselő úrnak. Amennyiben ez megfelelő az ön számára is, akkor meg tudunk egy ilyet oldani. Amíg ilyen nincsen, addig viszont sajnos nem tudok ilyen jellegű segítséget felajánlani képviselő úrnak, mert ezek a jelenlegi projektjeink más témában zajlanak, fenntarthatósággal, digitalizációval, gazdaság- illetve városfejlesztéssel kapcsolatban. Átkanyarodom egy picit a választókerületemet érintő témákhoz. Van egy aktuális fejlesztés, amely szeptember elején indult el a választókerületemben és a vasúthoz kapcsolódik is érintőlegesen. Ez pedig az Éhen Gyula téren a Blaguss pavilon mellett található hát „krumpliföldnek” nevezett területnek a felújítása. Szeptemberben a SZOVA munkatársainak a segítségével elindult a betonozott felületnek a tovább bontása, illetve elindultak a földmunkák. Aztán sajnos nem várt eseménnyel kellett szembe nézni, aminek a kapcsán külső vállalkozásnak a segítségét is kellett kérni, illetve külső vállalkozót kellett bevonni a munkálatoknak a további elvégzésébe. Egy betonalap testnek az elbontása vált szükségessé, illetve munkagödörnek a további mélyítésére, kiemelésére, tükör készítésére került sor. Valamint főkertész asszony javaslatára új elemként került beemelésre egy esőkertnek a kialakítása, ami egy nagyon modern fenntartható természet alapú megoldás, ezt először itt fogjuk a városban tesztelni és ha ez beválik, akkor egyébként ez már zöld felületek, illetve parkok esetében is használható lesz. Itt azt fogja jelenteni, hogy a Blaguss Kft. irodájának a tetőszerkezetéről a csapadékvíz elvezető vezetéknek a megépítése, az kialakításra került túlfolyó építésével, meglévő aknára való rácsatlakozással. Ezenkívül pedig a rhein kavicsnak a terítése és a geotextília lefektetése is megtörtént. Pont a mai nap elvileg megérkeznek a növények is, úgyhogy a napokban el tud indulni a növénytelepítés is. Ez azt jelenti, hogy amennyiben az időjárási körülmények hasonlóan kedvezőek lesznek a mostanihoz és nem olyanok lesznek, mint mondjuk a múlt hét folyamán, akkor a növénytelepítés még ebben az évben le tud zárulni. Abban az esetben reményeim szerint év végéig megvalósul a teljes fejlesztés is. Ahogyan azt a fejlesztési napirendi pontnál a Területfejlesztési Operatív Program Plusz egyes elemeinél látni lehet az Éhen Gyula térnek a további fejlesztéseit, azt pedig ebből a Top Plusz Uniós pályázatból kívánjuk megvalósítani. Úgy gondolom, hogy ez egy olyan fejlesztési elem és ebben aztán végül a frakciónk is konszenzusra jutott, amely nem csak a 2-es számú egyéni választókerületet érinti, hanem mint a város kapuja, az Éhen Gyula tér gyakorlatilag a teljes várost, sőt egyébként a városunkba látogató turistákat, dolgozókat is érinti. Nagyon nem mindegy, hogy milyen képpel szembesülnek akkor, amikor a vasútállomás épületéből kilépnek. Mi azt szeretnénk, ha a jelenlegi, sokszor balkáni állapotokkal illetett helyzethez képest egy sokkal esztétikusabb, sokkal zöldebb Éhen Gyula térrel tudna mindenki szembesülni. Ezért a Top Plusz fejlesztési forrásoknak a bevonásával az Éhen Gyula térnek a további zöldítése, átépítése a betonfelületeknek a feltörése, különböző növényeknek a telepítése és akár pihenőrészek a kialakítása, illetve okos eszközöknek a telepítése meg fog tudni történni. Köszönöm szépen.

**Dr. Nemény András polgármester:** Köszönöm szépen tanácsnok asszonynak. Megadom a szót Németh Ákos tanácsnok úrnak.

**Németh Ákos a Fenntarthatósági és Klímastratégiai Szakmai Bizottság elnöke, tanácsnok:** Köszönöm a szót. Tisztelt Polgármester Úr! Tisztelt Közgyűlés! Hát azért azt javaslom Ágh Ernő képviselőtársamnak, hogy fontolja meg alaposan, hogy él-e tanácsnok asszony ajánlatával, hiszen ezek a találkozók általában elég feszítettek. Még a végén talán unalmasnak is találná, attól tartok. Viszonylag alacsony a szórakoztató értéke ezeknek a rendezvényeknek, de ennek ellenére, ha belevág, akkor nagyon remélem, hogy beszámol a tapasztalatokról. Amiért szót kértem, az nem más, mint az, hogy Fenntarthatósági és Klímastratégiai Szakmai Bizottság a tegnapi ülésén tárgyalta a lomtalanítás helyzetét Szombathelyen, hiszen most már hosszú évek óta egy vegyes rendszer működik, ami azt jelenti, hogy a hagyományos rendszer mellett bevezettünk egy új házhoz menő rendszert. A hagyományos rendszert azt gondolom, hogy szinte mindenki ismeri, ez arról szól, hogy egy adott napon a lakosság kipakol mindenféle hulladékot közterületekre és a szolgáltató ezt elszállítja. Ennek vannak olyan hátrányos következményei, hogy nem csak a szombathelyiek pakolnak ki, hanem tudomásunk van arról, hogy a környékről utánfutókkal szállítják ide a mindenféle hulladékot. Ez a másik probléma, hogy mindenféle hulladékot, tehát nem csak azokat a hulladékokat, amit ilyen lomtalanítás kerete között ki lehet rakni, hanem veszélyes hulladékoktól kezdve mindenféle oda nem illő dolgot kipakolnak. Ennek van egy olyan hatása is, hogy megjelennek azok, akik az újra hasznosításban érdekeltek. Amivel alapvetően nem lenne probléma, csak olyan áldatlan állapotokat hagynak maguk után, ami nem méltó egy megyei jogú városhoz. Éppen ezért alakítottuk ki az újfajta rendszert, a házhoz menőt, ami most már talán 2 éve működik a város bizonyos területein. Például Tóth Kálmán képviselőtársam, illetve a KISZ-Százhold városrészen is működik. Ez úgy működik, ez a házhoz menő rendszer, hogy egy adott napon, amit előre meghirdetnek, aki szeretné igénybe venni azt a szolgáltatást, az jelzi a SZOVA-nak és nem rakja ki közterületre, hanem azon az adott napon a szolgáltató a kerítésen belül, tehát a kapun belülről viszi el ezeket a hulladékokat. Ezzel meggátolva azt, hogy a közterületen balkáni állapotok uralkodjanak. A javaslat az volna, hogy vizsgáljuk meg azt, hogy van-e esély arra, hogy kiterjesszük ezt az egész városra. A KISZ lakótelepen működik egy olyan rendszer, ahol a társasházas részen próbáltunk meg hasonló módon rendet rakni. Ott már két éve a lomtalanítás az úgy zajlik, hogy csak adott időkeretben, tehát általában olyan kétórás időkeretben különböző konténereket helyeznek ki a házak elé és akkor lehet bepakolni direkt a konténerekbe. Ezek a konténerek mindig odébb mennek, hogy ne kelljen sokat gyalogolni azoknak, akik ezen a részen laknak, így meggátolva azt, hogy mindenféle anyagok bekerüljenek, csak a hivatalosan lomtalanítás alkalmával átvehető anyagok kerülnek be ebbe a rendszerbe. Sokkal tisztább az egész város a lomtalanítás ideje alatt, mint a hagyományos rendszerben. Ez több erőfeszítést kíván a lakosság részéről is, illetve egy szoros együttműködést kíván meg a Közterület-felügyelettel, illetve a társasházak kezelőivel. Azt látjuk, hogyha ezt mindenki komolyan veszi és betartja a szabályokat, akkor ez egy jól működő rendszer lehet. A kérés az volna, hogy vizsgáljuk meg, hogy tudunk ebben előre lépni. A másik dolog, hogy most már a klímaváltozás hatásait azt gondolom, hogy mindenki érzi a saját bőrén. Ennek van egy olyan következménye, hogy egyre többen szeretnék klímaberendezéssel hűteni az otthonukat a nyári napokon. Ami teljesen érthető, hiszen ezekben a lakásokban van olyan, hogy 30 fokra felmelegednek, vagy még többre és ez nagyban rontja az életminőséget. Nem is beszélve arról, ahol kisgyerek van, idős ember, vagy esetleg beteg. A városképet valahogy meg kell őrizni - összevonnám polgármester úr - hogy egy viszonylag rendezett városképét mutassuk. Ezért jelen pillanatban kicsit tisztáztuk az egész helyzetet, hogy működik, milyen feltételekkel lehet klímaberendezést kirakni. Ha utcafrontról nem látható, akkor ki lehet tenni ezeket a berendezéseket, ha utcafrontról látható, akkor főépítész asszonnyal kell egy egyeztetést lefolytatni, hogy pontosan hova lehet kirakni. Társasházak esetében van egy olyan nehézség, vagy olyan kötelezettség, amit nem az önkormányzat ró ki, hanem a társasházi törvény, hiszen abban az esetben, hogyha közös felületre kerülnek ki a klímaberendezések, akkor a társasház közgyűlésének a jóváhagyása kell. Ez egy ilyen tájékoztató jellegű napirendi pont volt. Próbáltunk egy kicsit rendet rakni és tisztán látni ebben az ügyben. Aki klímaberendezést szeretne kitenni a házára, az ilyen módon tudja megtenni. Köszönöm szépen.

**Dr. Nemény András polgármester:** Köszönöm szépen tanácsnok úrnak. Megadom a szót Kelemen Krisztián tanácsnok úrnak.

**Kelemen Krisztián a Bűnmegelőzési, Közbiztonsági és Közrendvédelmi Bizottság elnöke:** Köszönöm szépen a szót. Tisztelt Polgármester Úr! Tisztelt Közgyűlés! Én is néhány gondolatot szeretnék megosztani, kipróbálva az új Mikrovoks rendszerünket is. A hétfői Bűnmegelőzési, Közbiztonsági és Közrendvédelmi Bizottság tárgyalta Gálffy Áron képviselőtársam által már említett belterületen kárt okozó vaddisznók témáját, előterjesztését. Magyarországon egyedülálló módon sikerült megoldanunk ezt a problémát, ugyanis körülbelül 2023 augusztus óta most már nem érkezett bejelentés. Ettől függetlenül az ügyeleti rendszert, azt fenntartjuk. Továbbra is elérhető az ügyeleti telefonszám, illetve az email cím, azzal a kikötéssel, hogy amint bejelentés érkezik, akkor fogjuk az engedélyt megkérni a rendőrségtől. Természetesen a vadásztársasággal, illetve megbízott vadászokkal továbbra is együttműködünk. Köszönöm szépen mindenkinek, aki részt vett ennek a problémának a megoldásában. Ki szeretnék emelni egy november 13-i rendezvényt, a Vas Vármegyei Rendőr-főkapitányság meghívására zsűritagként vehettem részt a roma tehetségkutató „Ki Mit Tud?” versenyén. Azt gondolom, hogy ez egy hiánypótló, nagyon színvonalas rendezvény volt, 48 jelentkező volt és 39 produkciót láthattunk. Ehhez szeretnék gratulálni és a köszönetemet kifejezni a város nevében a Vas Vármegyei Rendőr-főkapitányságnak. Én azt gondolom, hogy ezt a rendezvényt folytatni kell, én a jövő évben biztos, hogy magam részéről minden tőlem telhetőt megteszek, hogy támogassam ezt a rendezvényt. Következő esemény november 21-én történt, amikor a Közterület-felügyelet telephelyén egy 5 fős győri önkormányzati delegációt fogadtunk. Ennek az előzménye az volt, hogy a győri polgármesteri főbiztos felkeresett engem és egy szakmai konzultációt kért, mivel az jutott a tudomására, hogy a közterületi megfigyelés a térfigyelő kamera rendszer és magának a Közterület-felügyeletnek a működése is Szombathelyen kiváló. A térfigyelő kamerarendszer Miskolc mellett Szombathelyen működik a legjobban. Fogadtuk őket, meghívásomra eljöttek és én azt gondolom, hogy egy nagyon jó hangulatú szakmai konzultációt tudhatunk magunk mögött, ahol megosztottuk egymással a tapasztalatainkat, a jó gyakorlatainkat. Elindult egy olyan együttműködés a győri városrendészettel, amiről ezt gondolom, hogy a jövőbe mutat és mindannyian tanulni fogunk ebből. Köszönöm szépen, hogy eljöttek és megoszthattuk egymással a gondolatainkat. Nemrég lezajlott a hajléktalan krízis bejárás az Utcai Szociális Szolgálat, a rendőrség, a Közterület-felügyelet munkatársainak és a helyi média munkatársainak a részvételével. Ez szintén egy nagyon eredményes területbejárás volt, hiszen egy közterületen tartózkodó, vélhetően hajléktalan életmódot folytató embert szállítottak be felkeresésünkre az Utcai Szociális Szolgálat munkatársai. Ha szabad így fogalmazni, akkor egy fűtetlen lakhatás céljára alkalmatlan házból menekítettünk ki egy úriembert, akit szintén beszállítottak a Hajléktalan Szállóra. Én arra kérném a lakosságot, ha segítségre szoruló hajléktalan embert látnak, akkor hívják az ingyenesen hívható zöld számot, hiszen ebben az összefogásban talán a lakosságra van a legnagyobb szükségünk, hiszen ők azok, akik ott vannak az utcákon és láthatnak olyan embereket, akik segítségre szorulnak. Természetesen az Utcai Szociális Szolgálat mindennap tart ilyen terület bejárást, sokszor a rendőrséggel, Közterület-felügyelettel, Pálos Károly Szociális Szolgáltatóval közös szolgálat ellátást is ellátnak. Még egy fontos dolog, ami ezen a héten történt. Egy szén-monoxid érzékelő ismét egy életet mentett. Itt szeretném felhívni a lakosság figyelmét arra, hogy a nyílt égésterű gázüzemű készülékek felülvizsgálatát, karbantartását célszerű rendszeresen minden évben elvégeztetni, hiszen az emberi egészség, illetve az emberi élet a legnagyobb érték. A szén-monoxid érzékelők beszerzésével pedig életet menthetünk. Köszönöm szépen.

**Dr. Nemény András polgármester:** Köszönöm szépen elnök úrnak. Ügyrendben kért Czeglédy Csaba?

**Dr. Czeglédy Csaba, a Szociális és Lakás Bizottság elnöke (ügyrendi hozzászólás):** Igen. Tisztelt Polgármester Úr! Tisztelt Közgyűlés! Csatlakozva elnök úr, tanácsnok úr által elmondottakhoz, ha tévednék benne, akkor szóljanak, de továbbra is hatályos az a rendelkezésünk, hogy 15 000 Ft maximális összegig a szén-monoxid érzékelőket meg lehet vásárolni. Talán 1500-an éltek ezzel, vagy hasonló szám van a fejemben. Csatlakozva tanácsnok úrhoz, akkor elmondanám, hogy továbbra is biztosítjuk a lakosságnak maximum 15 000 Ft értékben, vagy amiről a számla szól és ez 30 napon belüli számla. Szeptemberben többen kértek. Ez továbbra is él ez a szén- monoxid érzékelő vásárlás támogatása.

**Dr. Nemény András polgármester:** Köszönöm szépen. László Győző alpolgármesternek adom meg a szót.

**Dr. László Győző alpolgármester:** Köszönöm a szót. Tisztelt Polgármester Úr! Tisztelt Közgyűlés! Csatlakozni kívánok Kelemen tanácsnok úrhoz. Tényleg azt gondolom, hogy az a vaddisznós sztori egy sikertörténet. Más városokból is kaptunk érdeklődést, hogy sikerült ezt ilyen rövid idő alatt ennyire hatékonyan megoldani. Ez egy visszatérő probléma. Én is szeretném külön megköszönni és nevesítsük is őket, az önkormányzat munkatársainak, a Közterület-felügyeletnek, azt hiszem ők is nagyon fontos munkát végeztek benne, segítségünkre volt a rendőrség és polgárőr szervezetek és Kormányhivatal, tájegységi fővadász úr. Szeretném megköszönni, mert úgy gondolom, hogy ez politikai értelemben is egy közös siker Illés Károly képviselő úrnak is, aki első megkeresésemre csatlakozott a szakmai munkához és értékes javaslattokkal segítette ezt vadász mivoltából kifolyólag és oladi lakosként is. Én azt gondolom, hogy tényleg egy olyan dolog, ahol hatékonyan tudtunk együttműködni. Minden ügyünk ilyen jó és sikeres legyen, ezt kívánom és köszönöm a munkát képviselő úr. Köszönöm szépen.

**Dr. Nemény András polgármester:** Köszönöm szépen alpolgármester úrnak. megadom a szót Szuhai Viktor tanácsnok úrnak.

**Szuhai Viktor az Egészségügyi Szakmai Bizottság elnöke:** Köszönöm a szót. Tisztelt Polgármester Úr! Tisztelt Közgyűlés! Pár mondatban ismertetem az éppen aktuális jelentősebb testvérvárosi ügyeket.2024. november 7. és 10. között Lecco testvérvárosunk 42 fős, diákokból, tanárokból, az Önkormányzat képviselőjéből, valamint a Testvérvárosi Egyesület tagjaiból álló küldöttsége érkezett városunkba, a két város közti C-ENERGY projekt kapcsán. Ez egy folyamatban lévő projekt és ez volt következő programpontja. A diákok a kétnapos szombathelyi tartózkodásuk alatt lehetőséget kaptak a Bolyai, illetve a Nagy Lajos Gimnáziumnak a projektben részt vevő tanulóival a projektfeladataik kidolgozására, valamint szakmai látogatásokon vettek részt a FALCO Zrt.-ben, a Vasivíz Zrt.-nél és a Pannon Gazdasági Hálózat Egyesületnél. A város küldötteit november 8-án személyesen köszöntötte polgármester úr, illetve Horváth Soma alpolgármester úrral és Bokányi Adrienn tanácsnok asszonnyal egyeztetést folytattak a jövőbeli projektcélokról. Lecco képviselői jelen voltak a Szent Márton-napi Vesperáson, illetve a lampionos felvonuláson, továbbá megtekintették a belváros nevezetességeit. Szintén novemberben Kutaisi testvérvárosunk azzal a szándékával keresett meg minket, hogy még az idén szakemberekből álló küldöttségük 3-5 napos tanulmányútra érkezne Szombathelyre, tapasztalatok cseréjére energiahatékonyság, vállalkozások támogatása és szociális szolgáltatások témájában. Az egyeztetés folyamatban van. Ez nagyon hírtelen történt és információink szerint ezt december 15-ig szeretnék lebonyolítani, ezt a látogatást. Feladatot adtak nekünk, de mindenképpen együtt fogunk működni. Oberwart testvérvárosunkkal további egyeztetéseket folytattunk közös felsőoktatás tárgyában. Jelen pillanatban ezek az éppen folyamatban lévő testvérvárosi dolgok. Köszönöm szépen.

**Dr. Nemény András polgármester:** Köszönöm szépen tanácsnok úrnak. Megadom a szót Horváth Gábor képviselő úrnak.

**Horváth Gábor városi képviselő:** Köszönöm a szót. Tisztelt Polgármester Úr! Tisztelt Közgyűlés! Németh Ákos tanácsnok úr megihletett egyrészt a lomtalanítással kapcsolatban. Az idén Kámonban, Herényben kicsit kulturáltabban történt ez. Én mindig rettegtem minden évben, hogy hetekig, hónapokig kinn maradnak veszélyes tárgyak és ezért a lakosság is valamilyen szinten eljutott arra, hogy ezeket nem rakja ki, ezeket a veszélyes hulladékokat. Amire szeretném felhívni nagyon a figyelmet, most van az avar összegyűjtés, zöld hulladék összegyűjtés ideje és a kertvárosban, így Kámonban és Herényben is tapasztalom azt és jelzik felém, hogy bizony a kertekben hátul égetik az avart, a lombot. Ez nagyon komoly füstkibocsátással jár. Szeretném kérni azt, hogy a Savaria Fórumban ez a tájékoztatás ott legyen. Ennek van más módja is. Igényeljenek zöld kukát, amibe ezt bele lehet tenni és tilos, hiszen erről mi rendelkeztünk. Ezt nagyon fontosnak tartom elmondani. A másik az, hogy Czeglédy Csabára reagálva, hogy Hende Csabának nem lett volna fontos a HVSE, hát a Puskás Tivadar városvezetése idején épült meg a sportkomplexum. Itt volt az is, hogy ki üzemelje, visszakerült ez állami üzemeltetésbe. Az egyesület kiemelt egyesületként 250 millió éves támogatást kap. Az, hogy ők ezt hova cukrozzák el, szerintem ezért se nem Hende Csaba, se nem Nemény András, se nem a képviselőtestület a felelős. Itt még annyit megjegyeznék, hogy az építményadó, amit ők befizetnek, azt visszaadhatnánk támogatásként. Azt gondolom, hogy ennyivel tudnánk segíteni. Azt hiszem polgármester úr annak idején erre ígéretet is tett és ez azóta sem valósult meg. Itt lenne dolgunk. Köszönöm szépen.

**Dr. Nemény András polgármester:** A múltkori Közgyűlésen is elmondtam, hogy az adott évre vonatkozóan és meg is történt, utánpótlásra adtuk vissza, ez volt a kérés. A következő években is többször megkérdeztük, hogy van-e bármilyen kérés és soha nem volt. Találkoztunk időnként, mikor rendezvények voltak, futsal rendezvények az elnök úrral. Egyetlen kérése volt, azt is elmondtam már, hogy amennyiben a Bajnokok Liga meccs lenne itt, akkor használhatná-e az Aréna Savariát, én mondtam, hogy természetesen meg tudjuk oldani, de nem volt ilyen. Ezt tudom mondani, hogy amit kértek, arra reagáltunk, de az a baj, hogy az a - 20 millió forint összegről beszélünk 20-30 közötti – összeg, ez most nem oldana meg semmit sem ebben az esetben. 20 millióról szavaztunk, akkor mondhatjuk, hogy az idén, akkor még ez is megérkezne, ha nem lenne inkasszó a számlán. Megadom a szót Lukács Dániel képviselő úrnak.

**Lukács Dániel városi képviselő:** Köszönöm a szót. Tisztelt Polgármester Úr! Tisztelt Közgyűlés! Megnyílt a szombathelyi karácsonyi vásár a Fő téren múlt hét pénteken és most már a koszorú is megérkezett a Berzsenyi térre. Minden belvárosi nevében és minden szombathelyi nevében is szintén köszönöm a gyönyörű szép karácsonyfát a Fő térre. Ilyen rendezvények alkalmával kiemelten, de amúgy az év 365 napjában a belvárost érinti leginkább a parkolás kérdése, hiszen nagyon nagy itt az átmenő forgalom. Éppen ezért én Czeglédy Csaba képviselőtársammal ellentétben nagyon köszönöm a Közterület-felügyeletnek a munkáját, amit végeznek. Minden szabály betartása az a Szombathely belvárosában élők jogait és érdekét védi. Köszönöm a vásárban történő kiemelt munkájukat és ezúton is, sőt kiemelten kérem, hogy minden jogszabályt igyekezzenek betartatni. Másik témám, hogy megszaporodtak a visszajelzések felém a Uránia udvarban történő hangoskodások miatt, itt is szeretném jelezni, hogy nincsen a lakók visszajelzése a szőnyeg alá söpörve. Én köszönöm szépen Kelemen Krisztián tanácsnok úrnak, hogy beengedte ezt a témát a Bűnmegelőzési, Közbiztonsági és Közrendvédelmi Bizottságra. Arra a megállapításra jutottunk, hogy kezdeményezni fogjuk a párbeszédet, az önkormányzat, a hatóságok, az üzemeltetők és a lakók között és biztosan meg fogjuk találni azokat a megoldásokat, hogy mindenki nyugalomban és békésen tölthesse az éjszakáját. Még egy téma van, amit szeretnék megjegyezni. Január 1-től próbaidőszak jelleggel két szürke bérletet vehetnek igénybe a szombathelyi belvárosban lakók. Ennek a próbaidőszaknak lassan vége van, azok a megállapítások születtek, hogy ez fenntartható és jó változtatás volt nem érinti negatívan a parkolóhelyek számát, ellenben anyagilag ez egy nagyon nagy könnyebbség a belvárosban élőknek. Minden reményem szerint a következő évtől ez ugyanígy folytatódhat, ahogy idén is. Köszönöm szépen a szót.

**Dr. Nemény András polgármester:** Köszönöm szépen képviselő úrnak. Megadom a szót Ágh Ernő képviselő úrnak.

**Ágh Ernő városi képviselő:** Tisztelt Polgármester Úr! Tisztelt Közgyűlés! Az első hozzászólásomban nehogy félreértés legyen. Én azt szeretném, ha Szombathelyen minél több adó itt maradjon. Én nem azon vitatkozok polgármester úr, hogy én örülök ennek, hogy elveszik a szombathelyiek adó forintjait. Én azzal vitatkoztam, azzal egy gondolattal, azzal az egy szóval, hogy a szombathelyiek. Én azt mondtam, hogy mások is vannak, akik megtermelik azokat az adó forintokat. Nagyon helyes, hogy azért küzdünk, valamennyiünknek az a feladata, önnek is, nekem is, hogy azokat úgy használjuk fel, hogy minél több jó célt szolgáljon. Ezért is kifogásoltam ezt a cikk megjelenést is, ami 1 millió forintot jelentett, ez a lapszámban történő megjelenés. Minden ilyen esetben, hiszen szót emelek, ha úgy érzem, hogyha nem kellően használjuk olyan célra, ami szükséges. Oké, ha sok a pénzünk, akkor cimbalmozzunk, hogy úgy mondjam, de he kevés, akkor tényleg arra fordítsuk, amire szükséges. Én ezt le is zárnám és nem akarok tényleg ebben a vitában polgármester úrral tovább vitatkozni. A másik, az „Aktív Időskor” elkezdődött. Már lassan be is fejeződik és itt a testvérvárossal kapcsolatban Szuhai képviselő úr ihletett, hogy a nyugdíjasaink Mariborba mennek. Bizony az első busz el is indult, gondolom a búcsúztatásán ott volt, vagy nem. Nagyon sokan jelentkeztek információim szerint erre az útra, hogy plusz buszokat be kellett indítani, de így is maradtak várólistán. Érdeklődnek, nyilván ez egy vonzó utazás. A másik, a köztisztaság vonatkozásában azért azt tapasztalom, hogy mióta bevezették ezt a hulladék gyűjtést, tehát a palackoknak a visszavitelét a boltokba, tényleg ilyen palackokat nem látok a közterületeken, holott korábban ez jellemző volt. Ez hasznos dolog volt és bevált. Köszönöm szépen.

**Dr. Nemény András polgármester:** Köszönöm szépen képviselő úr. Mondta, hogy ne reagáljak, de hát mégiscsak mondott valamit. Csak egy mondatra reagálnék. Itt az jutott eszembe közben, ez volt az okfejtése, azért szóltam egyáltalán, hogy nem szombathelyiek is dolgoznak a szombathelyi cégekben és ezért aztán az általunk megtermelt iparűzési adó az nem csak Szombathelyen kell, hogy maradjon. A cégeinkben nagyon sok mindenki dolgozik, valóban dolgoznak nem szombathelyiek is és azt elmondtam, hogy egyébként használják az infrastruktúrát, de rengeteg külföldi munkavállaló is dolgozik. Nagyságrendben a legnagyobb csoport talán a filippínók. Azt nem akarja a képviselő úr, hogy a Fülöp-szigetekre utaljuk el az iparűzési adó megfelelő részét, mert munkát adunk a filippínóknak. Ezen logika alapján akár ez is megtörténhetne. Én azt gondolom, hogy aranyosak, sehova sem küldeném, maradjon így, örüljenek annak, hogy van munkalehetőség itt. A nagy cégeknek meg az kell, hogy egy stabil munkaerő állományuk legyen. Elhangzott többször ez a magazin, én azt tudom mondani, hogy én a saját fizetésemből az elmúlt években rengeteg pénzt tettem közcélra, havi 200 ezer forintot, ez így van a választások óta is, nagyon sok helyre kellett tenni, csak nyilván az ember nem hirdeti meg ezeket. Ennél sokkal nagyobb nagyságrendű összeget fogok betenni a következő időszakban is. Egyébként a polgármestereknek a fizetését - nem a polgármesterek kezdeményezésére, hanem a miniszter kezdeményezésére - meg fogják emelni, magam részéről a jótékonykodást folytatni fogom. Ha az a kérdés, hogy ez a summa azt gondolják, hogy ez nem jó célra ment, én mondtam, hogy igen, mert az önkormányzatoknak a véleményét igenis el kell juttatni nagyon sok helyre, de ezt az összeget biztos, hogy be fogom tenni még az idén jótékony célra. Ha a lelküknek könnyebb, nem a Mandinert fogom támogatni, ha ez kérdés, hanem igazi célra. Van, nagyon sok megkeresés van, nagyon sok nehéz helyzetben lévő család is van, ahol az ember anonimitást vállal ilyenkor, mert nyilván nem úgy segítünk, hogy mutogassuk, de ennél sokkal többet segítünk és én magam sokkal többet fogok segíteni most is, mert azt gondolom, hogy így korrekt teljes egészében. Akár úgy is veheti, hogy ezt az összeget is kifizethetném a város helyett, de inkább azt oda fogom adni mindenkinek, aki arra rászoruló, akár a város kasszájába is és akkor dönt a város és akkor talán megbékélnek ezzel sokkal könnyebben. Jelentkezőt nem látok, a vitát lezárom. Azt mondanám, hogy itt a Czeglédy Csaba által felvetett kérdést, ezt nem módosító javaslatnak értelmezem, ezt a Pálos Károly megvizsgálások dolgot.

**Mikrofon nélkül Dr. Czeglédy Csaba, a Szociális és Lakás Bizottság elnöke:** Ha polgármester úr szavát adja, hogy megvizsgáljuk……

**Dr. Nemény András polgármester:** Szavamat adom. Én is a saját szavamat adom, csak gyorsan akartam mondani. Igen a polgármester úr szavát adja, azaz, hogy a szavamat adom. Akkor viszont a határozati javaslatokról szavazunk sorrendben. Mindjárt nézzük az első határozati javaslatot. Ez az Aréna u. 8-ban lévő hadosztályágyú szóló szavazás. Nem használjuk, hanem ingyenesen használatba vesszük. Szavazunk most.

Megállapítom, hogy a testület 16 egyhangú igen szavazattal - *1 képviselő nem vett rész a szavazásban* - elfogadta a javaslatot és a következő határozatot hozta:

**305/2024. (XI.28.) Kgy. sz. határozat**

Szombathely Megyei Jogú Város Közgyűlése a Szombathely, Aréna u. 8. szám alatti ingatlanon kiállított 1944M D-44 85 mm-es hadosztályágyú ingyenes önkormányzati tulajdonba kerülése érdekében az állami vagyonról szóló 2007. évi CVI. törvény (továbbiakban: Vtv) 36. § (2) bekezdés c) pontja alapján, a 294/2020. (X. 29.) Kgy. sz. határozatban foglalt igénybejelentést megerősítve, az alábbi határozatot hozza:

1. A Közgyűlés az állam tulajdonosi jogait gyakorló MNV Zrt.-nél az ingyenes önkormányzati tulajdonba adás kezdeményezését megerősíti az állami vagyonról szóló 2007. évi CVI. törvény 36. § (2) bekezdés c) pontjában foglaltak alapján az alábbi ingóság tekintetében:

megnevezése: 1944M D-44 85 mm-es hadosztályágyú

helye: Szombathely, Aréna u. 8., 6485 hrsz.

tulajdonos: Magyar Állam

vagyonkezelő: Honvédelmi Minisztérium Hadtörténeti Intézet és Múzeum

tulajdonosi joggyakorló: Magyar Nemzeti Vagyonkezelő Zrt.

felhasználási cél: Katonatörténeti Kiállítás bővítése

segítendő feladat: kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;

jogszabályi rendelkezés: 2011. évi CLXXXIX. tv. 13. § (1) bekezdés 7. pont

1. A kérelemnek helyt adó döntés esetén az önkormányzat vállalja a tulajdonba adás érdekében a Magyar Nemzeti Vagyonkezelő Zrt. előtt folyó eljárásban felmerülő költségek megtérítését. Az önkormányzat vállalja, hogy az 1. pontban feltüntetett ingóság tulajdonjogát az ingóságra vonatkozó esetleges terhekkel együtt veszi át.
2. A kérelemnek helyt adó döntés esetén az önkormányzat vállalja továbbá az ingóságon a kulturális örökség védelméről szóló 2001. évi LXIV. törvény 46. § (1) bekezdése alapján fennálló, a (2) bekezdés a) pontjában meghatározott - muzeális intézmény alapleltárában nyilvántartott kulturális javakat megillető - védelemmel kapcsolatos kötelezettségeket.
3. A Közgyűlés felhatalmazza a polgármestert, hogy az ingóság ingyenes önkormányzati tulajdonba kerülése iránti igénybejelentést megtegye, egyéb jognyilatkozatokat és a költségek viseléséről szóló nyilatkozatot aláírja.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** 1. pont: azonnal

2.-4. pont: folyamatos

**Dr. Nemény András polgármester:** Nem tudom, Lenkai képviselőasszony visszatér-e még? Vagy halaszthatatlan közfeladatainak ellátása miatt itt hagyta a táskáját. Jó, akkor lélekben velünk van, akkor vegyük úgy, hogy nincs itt. Csak a szavazásnál az ő jelenléte az ne számítson. Más nem nyomhatja ki a jelenlétet, csak mi tudjuk megállapítani, hogy nincs itt. Mi ki tudnánk, csak nem tehetjük meg, jogszerűen nem lehet ilyet, hogy mi eldöntjük, hogy nincs itt. Lehet, hogy itt van, csak nem látjuk. Második számú határozati javaslatunk, ez 20 darab kerékpár átadása, igen részletezve van, hogy mennyi férfi és női a Herényi Kulturális Egyesület réászére térítésmentesen. Szavazunk most

Megállapítom, hogy a testület 16 egyhangú igen szavazattal - *1 képviselő nem vett rész a szavazásban* - elfogadta a javaslatot és a következő határozatot hozta:

**306/2024.(XI. 28.) Kgy. sz. határozat**

1. Szombathely Megyei Jogú Város Közgyűlése az önkormányzat vagyonáról szóló 40/2014. (XII.23.) önkormányzati rendelet 11.§ a) pontja alapján hozzájárul ahhoz, hogy a 131912-619-131912-638 leltári számú nulla forint értékű 20 db kerékpár - 9 darab női kerékpár, 9 darab férfi kerékpár, ebből 2-2 kerékpár kisgyermek szállítására is alkalmassá téve teljes felszereléssel-, és 2 darab tandemkerékpár - a Herényi Kulturális és Sportegyesület részére térítésmentesen átadásra kerüljön.
2. A Közgyűlés felhatalmazza a polgármestert a térítésmentes átadásról szóló szerződés aláírására.

**Felelős:** Dr. Nemény András polgármester

 Dr. Horváth Attila alpolgármester

 Horváth Soma alpolgármester

 Dr. Károlyi Ákos jegyző

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője

 Stéger Gábor, a Közgazdasági és Adó Osztály vezetője)

**Határidő:** azonnal (1. pont vonatkozásában)

2024. december 15. (2. pont vonatkozásában)

**Dr. Nemény András polgármester:** Jön a harmadik számú határozati javaslatunkból az III/1-es, Szombathelyért Közalapítvány és az Önkormányzat között létrejövő kölcsönszerződés módosítása.

Megállapítom, hogy a testület 16 egyhangú igen szavazattal - *1 képviselő nem vett rész a szavazásban* - elfogadta a javaslatot és a következő határozatot hozta:

**307/2024. (XI.28.) Kgy. sz. határozat**

1. A Közgyűlés hozzájárul ahhoz, hogy az Önkormányzat és a Szombathelyért Közalapítvány között létrejött 61588-2/2015. számú kölcsönszerződés 4. pontja az alábbiak szerint módosuljon:

„.4. Adós kötelezettséget vállal arra, hogy a 7 millió forint kölcsönösszegből 1 millió forintot 2022. december 31. napjáig, 500 ezer forintot 2023. december 31 napjáig, 5,5 millió forintot 2025. december 31. napjáig Hitelezőnek visszafizet.”

1. A Közgyűlés felhatalmazza a polgármestert a szerződésmódosítás aláírására.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője)

**Határidő**: azonnal (1. pont vonatkozásában)

 2024. december 15. (2. pont vonatkozásában)

**Dr. Nemény András polgármester:** Jön a III/2-es ez a Jelen Alapítvány részére jutatott támogatás, erről szavazunk most.

Megállapítom, hogy a testület 13 igen, 3 nem, 0 tartózkodással -*1 képviselő nem vett részt a szavazásban* - elfogadta a javaslatot és a következő határozatot hozta:

**308/2024. (XI.28.) Kgy. számú határozat**

1. Szombathely Megyei Jogú Város Közgyűlése az önkormányzati forrásátadásról szóló 47/2013. (XII.4.) önkormányzati rendelet 1. § (5) bekezdése alapján hozzájárul ahhoz, hogy az önkormányzat 2024. évi költségvetéséről szóló 8/2024. (III.5.) önkormányzati rendelet 13. mellékletében meghatározott „Polgármesteri keret” tételsor terhére a Jelen Mindenütt Alapítvány részére a „Vár állott, most… - Merre tovább önkormányzatok?” című kiadvány nyomdai költségeire 1.000.000,- Ft pénzeszköz átadásra kerüljön.

2. A Közgyűlés felhatalmazza a polgármestert a támogatási szerződés aláírására.

**Felelősök:** Dr. Nemény András polgármester

 (A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal (1. pont vonatkozásában)

2024. december 15. (2. pont vonatkozásában)

**Dr. Nemény András polgármester:** Jön a IV. számú határozati javaslat, ez a vaddisznókkal kapcsolatos tájékoztatás, erről szavazunk most.

Megállapítom, hogy a testület 16 igen, 0 nem, 0 tartózkodással - *1 képviselő nem vett rész a szavazásban* - elfogadta a javaslatot és a következő határozatot hozta:

**309/2024. (XI.28.) Kgy. számú határozat**

1. Szombathely Megyei Jogú Város Közgyűlése a Szombathely belterületén kárt okozó vaddisznók elejtése 2023. október 1. napjától működő ügyeleti rendszerének tapasztalatairól szóló tájékoztatást elfogadja.
2. A Közgyűlés támogatja, hogy 2025. január 1. napjától határozatlan ideig az Aranypatak Vadásztársaság vadászai ügyeleti rendszerben továbbra is végezzék a belterületen kárt okozó vaddisznók elejtését.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (a végrehajtás előkészítéséért:

 Dr. Holler Péter, a Hatósági Osztály vezetője)

**Határidő:** 1. azonnal

2. 2025. január 1.

**Dr. Nemény András polgármester:** Jön a V. számú határozati javaslat az iskolavédőnői körzetek módosítás a melléklet szerint, erről szavazunk most.

Megállapítom, hogy a testület 16 igen, 0 nem, 0 tartózkodással - *1 képviselő nem vett rész a szavazásban* - elfogadta a javaslatot és a következő határozatot hozta:

**310/2024.(XI.28.) Kgy. sz. határozat**

# Szombathely Megyei Jogú Város Közgyűlése egyetért a 25. számú és a 39. számú iskolavédőnői körzetek jelen előterjesztés melléklete szerinti módosításával.

# A Közgyűlés felhatalmazza a Szombathelyi Egészségügyi és Kulturális Intézmények Gazdasági Ellátó Szervezetének igazgatóját, hogy a védőnői körzetek átalakításával kapcsolatban a szükséges intézkedéseket tegye meg.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője

 Vigné Horváth Ilona, a Szombathelyi Egészségügyi és Kulturális GESZ igazgatója)

**Határidő:** 2025. január 1.

**Dr. Nemény András polgármester:** Következő határozati javaslatunk, itt közben egy kis technikai probléma van. Ez már a kiegészítő I/1-es a PRENOR-ral kapcsolatos javaslat a felügyelőbizottság megválasztása, erről szavazunk most.

Megállapítom, hogy a testület 16 egyhangú igen szavazattal - *1 képviselő nem vett rész a szavazásban* - elfogadta a javaslatot és a következő határozatot hozta:

**311/2024. (XI.28.) Kgy. számú határozat**

1. A Közgyűlés a 294/2024. (X.22.) Kgy. számú határozatát visszavonja.
2. A Közgyűlés úgy határozott, hogy a PRENOR Kertészeti és Parképítő Kft. felügyelőbizottságába ***2024. december 1. napjától*** 2029. október 31. napjáig az alábbi személyeket javasolja megválasztani:

Elnök: Illés Károly Roland

Tag: Horváth Zoltán Ferenc

A Közgyűlés az elnök díjazását havi bruttó 130.000 Ft, a tagok díjazását havi bruttó 100.000 Ft összegben javasolja megállapítani.

1. A Közgyűlés felhatalmazza a polgármestert, hogy a társaság taggyűlésén a fenti döntést képviselje.

**Felelős**: Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

 Izer Gábor Nándor, a társaság ügyvezető igazgatója)

**Határidő**: 1./ pont: azonnal

2-3./ pontok: társaság taggyűlése

**Dr. Nemény András polgármester:** Jön I/2-es határozati javaslatunk, amelyik a Közgyűlés korábbi határozatának a módosítása. Csak egy dátum módosítás van, erről szavazunk most.

Megállapítom, hogy a testület 16 egyhangú igen szavazattal - *1 képviselő nem vett rész a szavazásban* - elfogadta a javaslatot és a következő határozatot hozta:

**312/2024. (XI.28.) Kgy. számú határozat**

1. A Közgyűlés a 297/2024. (X.22.) Kgy. számú határozatát visszavonja.
2. A Közgyűlés javasolja a PRENOR Kertészeti és Parképítő Kft. taggyűlésének, hogy Izer Gábor Nándor ügyvezető havi bruttó alapbére ***2024. december 1. napjától*** 1 254 000 Ft összegben kerüljön meghatározásra.
3. A Közgyűlés felhatalmazza a polgármestert, hogy a társaság taggyűlésén a fenti döntést képviselje.

**Felelős:**  Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Izer Gábor Nándor, a társaság ügyvezető igazgatója)

**Határidő:** 1./ pont: azonnal

2-3./ pontok: társaság taggyűlése

**Dr. Nemény András polgármester:** Jön a II. számú határozati javaslat, ez az átruházott hatáskörben hozott intézkedésekről adott tájékoztatás elfogadása, erről szavazunk most.

Megállapítom, hogy a testület 16 egyhangú igen szavazattal - *1 képviselő nem vett rész a szavazásban* - elfogadta a javaslatot és a következő határozatot hozta:

**313/2024.(XI. 28.) Kgy. sz. határozat**

Szombathely Megyei Jogú Város Közgyűlése az SZMSZ 76. §-a alapján az átruházott hatáskörben hozott intézkedésekről adott tájékoztatást az előterjesztés szerinti tartalommal tudomásul veszi.

**Felelős:**  Dr. Nemény András polgármester

 Dr. Károlyi Ákos jegyző

 (A végrehajtásért felelős:

Nagyné Dr. Gats Andrea, a Jogi és Képviselői Osztály vezetője)

**Határidő:** azonnal

**Dr. Nemény András polgármester:** Jön a III. számú határozati javaslat, ez egy névhasználat az 57. Savaria Táncverseny név használatának jogosultságát adjuk meg, ahogy ezt korábban is megtettük. Szavazunk most. Hozzáigazítjuk a valósághoz.

Megállapítom, hogy a testület 15 igen, 0 nem, 1 tartózkodással - *1 képviselő nem vett rész a szavazásban* - elfogadta a javaslatot és a következő határozatot hozta:

**314/2024. (XI.28.) Kgy. számú határozat**

A Közgyűlés – a városnév használatának szabályairól szóló 16/1994. (VI.9.) önkormányzati rendelet 4. § (1) bekezdése és a Kulturális, Oktatási és Civil Bizottság 122/2024. (XI.26.) KOCB számú határozata alapján – engedélyezi, hogy a Magyar TáncSport Szakszövetség (1146 Budapest, Istvánmezei út 1-3.) a 2024. december 14-15-én a szombathelyi Haladás Sportkomplexumban megrendezésre kerülő hazai és WDSF nemzetközi táncverseny esetén az 57. Savaria Táncverseny nevet kiemelten SAVARIA megjelöléssel használhassa.

**Felelős:** Dr. Nemény András polgármester

Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** azonnal

**Dr. Nemény András polgármester:** Jön a IV. számú határozati javaslat, ez Alapítványi támogatások a felsoroltak szerint a táblázat alapján, erről szavazunk most.

Megállapítom, hogy a testület 17 egyhangú igen szavazattal, elfogadta a javaslatot és a következő határozatot hozta:

 **315/2024. (XI.28.) Kgy. számú határozat**

1. Szombathely Megyei Jogú Város Közgyűlése az önkormányzati forrásátadásról szóló 47/2013. (XII.4.) önkormányzati rendelet 1.§ (5) bekezdése alapján - figyelembe véve a Kulturális, Oktatási és Civil Bizottság 133/2024. (XI.26.) KOCB számú határozatában foglalt javaslatot – hozzájárul ahhoz, hogy az alábbi alapítványok - az Önkormányzat 2024. évi költségvetéséről szóló 8/2024. (III.5.) önkormányzati rendelet 9. mellékletében található „Kulturális és Civil Alap” tételsor terhére - támogatásban részesüljenek:

|  |  |  |
| --- | --- | --- |
| **Szervezet neve** | **Támogatott cél megnevezése** | **Javasolt összeg (Ft)** |
| Mira Orient Art Kulturális és Jóléti Alapítvány | 2025. évi működés támogatása | 100.000,- |
| Változó Világért Alapítvány | 2025. évi működés támogatása | 150.000,- |
| Nyitra Utcai Általános Iskoláért Alapítvány  | Angol versmondó verseny megrendezése a Nyitra Utcai Általános Iskolában | 100.000,- |
| Savaria Történelmi Karnevál Közhasznú Közalapítvány | Szent Márton Látogatóközpont rendezvényeinek koordinálása | 400.000,- |
| SZÍN-TÉR a Közösségek Agorájáért Alapítvány | Roboklub eszközfejlesztésének támogatása | 150.000,- |

1. A Közgyűlés felhatalmazza a kötelezettségvállalót a támogatási szerződések aláírására.

**Felelős:** Dr. Nemény András polgármester

 Horváth Soma alpolgármester

 Putz Attila, a Kulturális, Oktatási és Civil Bizottság elnöke

 Dr. Károlyi Ákos jegyző

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője

 Stéger Gábor, a Közgazdasági és Adó Osztály vezetője)

**Határidő:** azonnal (1. pont vonatkozásában)

2024. december 31. (2. pont vonatkozásában)

**Dr. Nemény András polgármester:** Jön a V. számú határozati javaslat, ez megint egy módosítás egy korábbi Közgyűlési határozatunknak a pontosítása, erről szavazunk most.

Megállapítom, hogy a testület 17 egyhangú igen szavazattal, elfogadta a javaslatot és a következő határozatot hozta:

**316/2024.(XI.28.) Kgy. sz. határozat**

A Közgyűlés a 281/2024. (X. 22.) Kgy. számú határozatának 3. pontját az alábbiak szerint módosítja:

*„3./ A Közgyűlés úgy határozott, hogy a SZOVA Szombathelyi Vagyonhasznosító és Városgazdálkodási Nonprofit Zrt. igazgatósági tagjainak 2024. november 1. napjától 2029. október 31. napjáig az alábbi személyeket választja meg:*

 ***elnök: dr. Károlyi Ákos***

 *tagok: Nagy Donát*

 *Kopcsándi József*

 *Marton Zsolt*

 *dr. Takátsné dr. Tenki Mária*

*A Közgyűlés az Igazgatósági elnökének díjazását havi bruttó 180.000,- Ft-ban, a tagok díjazását havi 150.000,- Ft állapítja meg.”*

**Felelős**: Dr. Nemény András polgármester

 Dr. Károlyi Ákos jegyző

 (A végrehajtásért felelős:

 Dr. Gyuráczné dr. Speier Anikó a Városüzemeltetési és Városfejlesztési Osztály vezetője

 Kovács Cecília, a társaság vezérigazgatója)

**Határidő**: azonnal

**Dr. Nemény András polgármester:** Ezzel a javaslat csomag végére értünk és még egyben kell szavaznunk magáról az előterjesztésről is a határozatokról egyben. Annak az elfogadásáról szavazunk most.

Megállapítom, hogy a testület 13 igen, 0 nem, 4 tartózkodással, elfogadta a javaslatot és a következő határozatot hozta:

**317/2024. (XI. 28.) Kgy. számú határozat**

A Közgyűlés a két ülés közti időszak fontosabb eseményeiről és a polgármesteri hatáskörben hozott döntésekről szóló beszámolót elfogadja.

**Felelős:** Dr. Nemény András polgármester

**Határidő:** azonnal

**Dr. Nemény András polgármester:** Ezzel át is térünk a 2-es számú napirendi pontunkra.

***2./ Javaslat igazgatói álláshely betöltésére vonatkozó pályázati felhívás jóváhagyására***

***Előadók:*** *Dr. Nemény András polgármester*

 *Horváth Soma alpolgármester*

**Dr. Nemény András polgármester:** Alpolgármester úr akar-e valamit mondani ezzel kapcsolatban? Itt javaslatot kell tennünk a szakmai vélemény kialakítására biztosító szakmai bizottságba. Az én javaslatom, hogy a területért felelős alpolgármester és a területért felelős bizottsági elnök legyen a tagja ennek. Nevesítve Horváth Soma és Putz Attila. Van-e más javaslat? Nincs, akkor így egyben teszem föl kettőjüket a bizottságra, erről szavazunk most.

Megállapítom, hogy a testület 17 egyhangú igen szavazattal, elfogadta a javaslatot és a következő határozatot hozta:

**318/2024. (XI.28.) Kgy. számú határozat**

1. A Közgyűlés a Savaria Szimfonikus Zenekar igazgatói feladatainak ellátására pályázatot ír ki, egyúttal a pályázati felhívást az előterjesztés melléklete szerinti tartalommal elfogadja.

2. A Közgyűlés felhatalmazza a polgármestert a pályázati felhívásnak az előadó-művészeti szervezet vezetőjének választására irányuló pályázati eljárásról és a munkakör betöltésének szabályairól szóló 155/2017. (VI.15.) Korm. rendelet 2.§ (1) bekezdésében foglaltaknak megfelelő közzétételére.

3. A Közgyűlés az alábbi 2 személyt delegálja a pályázók személyes meghallgatását és a szakmai vélemény kialakítását biztosító szakmai bizottságba:

Horváth Soma

Putz Attila

4. A Közgyűlés felkéri a szakmai bizottságot a pályázók személyes meghallgatására és a szakmai vélemény kialakítására.

**Felelős:** Dr. Nemény András polgármester

 Horváth Soma alpolgármester

Dr. Károlyi Ákos jegyző

 (A végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal (1. és 3. pont vonatkozásában)

 2024. november 29. (2. pont vonatkozásában)

 2025. február 17. (4. pont vonatkozásában)

**Dr. Nemény András polgármester:** Át is térnünk a 3-as számú napirendi pontunkra.

***3./ Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára***

***Előadók:*** *Dr. Nemény András polgármester*

*Dr. László Győző alpolgármester*

*Dr. Horváth Attila alpolgármester*

*Horváth Soma alpolgármester*

***Meghívottak:*** *Gráczer György, a FALCO KC. Szombathely Kft. ügyvezető igazgatója*

*Kovács Cecília, a Szombathelyi Sportközpont és Sportiskola Kft. ügyvezetője, a SZOVA NZrt. vezérigazgatója*

 *Izer Gábor, a SZOMPARK Kft. ügyvezető igazgatója*

 *Szabó Erika, a Vas Megyei Temetkezési Kft ügyvezető igazgatója*

**Dr. Nemény András polgármester:** Az ügyvezetőket, akik jelen vannak üdvözlöm. Megnyitom a vitát. Van-e jelentkező? Ágh Ernő képviselő úr. Visszavonja képviselő úr. Minden nagyon rendben van. Jelentkezőt nem látok, a vitát lezárom. Szavazunk. Most így van ügyvezetők jelen voltak, de nem volt hozzájuk kérdés. Az I. határozati javaslatunk a Sportközpont beszámolója, erről szavazunk most.

Megállapítom, hogy a testület 13 igen, 0 nem, 4 tartózkodással, elfogadta a javaslatot és a következő határozatot hozta:

**319/2024. (XI. 28.) Kgy. sz. határozat**

1./ Szombathely Megyei Jogú Város Közgyűlése a Szombathelyi Sportközpont és Sportiskola Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2023/2024-es üzleti évre vonatkozó beszámolóját

1.356.754 eFt mérlegfőösszeggel

 64.175 eFt adózott eredménnyel elfogadja.

2./ A Közgyűlés az adózott eredményt az eredménytartalékba helyezi.

3./ A Közgyűlés a Szombathelyi Sportközpont és Sportiskola Nonprofit Kft. által elkészített 2023/2024-es üzleti évre vonatkozó közhasznúsági mellékletet jóváhagyja.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (A végrehajtásért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

 Kovács Cecília, a társaság ügyvezetője)

**Határidő:** azonnal

**Dr. Nemény András polgármester:** Következő határozati javaslatunk a FALCO KC beszámolója. Szavazunk most.

 Megállapítom, hogy a testület 17 egyhangú igen szavazattal, elfogadta a javaslatot és a következő határozatot hozta:

**320/2024. (XI. 28.) Kgy. sz. határozat**

1./ Szombathely Megyei Jogú Város Közgyűlése a FALCO KC Szombathely Sportszolgáltató Kft.-nek a számvitelről szóló 2000. évi C. törvény 4. § (1) bekezdése alapján elkészített 2023/2024-es üzleti évre vonatkozó beszámolóját

 244.630 eFt mérlegfőösszeggel

 -15.430 eFt adózott eredménnyel elfogadja.

2./ A Közgyűlés úgy határoz, hogy a 2023/2024. évi veszteség a társaság eredménytartalékának terhére kerüljön elszámolásra.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (A végrehajtásért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

 Gráczer György, a társaság ügyvezetője)

**Határidő:** azonnal

**Dr. Nemény András polgármester:** Hiába a 40 év, az 40 év lassan ugye, nézek Gráczer Györgyre. Azért sok egyhangú szavazást megért már a Kft. Rá is térünk a hármas számú a határozati javaslatunkra, a szombathelyi Sportközpont és Sportiskola üzleti évre 2024/2025-re vonatkozó javaslat, erről szavazunk most.

Megállapítom, hogy a testület 13 igen, 0 nem, 4 tartózkodással, elfogadta a javaslatot és a következő határozatot hozta:

**321/2024. (XI. 28.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Szombathelyi Sportközpont és Sportiskola Nonprofit Kft. 2024/2025. üzleti évre vonatkozó üzleti tervét – az előterjesztés 3. számú mellékletével megegyező tartalommal - 380.748.809, - Ft önkormányzati működési támogatással, 5.528 eFt tervezett adózott eredménnyel jóváhagyja.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (A végrehajtásért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

 Stéger Gábor, a Közgazdasági és Adó Osztály vezetője

 Vinczéné dr. Menyhárt Mária, az Egészségügyi és Közszolgálati Osztály vezetője

 Kovács Cecília, a társaság ügyvezetője)

**Határidő:** azonnal

**Dr. Nemény András polgármester:** Jön a IV-es számú határozati javaslatunk a Szombathelyi Parkfenntartási Kft. 2024. évi üzleti tervének módosításáról szóló javaslat, erről szavazunk most.

Megállapítom, hogy a testület 17 egyhangú igen szavazattal, elfogadta a javaslatot és a következő határozatot hozta:

**322/2024. (XI. 28.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Szombathelyi Parkfenntartási Kft. 2024. évi üzleti tervének módosítását – az előterjesztés 4. számú mellékletével megegyező tartalommal – jóváhagyja.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője Stéger Gábor, a Közgazdasági és Adó Osztály vezetője

 Izer Gábor Nándor, a társaság ügyvezetője)

**Határidő:** azonnal

**Dr. Nemény András polgármester:** Jön az V. számú határozati javaslat, a Vas Megyei Temetkezési Kft. Alapító Okiratának módosítása, erről szavazunk most.

Megállapítom, hogy a testület 17 egyhangú igen szavazattal, elfogadta a javaslatot és a következő határozatot hozta:

**323/2024. (XI. 28.) Kgy. sz. határozat**

1./ Szombathely Megyei Jogú Város Közgyűlése a Vas Megyei Temetkezési Kft. Alapító Okiratának 3.2 pontját az alábbiak szerint módosítja:

 „ 3.2 A Társaság fióktelepei:

 9735 Csepreg, Dózsa utca 37.

 9900 Körmend, Széchenyi utca 3.

 ***9941 Őriszentpéter, Kovácsszer 1.”***

2./ A Közgyűlés felhatalmazza a polgármestert, hogy az alapító okirat módosítását aláírja.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

 Szabó Erika, a társaság ügyvezetője)

**Határidő:** azonnal

**Dr. Nemény András polgármester:** Jön az VI. számú határozati javaslat a Sportiskola Kft. Alapító Okiratának a módosítása, erről szavazunk most.

Megállapítom, hogy a testület 16 igen, 0 nem, 1 tartózkodással….

**Mikrofon nélkül Horváth Gábor városi képviselő**: Rosszat nyomtam.

**Dr. Nemény András polgármester:** Igen új a gép, az ember még egy kicsit mellé nyúl, félre nyúl. Horváth Gábor képviselő úr is igennel szavazott és nem tartózkodott.

Megállapítom, hogy a testület 17 egyhangú igen szavazattal, elfogadta a javaslatot és a következő határozatot hozta:

**324/2024. (XI. 28.) Kgy. sz. határozat**

1./ Szombathely Megyei Jogú Város Közgyűlése a Szombathelyi Sportközpont és Sportiskola Nonprofit Kft. Alapító Okiratának 1.2.1. pontját az alábbiak szerint módosítja:

„ 1.2.1. Telephelyei:

9700 Szombathely, Markusovszky u. 6.

9700 Szombathely, Dolgozók útja 3758/2 helyrajzi szám (Dolgozók úti Sportliget)

9700 Szombathely, Fő tér 14. (VAOSZ tekepálya)

9700 Szombathely, Homok u. 9. (Homok úti lőtér)

9700 Szombathely, Orgona u. 16. (Oladi futóvadlőtér)

9700 Szombathely, Farkas Károly utca 81. A. ép.”

2./ A Közgyűlés felhatalmazza a polgármestert, hogy az alapító okirat módosítását aláírja.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (A végrehajtásért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

 Kovács Cecília, a társaság ügyvezetője)

**Határidő:** azonnal

**Dr. Nemény András polgármester:** Jön a VII. számú határozati javaslatunk. Itt egy módosítást kell eszközölnöm, mert az előterjesztésben tévesen a Kossuth Lajos 1. szerepel, de minannyian tudjuk, hogy 11, úgyhogy itt a módosításról szavazunk először, hogy pontosak legyünk. Kossuth 11. erről szavazunk most.

Megállapítom, hogy a testület 17 egyhangú igen szavazattal elfogadta a módosítást.

**Dr. Nemény András polgármester:** Most jön a VII. számú határozati javaslat a módosítással egyben lévő szavazása, szavazunk most.

Megállapítom, hogy a testület 17 egyhangú igen szavazattal elfogadta a javaslatot és a következő határozatot hozta:

**325/2024. (XI. 28.) Kgy. sz. határozat**

Szombathely Megyei Jogú Város Közgyűlése a 238/2024. (X.10.) Kgy. számú határozat 7. pontját akként módosítja, hogy Szombathely Megyei Jogú Város Polgármesteri Hivatala és a SZOVA Nonprofit Zrt. között, a Szombathely, Kossuth Lajos u. 11. szám alatti ingatlanra vonatkozó bérleti szerződés 2024. december 1. napjától kerüljön megkötésre.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért:

Lajos Tibor, a Gondnoksági Iroda vezetője

Stéger Gábor, a Közgazdasági és Adó Osztály vezetője

Kovács Cecília, a SZOVA NZrt. vezérigazgatója)

**Határidő:** azonnal

**Dr. Nemény András polgármester**: Jön a következő javaslat, ez a SZOVA Villamosenergia beszerzés tárgyában kiírt eljárás eredményesnek minősítése a kiküldöttek szerint, erről szavazunk most.

Megállapítom, hogy a testület 17 egyhangú igen szavazattal elfogadta a javaslatot és a következő határozatot hozta:

**326/2024. (XI.28.) Kgy. számú határozat**

1./ Szombathely Megyei Jogú Város Közgyűlése a SZOVA Szombathelyi Vagyonhasznosító és Városgazdálkodási Nonprofit Zrt. által „Villamosenergia beszerzés 2025.” tárgyban kiírt eljárást eredményesnek minősíti, és nyertes ajánlattevőnek a legalacsonyabb árat tartalmazó ajánlatot benyújtó ajánlattevőt nevezi meg:

|  |  |
| --- | --- |
| Ajánlattevő neve: | MVM Next Energiakereskedelmi Zrt. |
| Ajánlattevő székhelye: | 1081 Budapest, II. János Pál pápa tér 20. |
| Ajánlattevő adószáma: | 26713111-2-44 |

2./ Szombathely Megyei Jogú Város Közgyűlése a szükséges pótlólagos fedezet – 4.685.499,- Ft – biztosítását támogatja a társaság saját költségvetése terhére.

**Felelős**: Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

 Kovács Cecília, a társaság vezérigazgatója)

**Határidő**: azonnal

**Dr. Nemény András polgármester:** Jön a következő javaslat a Savaria Turizmus Nonprofit Kft. részvétele a pályázatban, erről szavazunk most.

Megállapítom, hogy a testület 17 egyhangú igen szavazattal elfogadta a javaslatot és a következő határozatot hozta:

**327/2024. (XI.28.) Kgy. számú határozat**

Szombathely Megyei Jogú Város Közgyűlése jóváhagyja a Savaria Turizmus Nonprofit Kft. részvételét a Nemzeti Kulturális Alap Kulturális Fesztiválok Kollégiuma 5.000 eFt összegű önrészt igénylő 206107/262 kódszámú pályázatán, amely az önkormányzat részéről többletforrást nem igényel.

**Felelős:**  Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (a végrehajtás előkészítéséért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője,

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Grünwald Stefánia, a Savaria Turizmus Nonprofit Kft. ügyvezetője)

**Határidő:** azonnal

**Dr. Nemény András polgármester:** Ezzel a határozataink végére értünk. Plusz határozati javaslatunk nincs is ebben. Én köszönöm a bizottságba lévő munkát meg az ügyvezetőknek, cégvezetőknek, hogy itt voltak. A következő napirendi pontunkra térünk is rá.

***4./ Javaslat pályázatokkal kapcsolatos döntések meghozatalára***

***Előadók:*** *Dr. Nemény András polgármester*

*Dr. Horváth Attila alpolgármester*

***Meghívott:*** *Dr. Kovácsné Takács Klaudia, a Savaria Városfejlesztési NKft. ügyvezetője*

**Dr. Nemény András polgármester:** Megkérdezem, hogy van-e jelentkező? Illés Károly képviselő úr.

**Illés Károly a Költségvetési Ellenőrző Szakmai Bizottság elnöke**: Köszönöm a szót polgármester úr. Tisztelt Közgyűlés! Természetesen támogatjuk a fejlesztések tekintetében az egyes prioritásokat, a bölcsődék fejlesztését, az egészségügyi alapellátás fejlesztését, a gyermekjóléti és szociális szolgáltatások fejlesztését, az óvodák fejlesztését, a szociális alapszolgáltatások fejlesztését. Magát az egész csomagot mondjuk úgy, hogy a TOP PLUSZ teljes fejlesztési stratégiáját abból a szempontból nem tudjuk támogatni, hogy szinte minden egyéb prioritás kikerült az anyagból. Gondolok itt arra, hogy most vesszük ki jelen döntéssel például az energetikai fejlesztést. Úgy gondolom, hogy sok olyan hely van a városban, ahol fejlesztésre szükség lehet, vagy lehetne, gondolok itt akár az önkormányzat épületére, ami talán a város egyik legpazarlóbb épülete. Ezt mindenképp sajnálattal vesszük tudomásul, illetve hát gondolok itt a turisztikai fejlesztésekre is, hiszen a turisztika jelen van. Korábban felmerült a városban fejlesztések okán, hogy majd esetlegesen TOP-ból megfejlesztésre kerülhet, hát ezek nincsenek benn, hisz turisztikai fejlesztések sincsenek most már a TOP PLUSZ stratégiában. Ezt mindenképp szomorúan vesszük tudomásul, azzal együtt, hogy tisztában vagyok a helyzettel, hogy ezek nem fejlesztések, amik ide bekerültek, de ezekre szükség van. Én abba most nem mennék bele és most nem állok neki ilyen számháborút játszani, hogy itt be vannak árazva egyes fejlesztések. Gondolok itt híd fejlesztésekre, utca fejlesztésekre. Véleményem szerint itt túlárazottak. De miután nem látunk konkrét műszaki alátámasztásokat az előterjesztésekben, ezért ezt nem tudjuk vitatni. Én abban bízok, hogy azért itt marad majd további használható forrás és a fennmaradó forrásokból egyéb fejlesztéseket lehet majd végrehajtani. Mondom még egyszer, ettől függetlenül az mindenképp sajnálatos, hogy mondjuk úgy, hogy az egész TOP PLUSZ stratégia le lett butítva. Nagyon sok olyan uniós forrás nem kerül majd lehívásra, ami lehívásra kerülhetne egyéb területek tekintetében. Azzal együtt mondom, hogy fontos persze az, ami belekerült. Még egy aggályom van, nem látjuk egyébként azt - a VII. határozati javaslat lesz majd maga a programterv - valójában mikor lesznek végrehajthatóak azok a fejlesztések, viszont nem látjuk, hogy ezek a források mikor érkeznek meg ténylegesen. Tudjuk azt, hogy vannak olyan elemek, illetve vannak olyan fejlesztési igény - gondolok itt például a Bartók Béla utcának a hídjára, ami nem biztos, hogy ki tudja várni, vagy bírni azt, hogy ezek a TOP PLUSZ források rendelkezésre álljanak. Én azt látom most, hogy a városvezetés totálisan csak úgy gondolkodik, hogy mindent, amit lehet fejlesztést tegyünk be a TOP PLUSZ-ba és egyébként saját költségvetésből meg ezt valahogy ússzuk meg. Én úgy gondolom, hogy azért gondolni kellene arra is, hogy lesznek itt olyan elemek, amik nem biztos, hogy kibírják azt az időintervallumot, hogy ezek a források rendelkezésre álljanak. Mindenképp gondolni kéne arra, hogy bizonyos fejlesztések meg tudjanak történi TOP PLUSZ források nélkül is. Köszönöm szépen.

**Dr. Nemény András polgármester:** Hát igen nehéz így egy kicsit átgondoltan válaszolni erre, mert az, hogy a városvezetés nem akarna fejleszteni saját forrásból, dehogyis nem akarna. Erről szól a délelőttnek egy része, hogy a működésünkre sincsen elég forrás. Ott, ahol 1,6 milliárd a közösségi közlekedés vagy a közétkeztetésnél sok százmillió forintot kell nekünk pluszba betenni. Ha az a kérdés, hogy adunk-e bele a közétkeztetésbe, mert minden emelés, ami történik, az saját magunknak is emelés. Mikor beleteszünk a közétkeztetésbe, vagy amikor emeljük a közétkeztetés költségét, ami a lakosságnak is emelés, 30-40 % gyerekeknek ingyenes a közétkeztetés. Azt jelenti, hogy mi tesszük bele, tehát saját magunknak is emelünk. Márpedig forrásunk meg nincsen, ami itt elhangzott, az iparűzési adó elvétele miatt, az extra mértékű szolidaritási adó miatt. Mi nem akarunk beletenni a fejlesztésbe? Egész egyszerűen nincsen lehetőségünk beletenni többet. A TOP PLUSZ-ba pedig mindent, amit tudunk, beleteszünk. László Győző el is fogja mondani pontosan, hogy milyen logikával történik mindez. Az, hogy az elmúlt 20, 30 évben a hidak állapota ilyen mértékben leromlott és nem volt hídfejlesztés, a mi ciklusunkban volt, de egyébként alig volt hídfejlesztés, egy Bartók Béla híd milyen állapotban van. Egyáltalán a felelőségünket érezve ezzel foglalkozunk és beleteszünk, azt hiszem ez a városvezetői felelősség. Nem jókedvünkben nem teszünk bele mindent a TOP PLUSZ-ba. Én is remélem, hogy marad tartalék, de jelen pillanatban azokból az adatokból tudunk kiindulni, amit mi is kapunk. Megadom a szót László Győző alpolgármester úrnak.

**Dr. László Győző alpolgármester:** Köszönöm a szót. Tisztelt Polgármester Úr! Tisztelt Közgyűlés! Illés Károly képviselő úr szavaira reagálva mondanám, azért azt látni kell, hogy a pénzeket jó okosan költjük el. Energetikai fejlesztések vonatkozásában a támogatottsági intenzitás 50 %, infrastruktúrában 100%. Magyarul így a forintjaink jobban hasznosulnak. Képviselő úr azt pontosan tudja, hogy ezt az energetikai összeget átkértük infrastruktúra fejlesztésre. Az az összeg, az hozzákerült az infrastrukturális sorhoz, amire egyébként önök még a nem olyan régen lezajlott választási kampányban még azt mondták, hogy még több milliárd forintra lenne szükség ezeknek a fejlesztésekre. Azt hiszem, nem járunk el helytelenül és egybecseng az önök véleményével és az infrastruktúra mellett a lehető legtöbbet szeretnénk 100%-os intenzitás mellett fejlesztésre fordítani. Az, hogy ennek a beárazása túlárazott lenne, hát itt szakmai sztenderdek alapján dolgoztunk és el kell találnunk azt az árat, ami nagyon nehéz feladat, ami egy jövőben megvalósuló beruházás esetében fog megjelenni. Ha ennek aládőlünk, akkor ezt adott esetben nem fedezné a projekt és adott esetben ezt városi költségvetésből kellene kipótolni, ami nem egy szerencsés dolog. Azt is tudnia kell képviselő úrnak, hogy konzultáltunk más városokkal az előkészítés folyamán, ahol 1-1 ilyen bepotyadozó pályázatoknál elbírált az irányító hatóság. Itt át is térnék arra, amit szintén említett, hogy nem tudjuk, hogy mikor fognak ezek megvalósulni. Valóban nem tudjuk, saját pályázataink, amik be vannak adva, annak a vonatkozásában visszajelzést még hivatalosan nem nagyon kaptunk az irányító hatóságtól. Tudjuk azt informálisan, hogy lesz, a hiánypótlás várható, de ez megint csak nem vág egybe azzal a kommunikációval, amit a kormányzat folytat. Azt a szélesebb közönségnek is elmondom, hogy itt egy rapid munkát kellett lefolytatni, mert a pályázatok beadási határideje eredetileg 2025 december 31-e volt. Egy emailben értesítettek minket, hogy 9 hónappal rövidítenek a pályázati források gyorsabb úgymond kipörgetése miatt. Ez eléggé megnehezítette a munkát, de itt is szeretném megköszönni mindenkinek, aki ebben dolgozott erejét megfeszítve, ennek az eredményét látják itt ma a képviselő urak és hölgyek maguk előtt. Én azt gondolom, hogy nem volt egy egyszerű feladat, de ahhoz, hogy le tudjunk hívni minden forrást, erre szükség volt. Azok a városok, ahol már 1-1 ilyen fejlesztés megvalósult, ott azt látjuk, hogy nagyon magas az ár. Sokkal magasabb, mint normál jelen árban való vállalási díj. Ezt a bizottsági ülésen is elmondtam Ágh képviselő úrnak kérdésére, hogy nekünk ezzel kell kalkulálni és legyen úgy, hogy marad pénzünk, mert akkor még további fejlesztéseket tudunk megvalósítani, ahogy tettük ezt korábban is. De én azt gondolom, hogy akkor járunk el felelősségteljesen, hogyha így tervezünk és próbálunk minden lehetséges jövőbeli tényezőt figyelembe venni. Nem egyszerű, de így próbáljuk. Én úgy emlékszem, hogy az ön alpolgármestersége idején önök is így próbálták, most az más kérdés, hogy annak az lett az eredménye, hogy még rengeteg városi forrást kellett beletenni. De örülök minden beruházásnak, ami elkészül. Az, hogy kikerültek bizonyos elemek és a városvezetés nem kíván más fejlesztéseket végrehajtani ezen kívül, az sem igaz ebben a formában. A korábbi verzióhoz képest, ahogy ön is láthatja, számos változás volt ezekben a programokban és folyamatosan dolgozunk azon, hogy esetlegesen olcsóbban kivitelezhető műszaki technológiákkal megvalósítható fejlesztéseket saját forrásból hogyan tudjunk végrehajtani. De azok nem az a volumen, amit TPO PLUSZ-ba be kell tenni. A TOP PLUSZ-ba azokat kell betenni, amik műszaki szempontból másképpen nem megoldható fejlesztések, úgyhogy így jártunk el és ezeket a fejlesztéseket szeretnénk megoldani és ehhez kérjük jó szívvel a támogatást. Az, hogy itt egyébként milyen prioritásokat határoztunk meg, én azt gondolom, hogy egybevág azzal, ami az embereknek az elvárása. Fontos a turisztika fejlesztés is, de azt gondolom, hogy az infrastrukturális fejlesztések, akár humán infrastruktúra, akár egyébként ezek, prioritást élveznek. Én ennek ellenére kérem támogatásukat, egy jó anyag területileg és szakmailag is maximálisan előkészített és egy arányos leosztást tartalmaz. Azt hiszem, önök a korábbi képviselői körzeteikben sem mondhatják azt, hogy azokban a körzetekben nincsenek fejlesztések. Én azt gondolom, hogy egy jó szívvel támogatható anyag és kérem ehhez a támogatásukat.

**Dr. Nemény András polgármester:** Köszönöm szépen alpolgármester úr. Én annyit tennék csak hozzá, hogy a lényeg az, hogy nem veszik el a pénz. Képviselő úr is pontosan tudja, hogy van egy tartalék lista, ha nem jól kalkuláltuk az árakat, mert nem is lehet a piacot látni előre, hogy hogyan fogja majd beárazni, akkor az visszajön, ha sajnos alul vagyunk, akkor meg hozzá kell tenni. Az előző ciklusban is így volt ez, mert ott a piacnál 500 millió forintot hozzá kellett tenni, azt, amit önök megbecsültek és amibe ténylegesen került. A Szent Qurininus utcánál 300 millió forint meg visszajött és további három utcát meg tudtunk belőle csinálni, a Szőllőst, a Károly Róbert, Kodályt, ez a három utca jött ki belőle. A mi feladatunk és felelősségünk az, hogy legyenek tartaléklistán projektjeink és olyan állapotban legyenek előkészítettségben, hogy úgy ahogyan most be tudtuk tenni ezt a 3 utcát, be tudjuk tenni a helyükre. Ki tud vitatkozni ma valakivel, aki megmondja egy hídra, hogy szerinte ennyibe kerül a felújítás. Biztos nem én fogok rajta vitatkozni. Mi vagyunk a legboldogtalanabbak, hogyha egy hídról kiderül, hogy hihetetlenül sokba kerül, mert azzal szembe is nézve egy nagyon fontos beruházás, de nem egy látványos beruházás, de elkészítési ideje alatt rengeteg kellemetlenséget kell átélni a lakosságnak. Ha egyszer beszakad, azt a felelősséget ki viseli? Ha azt mondják, hogy 3 milliárdba kerül a híd, akkor nekünk van ilyen TOP Pluszunk, akkor 3 milliárdot kell beletennünk, aztán derüljön ki, hogy tévedtek és mondjuk csak 500 millió és akkor boldogok vagyunk és ha van tartaléklistás projektünk, akkor be tudjuk tenni a helyére. Nehéz dolog ez, de ezt hívják felelősségnek. Mi felelősségünk pedig a városvezetői felelősség. Tóth Kálmán frakcióvezető úrnak adom meg a szót.

**Tóth Kálmán a Városstratégiai, Idegenforgalmi és Sport Bizottság elnöke, frakcióvezető:** Tisztelt Polgármester Úr! Tisztelt Közgyűlés! Néhány kiegészítést még tennék, de a legelején én a köszönet szavait szeretném tolmácsolni szerintem mindannyiunk nevében itt a hivatalnak, illetve Savaria Városfejlesztési Kft.-nek a munkatársainak, olyan mérvű munkát tettek be az alatt a nagyon-nagyon szűk határidő alatt ebbe az egészbe, ami nem lett volna lehetséges csak munkaidőben. Nem is akarok erről többet beszélni. Annyit dolgoztak, hogy egy olyan anyag lehessen itt, ami ténylegesen tartalmazza a városvezetés szándékait is, a valóságot is meg a szakértőknek a véleményét is, hogy azt egy-két mondatban nagyon nehéz lenne, szóval mindannyiuknak köszönöm. A másik az, hogy volt alpolgármesterként Illés Károly képviselő úr pontosan tudja, hogy bizonyos indikátoroknak is meg kell felelni. Ezeket, amikor vállaltuk, akkor nem láttuk még a pontos pályázati kiírásokat, hiszen ezek valójában többször is változtak. 2020-ban kezdtük el ezt a munkát és akkor még például rengeteg parkolóval számoltunk, aztán kiderült, hogy parkolókat nem is érdemes nekünk betenni, egyébként hasonló hatékonysági okok miatt, mint amit a László Győző alpolgármester úr az energetikánál említett, hogy bizonyos előírások olyan mérvű drágulást, illetve parkolószám csökkentést okoztak volna az adott projektben, hogy egyszerűen nem érte meg. Ezeket kivettük és úgy döntöttünk egy körzetet leszámítva, mert ha ez a projekt nem lett volna, semmilyen fejlesztés a Derkovits városrészen, mert ott már annyira égető a parkoló kérdés, hogy azt nehéz is illusztrálni. Azon kívül nem hagytunk benn parkolót. A harmadik, az indikátorokra visszatérve, ugye vállaltunk zöld területi fejlesztést, ez az anyag most gyakorlatilag olyan kétszeresen túlteljesítetti azt az indikátort, de aki minket azért megkövez, majd kétszer annyi fejlesztünk, mint amennyit vállaltunk, az elé én nyugodtan bármikor odaállok. Ugyanez vonatkozik a kerékpárutaknak a vállalására is, hiszen vállaltunk 3 kilométernyi kerékpárutat és részben meglévő útszakaszok összekapcsolásával, részben teljesen új kerékpátutaknak a megépítésével tudjuk hozni ezt a 3 kilométert, sőt ennek is föle van. Azt gondolom, hogy szerintem jól jártunk el, én azt gondolom, hogy a teljes városra kiterjedően alkottuk meg azt a prioritást. Azt gondolom, hogy valójában mindenki, aki ebben részt vett büszke lehet rá és aki szerintem ezt meg fogja szavazni később, az is büszke lehet rá. Köszönöm szépen.

**Dr. Nemény András polgármester:** Köszönöm szépen frakcióvezető úrnak. Horváth Gábor képviselő úrnak adom meg a szót.

**Horváth Gábor városi képviselő:** Tisztelt Polgármester Úr! Tisztelt Képviselőtársaim! Részben egyetértek Illés Károly képviselőtársammal a lebutítás kapcsán. Megjelentek benne olyan dolgok is, ami a szívemnek kedves és ugye, mint 22-ben, 23-ban is tárgyaltuk úgymond a TOP-ot és voltam olyan mazochista és éjszaka nem tudtam aludni és megnéztem a publikus jegyzőkönyveket és kigyűjtöttem egy másik Word dokumentumba és 20 oldal vitaanyagot olvastam át. Örömmel olvastam bent azt, amit visszalátok most. Nagyon hajtottam sokszor a Rumi Rajki utcát és a második ütembe került, vagy a Búzavirág utcai játszótérfejlesztést, ami szintén bekerült. Akkor azt mondták, hogy már le van zárva és nem lehet itt már belenyúlni, nem lehet módosítani. Hát aztán a választáson lett, ami lett az eredmény, utána, hát gondolom azért volt egy kis csörte utána önök között, hogy a prioritásokat mi említettük akkor, hogy az úgynevezett körzeteinkben nem kerültek be a TOP PLUSZ-ba olyan mértékben fejlesztések és azt most visszalátom Ágh Ernőnél is és nálam is. Én ennek örülök és ezt mindenképpen meg fogom szavazni, hiszen a Búzavirág utcai lakók meg ott a környéken lakók nagyon várják, hogy legyen egy játszótér. Ugyanúgy a Rumi Rajki István utcában 2022-es közmeghallgatáson, azt hiszem, itt közösen emlékezhetünk, hogy a lakók bejöttek és gyakorlatilag majdnem ránk borították az asztalt, annyira követelték ennek a fejlesztését. Én egy- két dolgot hiányolok belőle, amit én elmondtam mindkét TOP Plusz vitában, 22-ben és 23-ban is, tehát a Farkas Károly utcában ugye elkövette a korábbi képviselőtestület kéz a kézben, hogy átminősítették a Spartacus Sportpályát és ott 120 lakás lett, vagy a Galamb utca után a Bánó István utca és a Farkas Károly utca beépítése megtörtént, a Szabadnép utca beépítése megtörtént. Az infrastruktúrát nem építjük hozzá, tehát a vendégjárda kiépítése az pontosan ide illene bele ebbe a TOP Pluszba, amit elengedhetetlenül fontosnak tartok. Ha már a TOP Pluszba nem lehet betenni és én nem teszek itt módosító javaslatot, akkor a város kénytelen lesz saját forrásból, vagy valamilyen más pályázati forrásból ezt megcsinálni. Ezt most is tolmácsolom a körzet képviselője felé, hogy ezt orvosolni kell mindenképpen. Gondolok itt a herényi temető parkolójára, ami a jegyzői tájékoztatóban bent van szintén, hogy lejártak az engedélyes tervek. Azt azért megkérdezném, hogy ennek a felújítása konkrétan mennyibe is kerül nekünk? Mindig is az a vesszőparipám megvan, hogy tervek nem azért készülnek, hogy a fiókban legyenek, hanem valósítsuk meg. Nem kell attól félni, hogy az előző ciklusban, az előző városvezetés által döntötték el és lett építési engedélye neki és akkor ezt nem csináltuk meg, mert a kanyarban beelőztek a lakótelepi parkolók. Ezzel sincs problémám, de az is egy kiemelt fontos dolog. Most az idén nem volt annyi csapadék, hogy ott kellett volna küzdeni a SZOVA alkalmazottainak, hogy azt olyan szintre fölhozzák azt a parkolót, szerencsére nem kellett ott annyit kátyúzni, vagy zúzalékkal feltölteni, de megérdemli a városunk második legnagyobb temetője, hogy ott megépüljön a 60 parkoló a rokkant parkolóhellyel. A temető folyamatosan bővül és egyre többen járnak, látogatják a temetőt, úgyhogy ezt fontosnak tartottam elmondani. Én mindenképpen igennel fogok szavazni. Azt gondolom, hogy minden fejlesztésnek örülni kell. És most nagyon boldog a szívem abból a szempontból, hogy mind a Búzavirág utca, a Rumi Rajki és a Szent Imre herceg utca a Vadász Vendéglő körforgalom és a Rumi rajki között lesz megújulás. Abban vagyok szkeptikus, amit Illés Károly elmondott, hogy gyakorlatilag azok az árak, amik most föl vannak tűntetve, hogy azok elegendőek lesznek-e, meg mikor nyílik meg ez a lehetőség. Lehet, hogy a ciklusban nem is tudjuk ezt megcsinálni. Kérdés az, hogy mikor fognak ezek a lehetőségek megjönni, lesz-e rá forrás, vagy az Európai Unió úgy gondolja, hogy odaadja ezt Ukrajnának. Köszönöm szépen.

**Dr. Nemény András polgármester:** Köszönöm szépen képviselő úrnak. Ha jól értem, mert mondta, hogy megszavazzák, meg tetszik, meg ilyesmi, de egyébként a kiegészítő dokumentumokat meg nem szavazzák meg. Ez olyan, mintha egy ilyen menyasszony érkezne és mondanák, hogy milyen jól néz ki szereti és igent mondana, de azért az egyes részeit azt mégsem szavazzák meg, ez együtt értelmezhető, nincs olyan, hogy a máját azt nem veszem el feleségül, meg a bokája nem veszem el. Vagy egyben vagy nem, tehát ahogyan gondolják. Horváth Attila eltűnik meg….

**Mikrofon nélkül Dr. Horváth Attila alpolgármester:** Szóltam, hogy nem akarok.

**Dr. Nemény András polgármester:** De Horváth Attila szeretne szólni.

**Dr. Horváth Attila alpolgármester:** Köszönöm szépen polgármester úr. Tisztelt Közgyűlés! Picit máshonnan indulnék. Az pedig az, hogy önmagában azt gondolom, hogy városunk történetében nem nagyon láttam én még olyat, hogy ekkora méretű útfejlesztésre sor kerülne. Attól viszont azért ne tekintsünk el, hogy miközben a teljes TOP Pluszunk az mondjuk 13,4 milliárd, ebből útfejlesztésre, illetve parkoló fejlesztésre, kerékpárútfejlesztésre kívánunk költeni 9,2 milliárdot, ami tényleg egy szabadszemmel is már jól látható összeg. 9 ezer 200 millió forintról beszélünk, ami nem kevés. Miközben ez a 7 éves uniós ciklus és a teljes Európai Uniós támogatásból a 7 év alatt kapunk 9,2 milliárdot utakra. Azért ne felejtsük el, hogy évente 4 milliárdot fizetünk be arra a szolidaritási adóra, amire az előző ciklusban a Fidesz frakció azt mondta, hogy igazságos. Kettő év alatt 8 milliárd, ugye harmadik évben már átlépi a szolidaritási adó mértéke nem egész három év alatt, két és fél év alatt meghaladja azt az összeget, amit 7 év alatt kapunk az Európai Uniótól. Erre hangzott el az a mondat, hogy ez igazságos. Részleteiben van köztünk egy vita, van köztünk egy elvi vita évek óta, ez a vita megmutatkozik ennek a napirendi pontnak a megtárgyalásánál is. Ez a vita arról szól, hogy biztosra megyünk, vagy az álmainkat követjük. Amikor költségvetést állítunk össze, minden évben megkapom azt önöktől, hogy ennél sokkal magasabb lesz az iparűzési adó, miért nem írunk be többet, hiszen, ha többet beírunk, akkor lenne pénz egy csomó fejlesztésre. Ez a dolog szerintem nem így működik. Mi mindig annyit írunk be, ami minimálisan elég kell, hogy legyen és utána mikor több, akkor azt a pénzt, ami már megvan és megérkezett, csak azt költjük el. Önök ugyanezt csinálták az előző TOP-os - akkor még TOP-nak hívták, nem TOP Plusznak - az előző 7 éves ciklusban. Kellett pénz fejlesztésekre, volt száz egységnyi pénz, megjött a szakemberektől, hogy ennek az ára 120-130 lesz, semmi gond, papíralapon lejjebb írjuk és akkor belefér. Majd utána városi pénzből kellett kipótolni. Akkor még volt is városi pénz, mert akkor még nem vonta el az állam ezeket az összegeket. Ami még nagyon fontos az - és remélem, hogy a szombathelyiek számára nyilvánvaló lesz, - hogy itt nem arról van szó, hogy akár a városvezetés akár az ellenzék azt mondja meg, hogy mennyibe fognak ezek kerülni. Nem. Ez egy becsült összeg, a végső döntést, azt egy közbeszerzési eljárás során fogja kiválasztani valaki, még azt sem mondom, hogy a városvezetés, vagy legalább is nem az önkormányzat fogja lefolytatni azt a közbeszerzést, hogy az új jogszabályi környezetben erre jelentős esély van, hogy ez Budapesten egy minisztérium fogja majd kiválasztani azt a kivitelezőt, aki itt Szombathelyen megépíti majd az utakat. Ez mennyire lesz olcsóbb, hát a törvény indoklás szerint olcsóbb és gyorsabb. Eddig egy ilyen példa történt, ott csak és kizárólag a kivitelezést vonta el a központi minisztérium, hát nem lett olcsóbb. Szombathelyen mi lesz, én azt nyilván ebből a szempontból még nem tudom, majd akkor fogjuk meglátni, ha a pontos számokat ismerjük. A másik elvi vitánk az, hogy teljes mértékben egyetértek azzal, hogy valóban szükség van például ennek az épületnek a felújítására, az energetikai felújítására is. Az, hogy ezt úgy akarjuk megtenni, amit az előbb László Győző alpolgármester kollegám, barátom mondott, hogy 50%-os önrésszel és 50% saját forrással, itt már szerintem nincs igaza, aki emellett a projekt mellett érvel. Önmagában ebben van köztünk egy különbség. Én azt gondolom, hogy a szombathelyiek azt várják el tőlünk, hogy újítsuk föl az utakat, önök azt mondják, hogy ne erre költsünk, hanem arra, hogy cseréljük ki a hőszigetelést a városházán. Ez hangzott el. Nem hangzott el más, ugyanis 900 millió forintba kerülne alsó hangon ennek az épületnek a minimális műszaki felújítása, 900 millió, ez egy régebbi felmérés, most már valószínűleg több. Ez azt jelenti, hogy ezt a 900 milliót, vagy még több pénzt, ezt ki kell húzni az utakról és erre az épületre kell költeni, mert így teljes a mondat. Abban, hogy ezt az épületet fel kell újítani, ebben nincs köztünk vita. Az, hogy ennek prioritása van Szombathely útjaival szemben, ebben már van. A hidakkal kapcsolatban csak egyetlenegy mondat tisztelt csoportvezető úr, Illés Károly képviselő úrnak. Annyi, hogy amikor hidakról beszélünk, ne felejtsük már el azt, hogy a Markusovszky híd azért van ilyen állapotban, mert még Puskás Tivadar polgármestersége alatt ugye volt egy lezárt közbeszerzés, volt egy aláírt szerződés a felújítására, ezt a szerződést azt önök aláírták, majd aznap felbontották és nem történt meg ennek a hídnak a rendbetétele. Szóval, amikor hidakról beszélünk, akkor azért ne felejtsük el az elődeink felelősségét sem, akik ugye önök voltak. Köszönöm.

**Dr. Nemény András polgármester:** Köszönöm szépen alpolgármester úr. Ágh Ernő képviselő úr.

**Ágh Ernő városi képviselő:** Tisztelt Polgármester Úr! Tisztelt Közgyűlés! Gazdasági Bizottságon is hozzászóltam, hiszen örülünk ezeknek a fejlesztéseknek és ha Szombathelyre ilyen nagy mérvű pénzösszeg jön, akkor sok mindent tudunk megcsinálni ebből és örül a lakosság is. Én az infrastrukturális fejlesztéseknek a híve vagyok. Számtalanszor azt mondtam, hogy akár a korábbi választókerületemben én 10 évig ott választókerületi képviselő voltam és mindig felhoztam, hogy itt a peremkerület nagyon le van maradva. Most is le van maradva. Ezzel kapcsolatban van azért egy-két hiányérzetem, attól függetlenül, hogy támogatom az előterjesztést, mert nyilván egy fejlesztést csak támogatni lehet, de hiányolok egy-két dolgot. Mondtam a Gazdasági Bizottságon is, hogy az egészségügyi fejlesztésben itt is van most 570 millió forint, azt hiszem azon a soron és ugye megterveztettük a Jáki úri rendelőt. A külső felújítása megtörtént az előző TOP fejlesztésből, rendben is van, de a belső vonatkozásában egy bővítést, ami 100 millió forintos költséget, tehát érvényes tervvel rendelkezi. Bővítenénk ott a rendelőt az egy orvos egy rendelőnek meg is felelne és az emeletre felvinnénk a gyermekrendelést és a könyvtárt ott szűkítenénk. A hely adott rá. Én megértem azt, hogy máshova is kell a pénz, de örültem volna, ha ez odakerült volna. Hiányérzetem az is, hogy korábban a Vidos utcának a felújítása szóba került. Hende Csaba hozott akkor 1 milliárd forintot és abba a negyedik utcaként a Vidos utca szerepelt, akkor egy tollvonással ki lett véve. Felvetettem és azt mondták, nyugodt legyek, mert majd a TOP-ba bekerül, hát nem került be. Én remélem, hogy majd a városi fejlesztésekbe az egyéb úton kerül be. Azért mondom, vannak ilyen hiányérzeteim, amit tényleg meg kellene valósítani és tartozok annyival a választóknak, hiszen 10 éve ezt ígérgettem nekik. Fogadóórán állandóan ezzel ostoroztak és teljes joggal, hogy ezt a peremkerületi utakat, járdákat, talán papagáj módjára szoktam mondani, Horváth Attila alpolgármester úr szokta idézni a Külső Nárai úti járdának a vonatkozásában is, majd a TOP-ba bekerül, hát nem került be, ez az én hiányérzetem. Én kérem, hogy a jövőben ezeket, ha más forrásból, de oldják meg. Köszönöm szépen.

*Polgármester úr elhagyta a termet és az ülés vezetést átadta Dr. László Győző alpolgármester úrnak.*

**Dr. László Győző alpolgármester:** Köszönöm szépen. Tisztelt Közgyűlés! Röviden reagálnék néhány képviselő felvetésre. Haladnék visszafelé. Gazdasági Bizottsági ülésen Ágh Ernő képvisel úrnak elmondtam, hogy az Egészségügyi humán infrastruktúra fejlesztések vonatkozásában teljes mértékben szakmai álláspontra támaszkodtunk. Én örülnék a legjobban, hogyha a Jáki úti rendelő is bekerülhetett volna most ebben a körben a programba. Látjuk a hiányosságokat, látjuk azt, hogy milyen fejlesztésre vár a terület, de mégis egy szakmai prioritási lista alapján kellett haladni. Nagyon remélem, hogy marad fennmaradó összeg akár ezen a soron is és akkor erre is sor kerülhet. A másik vonatkozásban én azt tudom mondani, a körzet képviselőjével, Gálffy Áronnal leegyeztettünk minden olyan tényezőt, ami az ő választókörzetére vonatkozólag fontos lehet. A képviselő úr más sorrendet határozott meg, nyilván úgy kell eljárnunk. Illés Károly képviselő úrnak reagálnám még egy korábbi felvetésről. A hidak kapcsán említette a felelősséget, egyetértünk ebben, természetesen meg is rendeltük jövő évre vonatkozólag a hídvizsgálatokat és a Bartók híd tekintetében híd fővizsgálatot is, ami egy mélyre hatóbb, több hónapon át tartó vizsgálat, hogy pontosan tisztában legyünk a műszaki állapottal. Természetesen nyomon követjük ezt, hiszen ezek tényleg fontos dolgok. Ketten is mondták, Horváth képviselő úr is, illetve ön is, hogy nem tudjuk, mikor lesz ebből forrás. Ugye itt a labda nem nálunk pattog, mi ezeket a pályázatokat határidőben be fogjuk adni, van is már beadott pályázatunk több is, az irányító hatóságon múlik. Én tovább megyek azon, amit Horváth Attila alpolgármester úr mondott. Csak, hogy mindenki értse. Az irányító hatóság dönthet úgy, hogy elviszi a közbeszerzést, dönthet úgy, hogy itt hagyja, dönthet úgy, hogy maga bonyolítja le az egészet akár úgy, hogy a kivitelezésben az utolsó mozzanatig. Sőt volt olyan, ahol a tulajdonjogot is elvonta, hogy még beleszólása se legyen az adott településnek és a végén amikor közölték, hogy kész a projekt mindenfajta külső ráhatás nélkül, mondták, hogy kész és akkor kapták vissza egyáltalán a tulajdonjogot is. Szóval itt nekem is vannak kérdőjeleim, de én nagyon bízok benne, hogy az irányító hatóság bölcs döntést hoz és ezek a projektek úgy valósulnak meg, mint mondjuk azok a projektek, amit saját bonyolításban csinálunk egy normális megfelelő tartalommal. Horváth Gábor képviselőnek szeretném megköszönni azt, hogy támogatja ezt a javaslat csomagot. Én úgy gondolom, hogy ez egy felelős képviselői magatartás és természetesen köszönöm a jó ötleteket. Ahogy ígértem önnek, minden jó ötletét meg fogom valósítani a választókörzetben, hiszen, ha egy ötlet jó, akkor jó. Az teljesen mindegy, hogy öntől érkezik, tőlem érkezik, mástól érkezik az ott lakók érdekét szolgálja, akkor bennem partnerre fog találni. Ugyanitt várom és fenntartom azt a felajánlásomat, amit a választás másnapján tettem, jöjjön be beszéljük át, hogy ön szerint mik a fontosak a körzetben. Várom a hívását. Kámon Herény és a Minerva érdekében önnel is, mással is bármikor hajlandó vagyok és nagyon szívesen is együtt működök. Visszatérnék még az előző napirendhez is Haladás vonatkozásában. Egyetértek önnel tényleg, de a helyzet annyira faramuci. Többen is támogatunk Haladás rendezvényeket. Én akkor is arra bíztattam az egyes szakosztályokat, hogy van nekünk egy pályázati alapunk, hogy oda lehet pályázni, de informálisan az hangzott el, hogy nem engedik nekik, hogy pályázzanak ezekre a városi pénzekre. Ilyen rossz a helyzet, ennek a mikéntjét nem értem. Lett volna lehetőség, hogy megpályázzák, még azt sem tehették meg. Erről az aktuális vezetésnek kell elszámolni majd adott esetben a megfelelő fórumok előtt, hogy mit, miért és hogyan csinált, de röviden ennyire szerettem volna a korábbi napirendre visszautalni. Egyébként tényleg várjuk azt, hogy meginduljanak ezek a fejlesztések, szükség van rá, de nem ez a kizárólagos irány. A herényi temető ügyében is, parkolók ügyében is van már egy másik elképzelés, de erről majd megfelelő időben tájékoztatni fogom képviselő urat is. Köszönöm szépen.

*Dr. Nemény András polgármester úr visszatért a terembe.*

**Dr. Nemény András polgármester:** Köszönöm szépen alpolgármester úrnak. Gálffy Áron képviselő úr.

**Gálffy Áron városi képviselő:** Köszönöm a szót. Tisztelt Polgármester Úr! Tisztelt Közgyűlés! Tisztelt Szombathelyiek! Itt az előttem szólókra reagálnék egy kicsit. Nincs egységes álláspont, én örülök, hogy Horváth Gábor megtalálta azokat a dolgokat, amiket szívesen talált meg a TOP Pluszban, de Ágh Ernő nem találta meg ezeket a dolgokat. Valószínűleg ez a frakcióegyeztetés hiánya miatt lehet, vagy nem tudom.

**Mikrofon nélkül valaki:** Nincs is frakció.

**Gálffy Áron városi képviselő:** Hát tényleg. Nem reagáltam a Gazdasági és Jogi Bizottság ülésén Ágh Ernő képviselő úr felvetésére, ugyanis sejtettem, hogy itt is elő fognak kerülni. Az az igazság, hogy június 9-e óta de facto, október 1-től de jure is én vagyok a délnyugati városrésznek a képviselője. Ezért az ottani fejlesztési irányokat a városvezetés velem fogja megbeszélni. Tudom, hogy ez képviselő úrnak fáj, de önnek is volt 10 éve kibontakozni. Tíz éve volt rá. Az, hogy miért nem érkeznek meg az Európai Uniós források, ebben igazából a kormánynak van egy vitája az Európai Unióval. Igazából ez ilyen hitvita, most ez kinek a hibája. Nagyon jó lenne, meg a magyar emberek javára szolgálna, hogyha a békét annyira szorgalmazó magyar kormány megbékélne az Európai Unióval és akkor talán megérkeznének az Európai Uniós források és az egész országban mindenki élvezhetné ennek a gyümölcseit. Köszönöm szépen.

**Dr. Nemény András polgármester:** Köszönöm. Megkérem a képviselőket, hogy közelebb beszéljenek a mikrofonhoz, akkor nem fog visszhangozni. Az pedig, amit mondott a képviselő úr, pont, amit mondtam, hogy ezért is a mi dolgunk az, hogy ebben az esetben az önkormányzatnak adandó források esetében, ha kell, akkor a kormánnyal együtt kell kérni azt, hogy jöjjenek ide ezek a források, mert ez az érdeke az országnak, meg nekünk is. Én ebben vagyok elkötelezett, ebben a történetben. Egy másik része, hogy működik egy önkormányzat normálisan ma Magyarországon, ebben is van dolgunk itthon, abban pedig ott. Itt egy ilyen vonalat kell húzni, szerintem ez a helyes. Tóth Kálmán frakcióvezető úr zárja a vitát.

**Tóth Kálmán a Városstratégiai, Idegenforgalmi és Sport Bizottság elnöke, frakcióvezető:** Tényleg nagyon röviden, néhány reakció és néhány információ. Hidakkal kapcsolatban azt gondolom, hogy releváns döntéseket mi hozzuk és a jó döntéseket mi hozzuk. Amikor önök kampányoltak a Markosovszky utcai hídért szemben a Szentkirályi híddal, akkor is kiderült, hogy tulajdonképpen egy politikai megrendelésre cselekedtek. Ezzel nem akarnék többet foglalkozni. A rendelők tekintetében én elhiszem, hogy nagyon fontos az egy rendelő egy orvos elv, csak amikor a Rumi úti rendelő tetejéből kinő egy fa, az egy másik kategóriás hiba. Azt gondolom, hogy akkor annak a fejlesztése fontosabb, vagy a Jáki úti rendelőé, akkor ez a kérdés abban a pillanatban eldőlt. Ráerősítek László Győző alpolgármester úrra, aki azt mondta, hogy szakmai alapon dőltek el, hogy mit választunk ki. Hiányérzet? Persze, hogy van hiányérzet és igen persze Horváth Gábor képviselő úr persze, hogy csörték voltak a frakcióban. A csörték meg a hiányérzet miért is van? Ha itt maradna az a 4 milliárd HIPA, meg ha itt maradna évek óta 400, vagy 800 milliós gépjárműadó évente, amit azért találtak ki annak idején, hogy az önkormányzatok a saját útjaikra fordíthassák az autósoktól beszedett pénzt, akkor lehet, hogy nem lenne hiányérzetünk. Lehet nem inflálnánk el a pénzt azonnal, hanem azonnal fel tudnánk használni. Azért vannak itt ilyen jellegű gondok. Végül, de nem utolsó sorban. A héten volt alkalmam találkozni Marton Ferenc Megyei Közgyűlési alelnök úrral, aki arról biztosított, hogy természetesen a pénz rendelkezésre áll. Hiszen az Unió utólag fogja ezt a pénzt nekünk odaadni és forintban ezt nekünk meg kell előlegezni és az államnak ez kötelessége. Alig várjuk. Köszönöm.

**Dr. Nemény András polgármester:** Köszönöm szépen Czeglédy Csaba elnök úr.

**Dr. Czeglédy Csaba, a Szociális és Lakás Bizottság elnöke:** Tisztelt Polgármester Úr! Tisztelt Közgyűlés! Tényleg csak röviden. Elmondtam a bizottsági ülésen is, hogyha valaki nem kritizálhatja a prioritásitokat, akkor az én vagyok. Hiszen az egyik legnagyobb tétel a választókörzetemben lévő Bartók hídnak a rendbetétele, ahol remélhetőleg nem a legrosszabb fog bekövetkezni, ami gyakorlatilag a híd újjáépítését jelenti, ez ki fog derülni a megbontását követően. Én azt külön köszönöm, hogy ez a prioritás a sorrend elején volt, ez a híd és azt meg külön köszönöm, hogy a városvezető frakció külön időt szánt László Győző alpolgármester személyében a velem, mint egyéni képviselővel való egyeztetésre. A másik, hogy nem fölöslegesen megismételve Horváth Attila alpolgármester urat, de ő kimondta egyébként a legfontosabb arányszámot, hogy két év alatt 8 milliárd forintot fizetünk be az államnak, aki Vodafone vásárlásra, meg reptér vásárlásra, külföldi labdarúgócsapatoknak a támogatására, Isten tudja mire fordítja ezeket a közpénzeket, miközben 7 év alatt az Uniós forrásokból érkező pénz szintén 8 milliárd forint. Én azt hiszem, önök is érzik ezt az aránytalanságot. Ami meg ennél még nagyobb probléma, hogy hol van a Szombathely-Nárai közötti kerékpárút, hol van a Szombathely-Söpte közötti kerékpárút, hiszen pont Ágh Ernő képviselőtársam fia, - ha jól tudom - a képviselő, Söptén még sincs meg a kerékpárút. Azok az a söpteiek, akik dolgoznak a Schaeffler üzemegységében, naponta teszik ki magukat életveszélynek. A 4 milliárd forintból, ha mondjuk Söpte és Nárai és Szombathely között megépültek volna a kerékpárutak, akkor azt mondaná az ember, hogy egy fokkal talán szívesebben asszisztál ahhoz, hogy ezeket a pénzeket a kormányzat elvonja. Én azt kérdezem Ágh Ernő képviselő úrtól, de ez csak költői kérdés, nem kell rá válaszolni. Hol vannak ezek az Szombathelyen képződött, részben söpteiek, részben Náraiban lakó, meg Balogunyomban, meg Toronyban, meg Jákon lakó polgárok munkája eredményeképpen megtermelt, de mégis Szombathelyen képződött, de elvont források? Mert ezek nem a környező településeken hasznosultak, abban biztosak lehetünk. Ez akkora nagyságrend, amit látnánk és tudnánk, nem történt meg. Ez ám a legnagyobb probléma Ágh Ernő képviselő úr.

**Dr. Nemény András polgármester:** Köszönöm szépen. További jelentkezőt nem látok, a vitát lezárom. Hét határozatunk van, ha jól értem, akkor úgysem lesz egységes szavazás ebből, úgyhogy szépen egyesével fogunk szavazni. Az I. számú határozati javaslatunk ez a Bölcsődék fejlesztésére vonatkozó határozati javaslat, erről szavazunk most.

Megállapítom, hogy a testület 17 egyhangú igen szavazattal elfogadta a javaslatot és a következő határozatot hozta:

**328/2024. (XI. 28.) Kgy. számú határozat**

Szombathely Megyei Jogú Város Közgyűlése a „Bölcsődék fejlesztése Szombathelyen” című pályázattal kapcsolatos előterjesztést, koncepciótervet megtárgyalta, és a következő döntéseket hozza:

1. A Közgyűlés az előterjesztés 1. sz. mellékletét képező Koncepcionális javaslatot jóváhagyja, és elhatározza a támogatási kérelem benyújtását a TOP Plusz-3.4.1-23 azonosító számú, „Fenntartható humán infrastruktúra” című pályázati felhívásra, egyúttal felhatalmazza a Polgármestert a benyújtáshoz szükséges valamennyi dokumentum aláírására és a támogatási kérelem benyújtására, továbbá nyertes pályázat esetén a Támogatási Szerződés aláírására.
2. A Közgyűlés felkéri a polgármestert a végrehajtáshoz szükséges intézkedések megtételére.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

(A végrehajtásért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** 2025. március 31., illetve folyamatos

**Dr. Nemény András polgármester:** Jön a II. számú határozati javaslatunk az Egészségügyi alapellátás fejlesztésével kapcsolatos határozati javaslat, erről szavazunk most.

Megállapítom, hogy a testület 17 egyhangú igen szavazattal elfogadta a javaslatot és a következő határozatot hozta:

**329/2024. (XI. 28.) Kgy. számú határozat**

Szombathely Megyei Jogú Város Közgyűlése az „Egészségügyi alapellátás fejlesztése” című pályázattalkapcsolatos előterjesztést, koncepciótervet megtárgyalta, és a következő döntéseket hozza:

1. A Közgyűlés az előterjesztés 2. sz. mellékletét képező Koncepcionális javaslatot jóváhagyja, és elhatározza a támogatási kérelem benyújtását a TOP Plusz-3.4.1-23 azonosító számú, „Fenntartható humán infrastruktúra” című pályázati felhívásra, egyúttal felhatalmazza a Polgármestert a benyújtáshoz szükséges valamennyi dokumentum aláírására és a támogatási kérelem benyújtására, továbbá nyertes pályázat esetén a Támogatási Szerződés aláírására.
2. A Közgyűlés felkéri a polgármestert a végrehajtáshoz szükséges intézkedések megtételére.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

(A végrehajtásért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** 2025. március 31., illetve folyamatos

**Dr. Nemény András polgármester:** Jön a III. számú határozati javaslatunk. „Gyermekjóléti és szociális alapszolgáltatások fejlesztése” címet viseli, erről szavazunk most

Megállapítom, hogy a testület 17 egyhangú igen szavazattal elfogadta a javaslatot és a következő határozatot hozta:

**330/2024. (XI. 28.) Kgy. számú határozat**

Szombathely Megyei Jogú Város Közgyűlése a „Gyermekjóléti és szociális alapszolgáltatások fejlesztése” című pályázattal kapcsolatos előterjesztést, koncepciótervet megtárgyalta, és a következő döntéseket hozza:

1. A Közgyűlés az előterjesztés 3. sz. mellékletét képező Koncepcionális javaslatot jóváhagyja, és elhatározza a támogatási kérelem benyújtását a TOP Plusz-3.4.1-23 azonosító számú, „Fenntartható humán infrastruktúra” című pályázati felhívásra, egyúttal felhatalmazza a Polgármestert a benyújtáshoz szükséges valamennyi dokumentum aláírására és a támogatási kérelem benyújtására, továbbá nyertes pályázat esetén a Támogatási Szerződés aláírására.
2. A Közgyűlés felkéri a polgármestert a végrehajtáshoz szükséges intézkedések megtételére.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

(A végrehajtásért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** 2025. március 31., illetve folyamatos

**Dr. Nemény András polgármester:** Jön a IV. számú határozati javaslatunk az „Óvoda fejlesztések Szombathelyen” határozati javaslat, erről szavazunk most.

Megállapítom, hogy a testület 17 egyhangú igen szavazattal elfogadta a javaslatot és a következő határozatot hozta:

**331/2024. (XI. 28.) Kgy. számú határozat**

Szombathely Megyei Jogú Város Közgyűlése az „Óvoda fejlesztések Szombathelyen” című pályázattal kapcsolatos előterjesztést, koncepciótervet megtárgyalta, és a következő döntéseket hozza:

1. A Közgyűlés az előterjesztés 4. sz. mellékletét képező Koncepcionális javaslatot jóváhagyja, és elhatározza a támogatási kérelem benyújtását a TOP Plusz-3.4.1-23 azonosító számú, „Fenntartható humán infrastruktúra” című pályázati felhívásra, egyúttal felhatalmazza a Polgármestert a benyújtáshoz szükséges valamennyi dokumentum aláírására és a támogatási kérelem benyújtására, továbbá nyertes pályázat esetén a Támogatási Szerződés aláírására.
2. A Közgyűlés felkéri a polgármestert a végrehajtáshoz szükséges intézkedések megtételére.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

(A végrehajtásért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** 2025. március 31., illetve folyamatos

**Dr. Nemény András polgármester:** Jön a V. számú határozati javaslatunk a „Szociális alapszolgáltatások minőségi fejlesztése” című pályázattal kapcsolatos előterjesztést, erről szavazunk most.

Megállapítom, hogy a testület 17 egyhangú igen szavazattal elfogadta a javaslatot és a következő határozatot hozta:

**332/2024. (XI. 28.) Kgy. számú határozat**

Szombathely Megyei Jogú Város Közgyűlése a „Szociális alapszolgáltatások minőségi fejlesztése” című pályázattal kapcsolatos előterjesztést, koncepciótervet megtárgyalta, és a következő döntéseket hozza:

1. A Közgyűlés az előterjesztés mellékletét képező Koncepcionális javaslatot jóváhagyja, és elhatározza a támogatási kérelem benyújtását a TOP Plusz-3.4.1-23 azonosító számú, „Fenntartható humán infrastruktúra” című pályázati felhívásra, egyúttal felhatalmazza a Polgármestert a benyújtáshoz szükséges valamennyi dokumentum aláírására és a támogatási kérelem benyújtására, továbbá nyertes pályázat esetén a Támogatási Szerződés aláírására.
2. A Közgyűlés felkéri a polgármestert a végrehajtáshoz szükséges intézkedések megtételére.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

(A végrehajtásért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** 2025. március 31., illetve folyamatos

**Dr. Nemény András polgármester:** Jön a VI. számú határozati javaslatunk ez a „Fenntartható városfejlesztés” című pályázati felhívásnak a megtárgyalása és arról való döntés, erről szavazunk most.

Megállapítom, hogy a testület 16 igen, 0 nem, 1 tartózkodással elfogadta a javaslatot és a következő határozatot hozta:

**333/2024. (XI. 28.) Kgy. számú határozat**

Szombathely Megyei Jogú Város Közgyűlése a TOP Plusz-1.3.2-23 kódszámú „Fenntartható városfejlesztés” című pályázati felhívásra benyújtandó pályázatokkal kapcsolatos előterjesztést megtárgyalta, és a következő döntést hozza:

A Közgyűlés az előterjesztés 6. sz. melléklete szerinti összefoglaló táblázat alapján elhatározza az abban foglalt fejlesztések megvalósulását azzal, hogy felhatalmazza a Városstratégiai, Idegenforgalmi és Sport Bizottságot a koncepcionális javaslatok jóváhagyására és az egyes pályázatok benyújtására vonatkozó döntés meghozatalára.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

(A végrehajtásért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője)

**Határidő:** folyamatos

**Dr. Nemény András polgármester:** Jön a VII. számú határozati javaslatunk ez a TOP PLUSZ Városfejlesztési Programterv a melléklet szerinti jóváhagyással, erről szavazunk most.

Megállapítom, hogy a testület 16 igen, 0 nem, 1 tartózkodással elfogadta a javaslatot és a következő határozatot hozta:

**334/2024. (XI. 28.) Kgy. számú határozat**

Szombathely Megyei Jogú Város Közgyűlése Szombathely TOP PLUSZ Városfejlesztési Programtervét az előterjesztés 7. sz. melléklete szerinti tartalommal jóváhagyja.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

(A végrehajtásért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal

**Dr. Nemény András polgármester:** Ezzel ennek a napirendi pontunknak a végére értünk. Most szünetet rendelek el. Két óráig? Negyed három? Annyit kérnék a képviselőktől, hogy egy közös képet készítenénk. Egyig végeznénk? Nem baj visszajövünk délután. Alacsony vércukorszinttel nem szabad Közgyűlést tartani, nekem azt mondták a régiek, úgyhogy ez így lesz. Egy közös fotóra várnám itt a képviselőket.

*A polgármester úr 12 óra 14 perckor szünetet rendelt el.*

*A Közgyűlés szünet után 16 fő jelenlétében 14 óra 23 perckor folytatja munkáját.*

**Dr. Nemény András polgármester:** Megkezdjük délutáni ülésünket. Ágh Ernő képviselő úr vonattal érkezik, nem várunk rá. Megállapítom, hogy határozatképesek vagyunk, folytatjuk az 5. napirendi pontunkkal.

***5./ Javaslat önkormányzati rendeletekkel kapcsolatos döntések meghozatalára***

***Előadók:*** *Dr. Nemény András polgármester*

 *Horváth Soma alpolgármester*

 *Dr. László Győző alpolgármester*

 *Dr. Horváth Attila alpolgármester*

 *Dr. Károlyi Ákos jegyző*

***Meghívottak:*** *Molnár Miklós, a SZOMTÁV ügyvezető igazgatója*

 *Kovács Cecília, a SZOVA NZrt. vezérigazgatója*

**Dr. Nemény András polgármester:** Ennél a napirendi pontnál Czeglédy Csaba elnök úrnak adom meg a szót.

**Dr. Czeglédy Csaba a Szociális és Lakás Bizottság elnöke:** Köszönöm szépen polgármester úr, tisztelt Közgyűlés! A morgások ellenére is én azt gondolom, hogy van egy jó munkakapcsolat a városvezetés és közöttem, és köszönöm azt a bizalmat, ami itt megjelenik a lakásrendelet módosításánál. Nyilván szakmailag is indokolt, hogy a lakáskijelölések, lakáskiutalások hatásköre az ne a polgármester úr, illetve a bizottság között legyen megosztva, hanem azt gondolom, hogy szakmailag is indokolt, hogy a Szociális és Lakás Bizottság a lehető legnagyobb mértékben rálásson a lakáskiutalásoknak a kérdésére. Ugye eddig ez egy részben megosztott hatáskör volt, ennek most döntő része a Szociális és Lakás Bizottsághoz kerülne. Én azért egyszerűbb helyzetben voltam, hiszen a Lakás Irodával való gyakorlatilag napi együtt dolgozásom alapján azért tudtam, hogy milyen ügyek kerülnek polgármester úr elé, illetve adott esetben alpolgármester úr elé, melyek azok, amelyeket az irodavezető asszony írt alá, de én azt gondolom, hogy a teljes képet az szerencsés, ha a Lakás Bizottság megkapja és annak a nagyobb felelősségnek meg fognak felelni. A másik, amit a szociális ügyekben el kell mondanom, ezen napirend keretében ugye erről beszélhetek, a díjátadó ünnepségen is beszéltem róla, nem tudtam megtenni, hogy nem teszem szóvá, hogy egyre jobban mélyül a lakhatási válság Szombathelyen. Persze ilyenkor mindig felvethetnénk, hogyha Szombathelyen ez súlyos probléma, akkor mi van az ország tőlünk keletibb részén, de gyakorlatilag most már 350 fő fölé ment a krízishelyzetben lévő lakáskérelmezőknek a száma. És akkor ezzel kérem, mindenki vesse össze, hogy havonta 3-4, jobbesetben 5 lakást tudunk kijelölni, ebből is látszik, hogy mennyire szorult helyzetben vagyunk. Nem tudni még, hogy a határozatlan idejű bérleti szerződéssel rendelkezők mekkora aránya fogja megvenni a lakásukat, eddig nagyon kevés visszajelzés érkezett. Ugye január 31-ig várjuk a visszajelzést, tehát most is megragadom az alkalmat, hogy azon 333 szombathelyi, akik a 90-es évek eleje óta határozatlan idejű bérleti szerződéssel használják az önkormányzati lakásokat, ők mind kiértesítésre kerültek, és január 31-ig várjuk a visszajelzésüket, hiszen az lett a döntésünk, hogy a márciusi közgyűlés elé fog kerülni, hogy ez ügyben meghozzuk a végleges döntéseket, a városvezetés pedig azt ígérte, hogy az ebből befolyó bevételek egy jelentős részét a használt ingatlanok megvásárlására fogjuk fordítani. Másrészről akkor megragadom az alkalmat, és azon szombathelyi lakástulajdonosok figyelmét is felhívom a Közösségi Bérlakás Rendszerre, akik nem lakják a lakásukat. A legutóbbi népszámlálás adatai alapján 3000 nem lakott lakás van Szombathelyen, ami egy hatalmas szám. Ha a KSH tévedne ebben és mondjuk csak 1500 üres lakás lenne, ha ennek a 10 %-a bejöhetne a Közösségi Bérlakás Rendszerbe, most, ha jól mondom, irodavezető asszonyra nézek, 42 vagy 43 lakásnál tartunk, 41, majdnem eltaláltam. Tehát 41 lakásnál tartunk. Hogyha a KSH nem 3000, hanem valójában 1500 adatot tart nyilván, ha ennek csak a 10 %-át tudnánk hasznosítani, akkor gyakorlatilag 150 lakással egy-két évig egy lényegesen könnyebb helyzetben lennénk Szombathelyen. És azért is fontos, hogy megoldjuk a szombathelyiek lakhatását, mert az albérleti árak egekbe emelkedése gyakorlatilag megoldhatatlan helyzeteket teremt. Ezért is szerepel a határozati javaslatok között, hogy a februári közgyűlésig megvizsgáljuk, és februárban visszatérünk rá, hogy átalakítsuk az albérleti támogatásnak a rendszerét. Tehát egyrészről az a javaslatunk, hogy a 40 000.- Ft-nak minél nagyobb összegét kaphassák meg. Ugye most havi maximum 40 000.- Ft-tal támogatjuk az albérletben lakókat. Az a javaslatunk, hogy ennél minél nagyobb arányát fizessük ki. Tehát van, aki 6 000.- Ft-ot kap, meg 8 000.- Ft-ot, szeretnénk sávosítással ezt az összeget átlagban feljebb vinni. Illetve az egyedülálló nyugdíjasoknál javasoljuk, hogy ők havi, maximum 60 000.- Ft-ot kaphassanak. Múlt heti példa, egy idős nyugdíjas asszony jött hozzám a fogadónapomra, most 70 000.- Ft albérleti díjat fizet, 7 éve bérli a lakást, a lakástulajdonos pedig közölte vele, hogy körülnézett a lakáspiacon, rájött, hogy ő a világ hülyéje, hogy 70 000.- Ft-ért adja ki a lakást, január 1-től 140 000.- Ft-ra fogja emelni a bérleti díjat. Az idős asszony sírva fakadt, amikor ezt mondta a fogadóórán, 120 000.- Ft-os nyugdíjból nagyjából a 70 000.- Ft + rezsit kigazdálkodja, amit én nem tudom, hogy hogy tudnak megtenni emberek, de naponta hallunk ilyet, lehetetlen, hogy tudnak minden kifizetés után még 10-15 000.- Ft-ból egy hónapban megélni, le a kalappal ezen emberek előtt. De nyilván a 120 000.- Ft-os nyugdíjból nem tudja a 140 000.- Ft-os bérleti díjat + rezsit kifizetni. Én ezért is kérem, nyilván a költségvetés helyzete sok mindent befolyásol, de legalább az idős egyedülállóknál ezt a 40 000.- Ft-ot szerencsés lenne 60 000.- Ft-ra emelni. És akkor egybevonnám a mondanivalómat, hogy érnek azok a vádak, bizottsági ülésem is megfogalmazta azt az egyik bizottsági tag, hogy Czeglédy fogadónapján azért vannak sokat, mert lasszóval fogja össze az embereket, mások is elmondták, hogy gyakorlatilag az aktivitásommal generálom az egyre több szociális ügyet. Én pedig naponta azon szorongok, hogy csak a felszínt kapargatjuk. Ha naponta tartanék fogadóórát, akkor azok minden nap tele lennének. Most már januárra adom ki a fogadóórás időpontokat. Én tartok tőle, ha egy héten 2-3 fogadónapot tartanék, arra is átlagban 30-40-en jönnének. Tehát miközben ezek az úgymond vádak megfogalmazódnak, nem vádak ezek, azért mondtam macskakörmösen, én tényleg azon szorongok, hogy csak a felszínt látjuk. És én nem tudok azzal foglalkozni, hogy mi van Sopronban, vagy Zalaegerszegen, vagy mi van Békéscsabán, itt Szombathelyen a mi felelősségünk, hogy a szociális védőhálót a lehető legsűrűbbre szőjük. És úgy, hogy egyébként 200-250-300 000.- Ft-os bevételre tesznek szert lakástulajdonosok, mondjuk 5 vendégmunkásnak a lakhatásának a biztosításával, meg az Ausztriában dolgozó honfitársunk béréhez igazított albérleti díjakkal, ezzel gyakorlatilag egy lehetetlen helyzet alakul ki Szombathelyen, ennek nekünk ellen kell tartani, ameddig lehet, nyilván kormányzati és központi segítség nélkül ideig-óráig fogunk tudni ennek ellen tartani. Én azt gondolom, hogy a város büszke lehet arra az erős szociális hálóra, amit szőtt, de bennem már erős kétségek vannak, hogy mikor fog kiszakadni ez a szociális háló. És én nem vagyok a farkast kiáltó típusú ember, de el kell mondanom itt a közgyűlés előtt, hogy én már ennek a veszélyét látom, hogy ez akár 2025-ben bekövetkezhet, hogy lesz egy olyan helyzet, hogy nem tudjuk valakiknek a lakhatását megoldani. Most is irodavezető asszony elmondhatja, a bizottsági ülés előtti napokon még mindig egy-két ember lakhatásának a megoldásán fáradozunk, az ügyfelek sem mindig kellően partnerek ebben, ezzel még nagyobb gondot okozva, de eddig még mindig megoldottuk. De könnyen lehet, hogy 2025-ben bekövetkezik, hogy nem tudjuk megoldani, és kiskorú gyermekes családoknak konkrétan az utcára kerülése fog bekövetkezni. Ennek 34 éve gátat szabott Szombathely Önkormányzata, a mindenkori politikai vezetéstől függetlenül, de eléggé a határán táncolunk már a teljesítőképességünknek, úgyhogy én ezért is kérem, hogy az albérleti díj támogatásban is, amit lehet, amit a költségvetés megenged magának, hogy ebben is legyen partner a városvezetés. Ezzel ideig-óráig tudunk segíteni, illetve mindent meg kell tenni, hogy a Közösségi Bérlakás Rendszernek a keretét bővítsük. Ugye 41 lakásnál tartunk, ha itt 30-40-50 lakást be tudnánk vonni, akkor gyakorlatilag megint egy fél évet talán túl tudunk élni közösen a rászorulókkal.

**Dr. Nemény András polgármester:** Köszönöm szépen elnök úrnak. Valóban nehéz szociális élethelyzetek tudnak jönni, és a helyzet nem jobb lesz, hanem rosszabb az elmúlt években. Én látok más városokat is, igaz, hogy ez minket nem vigasztal, de máshol se jobb a helyzet. A legtöbb helyen az adottságok is rosszabbak, tehát van olyan megyei jogú város, ahol egyáltalán nincs is bérlakás kezelés, mert nincsenek bérlakások. Én sem tudom elképzelni, hogy ott egyébként mi történik egy ponton túl. Nekünk nagyon sok bérlakásunk van, nem feltétlenül a legrászorulóbbak laknak már benne. Ez ügyben azért kell majd lépnünk, meg tennünk, meg hát a KBR-nek a bővítése szintén egy feladat és lehetőség is egyben, ez a mi találmányunk, ami jól működik, de akkor működik majd igazán jól, hogyha sokan veszik igénybe, és akkor sok embernek tudunk segíteni, ha sokan adják be a lakásukat. Ez egy folyamat, én azt gondolom, hogy lesz majd egyszer egy nagyobb ugrás, és akkor hirtelen több lesz. Azt elhihetik, hogy mi jó gazdaként foglalkozunk a beadott lakásokkal és ténylegesen szociális rászorulóknak adjuk, de egyébként meg felügyeljük is a rendszert, ez az elmúlt évek működésének a tapasztalata. Illés Károly képviselő úrnak adom meg a szót.

**Illés Károly a Költségvetési Ellenőrző Szakmai Bizottság elnöke:** Köszönöm a szót polgármester úr! Tisztelt Közgyűlés! Hát érdekes téma, annyit mondhatok, hogy részünkről a rendeletet biztos, hogy megszavazzuk, bocsánat, csak a nevemben beszélnék. Én biztos, hogy megszavazom. Azzal együtt nagyon érdekes az a szám, amit képviselőtársam mondott, hogy 3000 üres lakás lenne Szombathelyen. Én ezt nem hiszem, KSH adatoktól függetlenül. Én inkább attól tartok, hogy itt olyan visszaélés történhetett e tekintetben, hogy mondjuk nincsenek bejelentve lakásokba emberek. És én erre tennék egy javaslatot, vagy kérdezném jegyző urat is, tudom, hogy ennek komoly jogszabályi követelményei vannak, hogy hogyan tudnánk annak utánajárni, hogy hány olyan albérlet van a városban, vagy kiadott lakás van a városban, ami után nem is adózik a lakás bérbeadója, és ezáltal nincsenek is bejelentve az ott lakók. Mert azt nehezen tudom elképzelni, hogy városunkban 3000 üres lakás állna. Ezek a lakások, úgy gondolom, hogy feketén vannak bérbe adva. Ha ennek utána tudnánk menni, akár ideiglenes lakcím, akár állandó lakcím tekintetében, hogy valójában mennyi az üres lakás. Én ezt a számot mindenképpen sokallom, elképzelhetetlennek tartom. De amiért szót kértem egyébként, az az adórendelet első körben. Ugye látjuk azt, hogy az adók mértéke milyen mértékben fog emelkedni, gondolok itt az építményadóra. És itt van előttünk a Vas Vármegyei Kereskedelmi és Iparkamara levele is, illetve állásfoglalása ez ügyben, ami nagyban megegyezik a személyes álláspontommal is. Annyi eltéréssel, hogy itt a Kamara írja, hogy itt ez akár a beruházásokat is hátrányosan érintheti, tehát tarthat vissza beruházásokat, illetve a meglévő társaságoknál akár a munkavállalói oldalt is negatívan érintheti ezen adónem emelése. Látjuk az előterjesztésben, hogy ez összességében 141 adóalanyt, 675 millió Ft-os többletbevételt eredményezhet az emelés tekintetében. Viszont, amiben talán kiegészíteném ezt a levelet, hogy nem csak multinacionális cégeket érint ez az emelés, nagyon sok olyan kisvállalkozás van, KKV, ahol az 1000 m2-t meghaladja egyébként az építménynek az alapterülete, és az e fölötti részt érinti ez. Őket is hátrányosan érinti, egyébként már többen jelezték azt, hogy nehezményezik ezen adó emelését, nehezen fogják tudni kigazdálkodni, sőt, volt olyan, aki nyíltan megmondta azt, hogy természetesen ez neki költségek tekintetében mindenképp spórolással kell, hogy együtt járjon, ezt máshogy nem tudja megtenni, mint igenis a személyi kifizetések tekintetében, tehát valószínűleg elbocsátásokkal fog járni mindenképp bizonyos tekintetben ez az adóemelés. Ezért én biztos, hogy nem fogom támogatni ennek az adónemnek az emelését. Én úgy gondolom, hogy amikor nehéz helyzetben van az önkormányzat, egyet értünk, tisztában vagyok vele, de ugyanúgy nehéz helyzetben vannak a gazdasági társaságok is, ahol egyébként a foglalkoztatások is megvalósulnak. Úgyhogy én úgy gondolom, hogy ilyenkor inkább támogatni, és ösztönözni kellene a munkáltatást, illetve a foglalkoztatást, mint pedig különböző adóelemekkel sújtani őket. Köszönöm szépen!

**Dr. Nemény András polgármester:** Köszönöm szépen képviselő úrnak! Az utóbbiról beszélnék, az adó kapcsán. ha körülnézünk, szintén más városoknál is ugyanígy most vannak az adóemelések, ennek van egy szabályrendszere, hogy november végéig lehet ezt megtenni. Az a kérdés, hogy milyen mértékben, és kik az alanyai. Nekünk az a kimondott elvi alaptevésünk, hogy nem a kicsiket szeretnénk adóztatni, ezért mi megtartottuk, hogy 1-500 m2-ig ugyanúgy 1000.- Ft/m2 legyen az adó, mint szinte mindenhol emelkedik. Mondjuk Szegeden például szintén ugyanezt a stratégiát választották, mint mi, hogy az alacsonyabbaknál megtartották a régi, alacsonyabb összeget, a kisebbeknél, és a nagyobb m2 területű ingatlanoknál emelték. Praktikusan azt jelenti, hogy a legnagyobb cégeinket érinti, a legnagyobb cégek pedig egyébként értesítve lettek, de nem is ez az érdekes ebből a szempontból, hanem leginkább az, hogy látva a bevételeiket, ők ezt alapvetően bírják. És én azt látom, hogy amikor szeretnénk valamilyen szombathelyi közösségi célra forrást szerezni a nagy cégeinktől, társadalmi felelősségvállalási alapon, akkor a helyiek nagyon szívesen adnának, és segítenének, de általában mire végigmegy a rendszeren és az anyavállalatnál a csúcsmenedzser csapat dönt, addigra már eltelik akár több év is. Vannak ilyen tapasztalataink, most nem akarok egyes cégeknek a belügyeiből kiadni dolgokat, de az elmúlt évek ezt a tapasztalatot hozták. Ilyen esetben, amikor van egy tényszerű adólevonás, mint ez az építményadó, ezt pedig a cégnek a menedzsmentje is úgy veszi, hogy az adott országban ilyen kötelezettséget kell teljesíteni, minden országban más ez a típusú kötelezettség, és természetesen ezt úgy, ahogy van, megfizetik. A mi gondolatvilágunkba az fért bele, hogy vigyázzunk továbbra is a kisebbekre, más városokkal ellentétben nálunk a garázsok nincsenek megadóztatva és nem is lesznek megadóztatva. Más városokkal ellentétben, nálunk nincs kommunális adó, a lakosságnak nem kell adót fizetni az ingatlan után, és talán ez a legfontosabb tétel, hogy akármilyen rossz helyzetben is vagyunk, nem engedünk ebből az alaptevésből, azaz, nem engedjük, hogy bárki is rákényszerítsen minket arra, hogy ilyen típusú ingatlanadó legyen, akkor viszont valamit kell tenni. Hogyha megpróbálunk valahonnan bevételt hozni a kieső egyéb adóforrásokból, ez pedig nem tud más lenni, mint amit a törvény maga is enged a számunkra, hiszen nem véletlenül van megfogalmazva egy törvényi határ ennek az adó formának, amin belül jogszerűen tudnak élni az önkormányzatok, és amin belül élnek is az önkormányzatok. Ez történik most, végiggondolva az egészet, továbbra is a kicsiknek nem, közepeseknek nem, igazából a nagyoknak emeljük ezt a típusú adóját. És a Kamara elnökével magam is egyeztettem, volt nálam, egy teljesen jó és előremutató beszélgetés volt. Tökéletesen érti az önkormányzat gazdasági helyzetét, a véleménye is megvan arról, ami történik, ebben majd úgyis, ha lesz olyan fórum, el fogja mondani, de volt már más fórum, ahol mindezt elmondta. Ha ebben a székben ülne, amiben mi, ő sem tenne mást, ebben egészen biztos lehet mindenki. De persze kamarai elnökként a cégek érdekében el kell mondani, amit elmond, és leírja, amit ebben az esetben le kell írni. De valójában annak ő is örül, hogy nem a kis- és középvállalkozók az érintettjei ennek az adóváltozásnak, hanem a nagyok. Ezt számszerűen nem tudom megmondani, de nem olyan sok, talán Horváth Attila alpolgármester tudja, hány nagyobb céget érint összesen. Az, hogy mekkora az összeg, azt mondta képviselő úr is, de hogy hány céget érint, tehát nem a 75 000-es városnak a lakosságát érinti első körben, nem a nagyon sok ezer garázstulajdonost, és nem azokat a kis- és középvállalkozásokat, akiknek ténylegesen ez egy napi működési bevételt jelent, hanem a legnagyobbakat érinti. Én úgy látom, hogy ezeknél a cégeknél nem létszám leépítés van a legtöbbnél, hanem éppen inkább munkaerőhiány van, és hoznak mindenhonnan, ahonnan tudnak munkaerőt. Ahol pedig visszaesés van, ott nem ilyen építményadó kérdések miatt van, hanem a megrendelés állományuk fogyott el máshonnan, és igazából az számít, hogy van piaca az ő terméküknek, vagy nincs. Ez nagyban összefügg a német gazdasággal és sok olyan folyamattal, amit Illés Károly képviselő úr az előbb elmondott, hogy az Európai Unióban is elég nehéz a helyzet összességében és egy olyan város, amelyik autóipari környezetnek és cégeknek kitett, nyilván kárvallottja tud lenni egy ilyen típusú változásnak. Ez összefügg azzal is, hogy az idén nem számolunk magasabb iparűzési adóbevétellel, mint tavaly. És nyilván, ha jövőre több lesz, akkor örülni fogunk, kivéve, ha elvonják tőlünk azt is. Szóval ez egy olyan szükséges kényszerhelyzet, ami egyébként minden évben idekerülhetett volna elénk az asztalra, volt olyan év, amikor megtiltotta a kormány ezt a típusú emelést, de a következő évben a leggazdagabb városok is megtették ezeket az emeléseket. Valamiből azokat a plusz feladatokat, amikhez plusz források kellenek, finanszírozni kell. Ez nem elég rá, tehát ez nem akkora bevétel, ami elég erre, de egy szükséges bevétel ahhoz, hogy egyáltalán víz felett tudjunk maradni. Illés Károly képviselő úr még kért szót, megadom neki.

**Illés Károly a Költségvetési Ellenőrző Szakmai Bizottság elnöke:** Köszönöm. Itt egyrészt azért még annyit hozzátennék, hogy a Kamara is felhívja arra a figyelmet, hogy a 2024-es adóév tekintetében az építményadó messze itt Szombathelyen a legmagasabb a környező városok tekintetében, akár Zalaegerszeg, Veszprém vagy Győr, Sopron, illetve Nagykanizsa, mindenhol alacsonyabb az építményadó, mint Szombathelyen. Tehát ez a városunk versenyképességét mindenképp hátrányosan érinti a jövőben, én úgy gondolom. Nem tudom, hogy ez a következő évben egyébként hogy alakul, vagy az összes többi város hogy emel. Visszatérve a 3000 lakással felvetett anomáliára, én tudom, hogy nem a városnak van azzal dolga, hogy ki van bejelentve, ki nincs, és nem is adóügyileg érdekes ez az egész kérdés, illetve bocsánat, nem ilyen értelemben, hogy ki adózik utána, és ki nem. Hanem abból a szempontból, hogy ha 3000 lakásból tegyük fel, csak 2000-ben laknak, és csak 1000 üres, akkor a 2000 lakott lakásban lehet, hogy 4000 fő tartózkodik, ezáltal egyébként a város lakosságszáma merőben megváltozik, és ugye ez befolyásolhatja egyébként a szolidaritási adó elvonását is. Tehát ilyen szempontból fontos lenne, hogy valóban lássuk, hogy mennyien élnek Szombathelyen. Véleményem szerint egyébként Szombathely lakossága, ténylegesen az itt élők száma meghaladja a 100 000 főt. Az más kérdés, hogy ezt nem látjuk, statisztikákban nem látjuk. Viszont az infrastruktúra használata, amortizációja tekintetében azért ez egy fontos szám és szerintem jó lenne valahogy kideríteni. Tudom, ezzel próbálkoztunk egyébként az előző ciklusban, sőt az azt megelőző ciklusban is. Valahogy most már tényleg el kellene jutnunk oda, hogy ezt valahogy tényleg meg tudjuk állapítani, mert nagyon fontos lenne. Köszönöm.

**Dr. Nemény András polgármester:** Frakcióvezető úr által elmondottak pontosításra szorulnak, de leginkább azért, mert ezek a kamarai anyagban lévő megállapítások is pontosításra szorulnak. Egyrészt, amit leírtak, hogy akkor Szombathelyen kerül a legnagyobb összegbe, az nem fedi a valóságot. Ők a 2024-es adatokból dolgoztak, tehát ők is most emelnek.

**Mikrofon nélkül Illés Károly a Költségvetési Ellenőrző Szakmai Bizottság elnöke:** ’24-est mondtam én is. Hogy jövőre mennyi lesz náluk, azt nem tudjuk, de most ez így van.

**Dr. Nemény András polgármester:** Amiről mi döntünk, az a 2025-ös lesz.

**Mikrofon nélkül Illés Károly a Költségvetési Ellenőrző Szakmai Bizottság elnöke:** De arra hivatkozik, hogy 2024-ben is.

**Dr. Nemény András polgármester:** Az pedig azért téves, mert ők megnézték a felső határt, amit ugye most is emelünk. És abban az esetben valóban igaz lenne, csak az összegészében nézve az 1000 m2 alattiak esetében Győrben például 2000.- Ft-ot kell fizetni, míg nálunk 1200.-, 1800.-, 900.- a különböző kategóriák alapján. Magyarul pont azok, a kis- és középvállalkozók, akiket leginkább kell segíteni, Szombathely segíti. Ha most azt mondta, hogy versenyhátrány, akkor versenyelőny ez Szombathelyen. És a nagyoknál, akik meg mindenképpen vannak, tehát azok nem fognak elmenni innen, jelen pillanatban az építményadó legkevésbé sem befolyásolja az ő működésüket, ott emeltünk mi. Tehát amit a szegedi polgármester úgy hív, hogy fizessenek a gazdagok, ezt 7 vagy nem tudom hány évvel ezelőtti kampányában tette, hanem most is pont az építményadó emelése kapcsán, mindenki egyet is értett vele, valójában, most nagyon leegyszerűsítve ez történik, hogy a nagyok fizetik meg, hiszen 1000 m2 fölött ők vannak. Meg ezt úgy kell elképzelni, hogy az 1000 m2 fölötti részért kell fizetni, tehát ha valaki 1001 m2 raktárral rendelkezik, akkor csak az 1 m2-ért kell neki többet fizetni, az alatta lévő 1000-et mindez nem érinti. Ez, azt gondolom, hogy még a körülményekhez képest is igazságos rendszer. Hogyha nekünk kimondott célunk, hogy a kicsikre vigyázzunk, és megtartsuk azt, hogy mondjuk a garázsokra ne kelljen fizetni, ami annak idején talán Molnár Miklósnak volt a javaslata, még több közgyűléssel ezelőtt, hogy ezt vegyük ki a rendszerből, és azóta akármilyen nehéz gazdasági körülmény volt, mi megtartottuk ezt, most is megtartjuk. Vigyázunk a kicsikre, a nagyok pedig értik, hogy ez miért van, nyilván, hogy nem örülnek neki, de belátják, hogy ebben a gazdasági helyzetben nem tehetünk mást, másrészt pedig látják másik oldalról, hogy bármilyen más típusú kéréssel fordulnak hozzánk, mi minimum megpróbálunk segíteni, leginkább segítünk is. Az elmúlt egy évben a legnagyobb cégeink közül többel folyamatosan tárgyalásban vagyunk úgy, hogy ők kéréseket fogalmaznak meg, és az én irodámban van az egyeztetés közmű cégekkel, a cégek vezetőivel, és végigmenedzseljük az összes kérdést, ami számunkra sok esetben sokkal fontosabb kérdés, mint az, hogy ki kell-e fizetni még plusz 40-50-60 millió Ft-ot akár egy ilyen adónemre. Merthogy a nemzetközi standard, amit elvár tőlük egy anyavállalat, egy magyar környezetben sokszor nehezen valósíthatók meg, de ha az önkormányzat tud segíteni, akkor mondjuk a környezetvédelmi szempontok sokkal jobban tudnak érvényesülni és az egy fontosabb mérőeszköz náluk. Nem tudok belemenni részletekbe, mert senkinek a titkát nem akarom felfedni, de azt tudom, hogy a nagy cégek elégedettek ezzel a típusú összehangolt működéssel. Ahol mondjuk belefér az, hogy azonnali kérdésre egy héten belül mondjuk egy E.ON vezérigazgatóval, meg a nagy cég vezetőjével, meg a városvezetés online tudjon egyeztetni és egy akut problémát meg tudjon oldani, nekik ez sokkal nagyobb és fontosabb garancia, hogy mondjuk ne álljon le a gyár adott pillanatban, mert az nagyobb veszteséget okoz, mint mondjuk egy építményadót kelljen befizetni. Így kell ezt a dolgot érteni. A kicsiknek sajnos önkormányzati szinten nem tudunk annyit és olyan módon segíteni, úgy tudunk segíteni, hogy nem veszünk el tőlük többet, tehát az inflációkövetés nincsen benn a kicsik esetében. Valakinek viszont viselnie kell a terheket, ez a helyzet. Úgyhogy a Kamara megállapítással valójában persze, jogos, mert nyilván senki sem örül, ha adót emelnek, de ugyanakkor, a másik oldalról pedig szükségszerű, és ők ezt el is fogadják, és el is ismerik. Czeglédi Csaba bizottsági elnöki hozzászólás.

**Dr. Czeglédy Csaba a Szociális és Lakás Bizottság elnöke (bizottsági elnöki hozzászólás):** Nem leszek olyan hosszú. Megtaláltam a KSH legfrissebb kimutatását, tehát 3063 nem lakott lakás van Szombathelyen. 33 301 lakásban laknak. Én abban kérném jegyző úr, vagy a hivatal segítségét, hiszen többen itt a hivatalból is népszámlálási biztosok voltak, hogy akkor ennek hogy volt a menete. Egyrészt interneten keresztül is ki lehetett tölteni, és akkor azt az adott lakást kipipálták. De én úgy tudom, és ebben kérném a segítséget, hogy én úgy tudom, hogy a népszámlálási biztosoknak végig kellett menniük az összes lépcsőház összes háztartásán, hiszen bírság oldala is volt. Tehát, hogyha a népszámlálási biztos azt érzékelte, hogy egy adott lakásban esetleg laknak, akkor az ott lévőknek akár bírságot is kellett volna fizetni. De szerintem a népszámlálási biztosok becsületesen végigjárták, hivatalunk dolgozói, meg régi hivatali dolgozók voltak többek között a népszámlálási biztosok, hogy gyakorlatilag egyesével végigjárták az összes lakást ugyanúgy, ahogy a képviselők többsége. Én csak azért csodálkozom, mert én a Derkovits rám eső választókörzeti részén nem sok üres lakást találtam, úgyhogy nem tudom, hogy az a 3000 lakás hol van, az biztos, hogy nem a Derkovitson, csak akkor ugye még rosszabb az arány. Én azt javaslom egyébként polgármester úrnak, nem akarok plusz feladatot csinálni a hivatalnak, a KSH-nak írtunk, hogy a KSH szíveskedjen megadni azon lakásoknak a címét, tehát, hogy természetben hol találhatók, ami az ő kimutatásuk szerint, hiszen a népszámlálási biztos ugye konkrétan beazonosította elvileg ezeket a lakásokat, hogy adják meg ezeket a címeket. Ők törvényi felhatalmazás hiányára hivatkozva azt mondták, hogy nem adják meg. Mindezt a KBR miatt mondom, mert azt gondolom, hogy mi a földhivatali nyilvántartásból teljesen jogszerűen be tudjuk a címmel azonosítani a tulajdonost, hogy mondjuk, írunk nekik egy levelet, és ha csak 26 lakás jön be pluszba ez alapján, már azzal is előbbre vagyunk. Ergo, az illetékes miniszternek, bár azt hiszem, hogy a KSH egy függetlenített szerv, de biztos, hogy van valaki, akinek lehet írni, ha már Hende Csaba ilyenekkel nem foglalkozik. Tehát, hogy forduljunk, hogy akár törvénymódosítást kérni ennek érdekében, ez az összes önkormányzatnak egyébként segítséget jelenthet, hogy a mi mintánkra ilyen lakásügynökségeket, meg ilyeneket hoztak létre. Több kerületi önkormányzat például engem is keresett, ahol azzal a problémával találkoznak, hogy ők csinálnák, csak nem hoznak be lakást a lakástulajdonosok. Ha meg tudnánk találni törvényi felhatalmazással ezeket a lakástulajdonosokat egy levélben, nyilván az adataikat, ahogy a hivatal kezeli, nyilván a megfelelő titoktartással. Ha csak 10-20-30 lakás jönne be, az több hónapnak a túlélését jelentené. Tehát azt kérem a polgármester úrtól, hogy forduljunk akkor a KSH fölötti illetékeshez, ezt jogászként illene tudnom, nem néztem meg, hogy melyik miniszterhez tartozna, hogy egy törvénymódosítás, vagy bármilyen jogi lehetőségünk van-e ezeknek az adatoknak a megkapására. Ez az összes önkormányzatnak, ahol egyébként érzékenyek erre a kérdésre, ez segítséget jelentene. KSH-nál elakadtunk, én azt kérem polgármester úr, hogy ha ebben van még idő, energia, és nyilván ha nem decemberben, akkor januárban, de forduljunk valahová levélben, hogy hátha ebben van mozgástér.

**Dr. Nemény András polgármester:** Köszönöm. Megpróbáljuk felderíteni. Horváth Attila alpolgármester úr.

**Dr. Horváth Attila alpolgármester:** Köszönöm a szót polgármester úr. Tisztelt Közgyűlés! Én is csak nagyon-nagyon röviden szólok. Polgármester úr nagyon részletesen kifejtette azt, hogy az önkormányzatunknak milyen jelenleg a gazdasági helyzete, illetve mi várható. Csak annyit szeretnék elmondani, hogy miközben az iparűzési adó vonatkozásában nincsenek pozitív gondolataink, nincsenek pozitív várományaink, közben a kormány azt mondja, hogy az egyébként teljes mértékben bizonytalan, hogy az iparűzési adónövekményt, ha lesz, az is ugye elvonásra kerül. És én úgy értelmezem a jogalkotói szándékot, hogy mintegy kijelöli azt az irányt az önkormányzatoknak, hogyha nem akarnak fizetésképtelenné válni, akkor követniük kell, az egyrészt azt a típusú spórolást, meg az a típusú takarékosságot, amivel kapcsolatban pont még jegyző úr vette át azt a kitüntetést, ami egyik legmagasabb szinten jutalmazta meg az önkormányzatot, illetve az itt dolgozókat abban, hogy amikor ugye volt az energiaválság és egyéb nagyon-nagyon rossz gazdasági helyzet, maga a kormány tüntette ki az önkormányzatot. És maga a kormány ismerte el azt, hogy milyen munkát végzünk itt. Utána volt egy 650 millió Ft-os tétel, amikor a kormány megint csak elismerte azt, hogy milyen takarékossági intézkedéseket hoz a Szombathelyi Önkormányzat. Most pedig azt mondja, hogy az iparűzési adóról ne gondolkodj, mert ha lesz is iparűzési adónövekményed tisztelt önkormányzat, azt én elvonom, mert szükségem van pénzre ahhoz, hogy máshol hasznosítsam. A szolidaritási adó, ami 307 milliárd Ft-ban volt meghatározva az országos költségvetésben az előző évben, most felmegy 360 milliárd Ft-ra, ráadásul úgy, hogy a jelen tudásunk szerint nem változnak az adóerők, szolidaritási adóra vonatkozó képletek. Tehát elméletileg én most csak azt tudom mondani, hogy a jelenlegi jogszabályi környezetben, bár látom, hogy 17 %-kal nő az országos szolidaritási adó, Szombathelynek minimális mértékben, nem, az se kevés, egy 100 millió Ft-os mértékben nő. Na, de ha az 17 %-os mértékben nő országos szinten, nálunk meg nem, akkor valószínűleg változni fog a képlet, ne legyen igazam! Tehát ebben a gazdasági helyzetben a kormány azt mondja, hogy az eddigi 2000.- Ft-ról felemelte kettőezer kilencszázötvenvalamennyire az önkormányzatok által kiszabható adó maximális mértékét. Ez azt jelenti, hogy a kormány irányt mutat az önkormányzatnak, és azt mondja, hogy ebbe az irányba engedlek titeket menni. Minden önkormányzat ezt fogja tenni. Az az egyetlen egy különbség, hogy hol húzzuk meg a határt. Abban egyébként egyetértünk szerintem teljes mértékben, hogy ne nyúljunk bele a kicsiknek a megadóztatásába, és csak annyi, hogy a Kamara nyilván teljesen jogosan azt mondja, hogy minden adóemelést elvből ellenezni fog. Teljesen érthető. De azért azt is leírja, hogy elfogadjuk, hogy az önök által az elmúlt két évre megadott inflációs adatok megalapoznák az építményadónak az előterjesztésben szereplő emelését. És egy mondat, ami szerintem fontos, az az, hogy a félreértések elkerülése végett szeretnénk jelezni, hogy a negatív döntések önmagukban nem csak az építményadó emelésnek lesznek köszönhetőek. És nyilván ön is ismeri, hogy milyen folyamatokra hivatkozik a Kamara. Tehát a Kamarának ez a hozzáállása szerintem végtelenül korrekt, védi a gazdálkodó szervezeteket, de közben a realitást is figyelembe veszi. És egyébként megfontoltuk, végiggondoltuk, többször beszéltünk velük, nem tudunk egészen egyszerűen mást csinálni. Szerintem senki nem örül ennek a döntésnek, de amikor majd a költségvetés elfogadásánál tesznek arra javaslatot, hogy valaki kapjon több pénzt, akkor az ilyen döntésekkel, ezekkel a nehéz és fájdalmas, de szükségszerű döntésekkel tudjuk megalapozni. Köszönöm.

**Dr. Nemény András polgármester:** Köszönöm, további jelentkezőt nem látok, a vitát lezárom, és teljesen megértem, hogy ellenzékből azért másképp látja az ember a dolgokat, de ettől nekünk még döntenünk kell, mégpedig most. Itt 9 rendelet és 3 határozat van. A rendeletekről külön szavazunk, az első a környezet- és természetvédelem helyi szabályairól szóló önkormányzati rendelet, erről szavazunk most.

Megállapítom, hogy a testület 17 egyhangú igen szavazattal – *1 képviselő távol van* – elfogadta a javaslatot és az alábbi rendeletet alkotta:

**Szombathely Megyei Jogú Város Önkormányzata Közgyűlésének**

**20/2024. (XII.4.) önkormányzati rendelete a környezet- és természetvédelem helyi szabályairól szóló**

**33/2012. (XI.12.) önkormányzati rendelet módosításáról**

*(A rendelet hiteles szövege a jegyzőkönyv mellékletét képezi.)*

**Dr. Nemény András polgármester:** A második rendeletünk a közterületek bontás utáni helyreállításáról szóló önkormányzati rendelet, erről szavazunk most.

Megállapítom, hogy a testület 17 egyhangú igen szavazattal – *1 képviselő távol van* – elfogadta a javaslatot és az alábbi rendeletet alkotta:

**Szombathely Megyei Jogú Város Önkormányzata Közgyűlésének**

**21/2024. (XII.4.) önkormányzati rendelete**

**a közterületek bontás utáni helyreállításáról szóló 3/2008. (IV.1.) önkormányzati rendelet módosításáról**

*(A rendelet hiteles szövege a jegyzőkönyv mellékletét képezi.)*

**Dr. Nemény András polgármester:** Harmadik rendeletünk a város vagyonáról szóló önkormányzati rendelet, vagyonrendelet, ahogy magunk között szoktuk hívni, szavazunk.

Megállapítom, hogy a testület 17 egyhangú igen szavazattal – *1 képviselő távol van* – elfogadta a javaslatot és az alábbi rendeletet alkotta:

**Szombathely Megyei Jogú Város Önkormányzata Közgyűlésének**

**22/2024. (XII.4.) önkormányzati rendelete**

**a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet módosításáról**

*(A rendelet hiteles szövege a jegyzőkönyv mellékletét képezi.)*

**Dr. Nemény András polgármester:** Negyedik rendelet, ez a szociális és gyermekjóléti ellátások térítési díjáról szóló rendeletmódosítás, erről szavazunk most.

Megállapítom, hogy a testület 17 egyhangú igen szavazattal – *1 képviselő távol van* – elfogadta a javaslatot és az alábbi rendeletet alkotta:

**Szombathely Megyei Jogú Város Önkormányzata Közgyűlésének**

**18/2024. (XI.29.) önkormányzati rendelete**

**a személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet módosításáról**

*(A rendelet hiteles szövege a jegyzőkönyv mellékletét képezi.)*

**Dr. Nemény András polgármester:** Az ötödik a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló önkormányzati rendelet, lakásrendeletnek szoktuk hívni, erről szavazunk most.

Megállapítom, hogy a testület 17 egyhangú igen szavazattal – *1 képviselő távol van* – elfogadta a javaslatot és az alábbi rendeletet alkotta:

**Szombathely Megyei Jogú Város Önkormányzata Közgyűlésének**

**23/2024. (XII.4.) önkormányzati rendelete**

**a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosításáról**

*(A rendelet hiteles szövege a jegyzőkönyv mellékletét képezi.)*

**Dr. Nemény András polgármester:** Hatodik, a helyi adókról szóló önkormányzati rendelet, amiről a vita is volt, erről szavazunk most.

Megállapítom, hogy a testület 13 igen, 4 nem, 0 tartózkodással – *1 képviselő távol van* – elfogadta a javaslatot és az alábbi rendeletet alkotta:

**Szombathely Megyei Jogú Város Önkormányzata Közgyűlésének**

**19/2024. (XI.29.) önkormányzati rendelete**

**a helyi adókról szóló 38/2011. (XII.19.) önkormányzati rendelet módosításáról**

*(A rendelet hiteles szövege a jegyzőkönyv mellékletét képezi.)*

**Dr. Nemény András polgármester:** Jön a hetedik, a kéményseprő-ipari közszolgáltatásról szóló önkormányzati rendelet hatályon kívül helyezése, erről szavazunk most.

Megállapítom, hogy a testület 17 egyhangú igen szavazattal – *1 képviselő távol van* – elfogadta a javaslatot és az alábbi rendeletet alkotta:

**Szombathely Megyei Jogú Város Önkormányzata Közgyűlésének**

**24/2024. (XII.14.) önkormányzati rendelete**

**a kéményseprő-ipari közszolgáltatásról szóló 4/2013.(II.11.) önkormányzati rendelet hatályon kívül helyezéséről**

*(A rendelet hiteles szövege a jegyzőkönyv mellékletét képezi.)*

**Dr. Nemény András polgármester:** Jön a nyolcadik rendelet, a távhőszolgáltatásról szóló önkormányzati rendelet módosítása, erről szavazunk most.

Megállapítom, hogy a testület 17 egyhangú igen szavazattal – *1 képviselő távol van* – elfogadta a javaslatot és az alábbi rendeletet alkotta:

**Szombathely Megyei Jogú Város Önkormányzata Közgyűlésének**

**25/2004. (XII.4.) önkormányzati rendelete**

**a Szombathely Megyei Jogú Város területén végzett távhőszolgáltatásról szóló 8/2013. (III.6.) önkormányzati rendelet módosításáról**

*(A rendelet hiteles szövege a jegyzőkönyv mellékletét képezi.)*

**Dr. Nemény András polgármester:** Kilencedik, a fizetőparkolók működésének és igénybevételének rendjéről szóló önkormányzati rendelet módosítása, szavazunk.

Megállapítom, hogy a testület 17 egyhangú igen szavazattal – *1 képviselő távol van* – elfogadta a javaslatot és az alábbi rendeletet alkotta:

**Szombathely Megyei Jogú Város Önkormányzata Közgyűlésének**

**26/2024. (XII.4.) önkormányzati rendelete**

**a fizetőparkolók működésének és igénybevételének rendjéről szóló 21/2012. (V.10.) önkormányzati rendelet módosításáról**

*(A rendelet hiteles szövege a jegyzőkönyv mellékletét képezi.)*

**Dr. Nemény András polgármester:** Most pedig a határozati javaslatokra térünk rá. I. határozati javaslat, az élelmezési nyersanyagköltség 2025. január 1. napjától történő módosítása, erről szavazunk most.

Megállapítom, hogy a testület 17 egyhangú igen szavazattal – *1 képviselő távol van* – elfogadta a javaslatot és a következő határozatot hozta:

**335/2024. (XI.28.) Kgy. számú határozat**

1. Szombathely Megyei Jogú Város Közgyűlése az óvodákban, általános és középiskolákban, valamint kollégiumokban alkalmazott élelmezési nyersanyagköltséget 2025. január 1. napjától az alábbiak szerint állapítja meg:

|  |  |
| --- | --- |
| **Megnevezés** | **Élelmezési nyersanyagköltség 2025. január 1. napjától** **Ft/fő/nap (nettó)** |
| *Óvodák* |  |
| tízórai |  141  |
| ebéd |  478  |
| uzsonna |  133  |
|   |   |
| *Általános iskolák* |   |
| tízórai |  205  |
| ebéd |  580  |
| uzsonna |  205  |
|   |   |
| *Középiskolák és kollégiumok* |   |
| reggeli, tízórai |  359 |
| ebéd |  624  |
| uzsonna, vacsora |  504  |
|   |   |
| *Óvodai diétás gyermeknorma* |   |
| tízórai |  171  |
| ebéd |  570  |
| uzsonna |  151  |
|   |   |
| *Általános iskolai diétás gyermeknorma* |   |
| tízórai |  250  |
| ebéd |  695  |
| uzsonna |  250  |
|   |   |
| *Középiskolai és kollégiumi diétás gyermeknorma* |   |
| reggeli, tízórai |  375  |
| ebéd |  695  |
| uzsonna, vacsora |  526  |

Az óvodai, általános iskolai, valamint középiskolai felnőtt étkezők élelmezési nyersanyagköltsége a reggeli, tízórai, uzsonna, vacsora esetében az intézménytípusnak megfelelő gyermeknormával azonos összegben, az ebéd pedig a középiskolai ebédnormával azonos összegben kerül meghatározásra.

1. A Közgyűlés egyetért azzal, hogy az 55/2023.(II.23.) Kgy. sz. határozatában 162.200.000 Ft keretösszeg erejéig biztosított rendkívüli rezsitámogatásként – az ELAMEN Zrt. által – fel nem használt 86.876.000 Ft összeget a közétkeztetés többletkiadására fordítja.
2. A Közgyűlés felhatalmazza a polgármestert a 67.171-41/2017. iktatószámú Vállalkozási szerződés módosításának aláírására.

**Felelős:** Dr. Nemény András polgármester

 Dr. László Győző alpolgármester

 Dr. Horváth Attila alpolgármester

 Dr. Károlyi Ákos jegyző

 (a végrehajtás előkészítéséért:

 Vinczéné dr. Menyhárt Mária, az Egészségügyi és Közszolgálati Osztály vezetője

 Stéger Gábor, a Közgazdasági és Adó Osztály vezetője

 Sebestyénné Pethő Andrea, a Szombathelyi Köznevelési GAMESZ igazgatója)

**Határidő:** 2025. január 01. (1. pont vonatkozásában)

 2024. november 28. (2. pont vonatkozásában)

 2024. december 31. (3. pont vonatkozásában)

**Dr. Nemény András polgármester:** II. határozati javaslat következik, ez pedig a bérleti díj támogatás megállapításának, feltételrendszerének a jövőbeni közgyűlési előterjesztéséről szóló javaslat.

Megállapítom, hogy a testület 17 egyhangú igen szavazattal – *1 képviselő távol van* – elfogadta a javaslatot és a következő határozatot hozta:

**336/2024. (XI. 28.) Kgy. sz. határozat**

A Közgyűlés felkéri a polgármestert, hogy vizsgálja felül a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendeletben szabályozott nem önkormányzati lakásban lakók bérleti díj támogatás megállapításának feltételrendszerét és javaslatát terjessze a Közgyűlés elé.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (A végrehajtásért felelős:

 Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** aKözgyűlés 2025. februári ülése

**Dr. Nemény András polgármester:** Jön a III. határozati javaslat, a településkép védelméről szóló önkormányzati rendelet jogharmonizációs módosításainak, ennek az eljárásnak a kezdeményezése, erről szavazunk most.

Megállapítom, hogy a testület 17 egyhangú igen szavazattal – *1 képviselő távol van* – elfogadta a javaslatot és a következő határozatot hozta:

**337/2024. (XI. 28.) Kgy. sz. határozat**

1. Szombathely Megyei Jogú Város Közgyűlése a magyar építészetről szóló 2023. évi C. törvény, az építésügyi hatósági eljárásokról és ellenőrzésekről szóló 281/2024. (IX. 30.) Korm. rendelet 2024. október 1. napján történő hatálybalépése, valamint a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 2024. október 1. napjától hatályos módosítása miatt Szombathely Megyei Jogú Város Önkormányzata Közgyűlésének a településkép védelméről szóló 26/2017. (XII. 20.) önkormányzati rendelete jogharmonizációs módosítási eljárását kezdeményezi.
2. A Közgyűlés felkéri a polgármestert, hogy a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet eljárásrendi szabályai szerint az eljárást folytassa le, és annak eredményét terjessze a Közgyűlés elé.

**Felelős:**  Dr. Nemény András polgármester

 Dr. László Győző alpolgármester

 (A végrehajtás előkészítéséért: Sütő Gabriella városi főépítész)

**Határidő:** 1. pont vonatkozásában azonnal

 2. pont vonatkozásában 2025. január 30.

***6./ Javaslat ingatlanokkal kapcsolatos döntések meghozatalára***

***Előadók:*** *Dr. Nemény András polgármester*

*Dr. Horváth Attila alpolgármester*

**Dr. Nemény András polgármester:** A következő napirendnél jelentkezőt látok, Horváth Gábor személyében, parancsoljon képviselő úr.

**Horváth Gábor városi képviselő:** Technikai jellegű a kérdésem, az északi iparterületek értékesítésével kapcsolatban merült fel bennem, hogy a Nemzeti Befektetési Ügynökség, HIPA az elmúlt időszakban ajánlott-e ki beruházókat, tehát cégeket Szombathelyre? Hogy erről esetleg a polgármester úr tudna valamilyen információval szolgálni, azért is, mert egy évvel ezelőtt, 2023. októberi közgyűlés utáni napon sajtótájékoztatón, ugye a frakciók sajtótájékoztatóval éltek, és akkor Horváth Attila azt mondta, hogy éppen egy bútoripari befektetővel tárgyalunk, hogy ebből lett-e valami? Lehet-e erről tudni?

**Dr. Nemény András polgármester:** Köszönöm szépen! További jelentkezőt nem látok, a vitát lezárom, de válaszolok. Az elmúlt időszakban nem érkezett ilyen típusú megkeresés. Azt látjuk, hogy ahhoz, hogy az északi iparterületen akár több cégnek is, de komolyabb érdeklődőknek tudjuk értékesíteni, ahhoz infrastruktúra fejlesztés szükséges, amibe természetesen bele fogunk vágni, de nyilván, mint látjuk, az önkormányzatnak ilyen nagyságrendben nemcsak most, korábban sem lett volna lehetősége, pont ezért tárgyaltam Lázár János miniszter úrral, aki ugye a HIPA fölött is diszponáló miniszter. Nem szeretnék elébe menni a dolgoknak, a tárgyalás nagyon korrekt és előremutató tárgyalás volt. Ráncolja a szemét Illés Károly, a HIPA miatt? De az ő minisztériumához tartozik a HIPA.

**Mikrofon nélkül Illés Károly a Költségvetési Ellenőrző Szakmai Bizottság elnöke:** A külügyminisztériumhoz tartozik szerintem.

**Dr. Nemény András polgármester:** Hát szerintem kettős a dolog, merthogy a földalatti infrastrukturális részek, azok pedig a

**Mikrofon nélkül Illés Károly a Költségvetési Ellenőrző Szakmai Bizottság elnöke:** építési

**Dr. Nemény András polgármester:** igen, és akkor ez a kettő ilyen módon összefügg. A lényeg az, hogy fogjuk még folytatni a tárgyalásokat. Értik a problémát, hiszen ez nemzetgazdasági érdek is, hogy hozzanak cégeket, van egy nagyon jó területünk, aminek nagy előnye az, hogy sík terület, hogy egy tulajdonos kezében van, meg nagyon nagy, egybefüggő, igen. Hátránya pedig az, hogy mondjuk például azok a külföldi cégek, főleg a tengerentúliaknál, akik azt szokták meg, hogy ha valahová odaérkeznek, akkor minden már ott van a területen bevezetve, azok látják, hogy azért Európában nem így működnek a dolgok, Magyarországon nem így működnek a dolgok, és hogy ehhez fejlesztéseket kell eszközölni. Nyilván nekünk pedig megvan az a gondolatvilágunk, hogy milyen cégeket szeretnénk idehozni, ennek a kettőnek a metszetében azért sok cég van, viszont ebben közösen kell együtt előre lépni a kormánnyal, vagy mondom így, akkor a minisztériummal vagy az állammal. Ehhez kapcsolódóan tettünk egy javaslatot és ezt visszük a továbbiakban, hogy hogyan lehet. Az is egy nagyon jó együttműködés tudna lenni, amikor a végén mindenki a maga hasznát kiveszi belőle. Tehát ezen dolgozunk, látva azt, hogy a megakadás tárgya az leginkább az, hogy valaki idejön, az holnapután már szeretne építeni, majd egy évvel később meg már szeretné, hogyha működő gyár lenne. Ez ma nem lehetséges. Legalábbis abban a nagyságrendben, amiben egy nagyobb cég ide érkezne. Erről szól a történet. Úgyhogy dolgozunk rajta, higgye el képviselő úr! A vitát amúgy is lezártam, úgyhogy akkor szavazunk, egyben lehet szavazni, úgy látom, hogy mindenki így gondolja, úgyhogy akkor az öt határozati javaslatról egyben fogunk szavazni most.

Megállapítom, hogy a testület 17 egyhangú igen szavazattal *– 1 képviselő távol van* – elfogadta a javaslatokat és a következő határozatokat hozta:

**338/2024. (XI.28.) Kgy. számú határozat**

* + - 1. Szombathely Megyei Jogú Város Közgyűlése a szombathelyi külterületi 02089/10 hrsz.-ú ingatlanból telekalakítási eljárás lefolytatását követően kialakuló 70.455 m2 nagyságú terület értékesítésére vonatkozó, az előterjesztés 2. sz. melléklete szerinti pályázati felhívást – minimum 354.600.015,- Ft + ÁFA vételáron – jóváhagyja, egyúttal felkéri a polgármestert az ingatlan értékesítésére vonatkozóan a pályázat kiírására.
			2. A Közgyűlés felhatalmazza a Gazdasági és Jogi Bizottságot, hogy a pályázatok érvényességéről döntsön.
			3. A Közgyűlés felkéri a polgármestert, amennyiben a pályázati eljárás eredménytelenül zárul, úgy gondoskodjon az előterjesztés mellékletével egyező tartalommal a pályázat további kiírásáról. A Közgyűlés felkéri a polgármestert, amennyiben az aktualizált forgalmi érték változik, az új pályázatot ismét terjessze a Közgyűlés elé.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**339/2024. (XI.28.) Kgy. sz. határozat**

Szombathely Megyei Jogú Város Közgyűlése a Savaria Városfejlesztési Nonprofit Kft. Szombathely, Fő tér 23/B. I/1. szám alatti, 115,3 m2 alapterületű helyiségére vonatkozóan fennálló ingyenes használati jogviszonyát a nemzeti vagyonról szóló 2011. évi CXCVI törvény 11.§ (13) bekezdésében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 1. pontjában, valamint a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § a) pontjában foglaltak alapján 2029. december 31. napjáig terjedő határozott időtartamra meghosszabbítja.

Egyebekben a használatba-adási megállapodás változatlan tartalommal marad hatályban.

A Közgyűlés felhatalmazza a polgármestert az ingyenes használatra vonatkozó szerződés módosításának aláírására.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** 2024. december 31.

**340/2024. (XI.28.) Kgy. sz. határozat**

A Közgyűlés a Fogyatékkal Élőket és Hajléktalanokat Ellátó Közhasznú Nonprofit Kft. Szombathely, Lovas u. 23. szám alatti, 1972/22 hrsz.-ú, 4.405 m2 alapterületű „kivett ipartelep” megnevezésű ingatlanra vonatkozóan fennálló ingyenes használati jogviszonyát a nemzeti vagyonról szóló 2011. évi CXCVI törvény 11.§ (13) bekezdésében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 10. pontjában, valamint a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § a) pontjában foglaltak alapján 2034. november 30. napjáig terjedő határozott időtartamra meghosszabbítja.

Egyebekben a használatba-adási megállapodás változatlan tartalommal marad hatályban.

A Közgyűlés felhatalmazza a polgármestert a használatba-adási megállapodás módosításának aláírására.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (A végrehajtásért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal

**341/2024. (XI. 28.) Kgy. sz. határozat**

Szombathely Megyei Jogú Város Közgyűlése az Önkormányzat tulajdonában álló, Szombathely, Ady tér 40. szám alatti, 6023/6/A/61 hrsz-ú ingatlan kezelői feladatainak ellátására – a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 15. § (9) bekezdésében foglaltak alapján – a SZOVA Szombathelyi Vagyonhasznosító és Városgazdálkodási Nonprofit Zrt.-t jelöli ki, aki az ingatlankezelést az üzemeltetési szerződés keretében látja el.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért:

 dr. Gyuráczné dr. Speier Anikó, a Városüzemeltetési és Városfejlesztési Osztály vezetője

 Kovács Cecília a SZOVA Nonprofit Zrt. vezérigazgatója)

**Határidő:** azonnal

**342/2024. (XI. 28.) Kgy. sz. határozat**

1. Szombathely Megyei Jogú Város Közgyűlése a Szombathely, Sárdi-ér utca 0256/18 hrsz. alatti, „szántó” művelési ágú ingatlan belterületbe vonását *„Egyéb ipari gazdasági területen (Gipe)”* kialakítása céljából támogatja.
2. A belterületbe vonás feltételeként szabja a Közgyűlés az ingatlantulajdonosok részére a belterületbe vonási kérelem mellékletét képező munkarészek elkészíttetését, továbbá azt, hogy írásban vállaljanak kötelezettséget a kirótt földvédelmi járulék és valamennyi eljárási költség megfizetésére, és arra, hogy az ingatlant 4 éven belül ténylegesen beépítik.
3. A Közgyűlés felhatalmazza a Polgármestert a megfelelő mellékletekkel ellátott belterületbe vonási kérelem aláírására.

**Felelős:** Dr. Nemény András polgármester

 (a végrehajtás előkészítéséért: Sütő Gabriella városi főépítész)

**Határidő:** akérelem mellékletét képező munkarészek beérkezését követő 30 nap

***7./ Javaslat előadó-művészeti szervezetekkel megkötésre kerülő fenntartói megállapodások jóváhagyására***

***Előadók:*** *Dr. Nemény András polgármester*

 *Horváth Soma alpolgármester*

***Meghívottak:*** *Szabó Tibor, a Weöres Sándor Színház Nkft. ügyvezető igazgatója*

 *Csató Kata, a Mesebolt Bábszínház igazgatója*

 *Kiss Barna, a Savaria Szimfonikus Zenekar igazgatója*

**Dr. Nemény András polgármester:** Következő napirendnél jelentkezőt nem látok, akkor a vitát lezárom, egy határozati javaslatunk van, ez ugye a színházakkal kapcsolatos, és a Szimfonikus Zenekarral, erről szavazunk most.

Megállapítom, hogy a testület 17 egyhangú igen szavazattal – 1 képviselő távol van – elfogadta a javaslatot és a következő határozatot hozta:

**343/2024. (XI. 28.) Kgy. számú határozat**

1./ A Közgyűlés a „Javaslat előadó-művészeti szervezetekkel megkötésre kerülő fenntartói megállapodások jóváhagyására” c. előterjesztést megtárgyalta, és a fenntartói megállapodásokat az előterjesztés melléklete szerinti tartalommal (1. sz. melléklet: Weöres Sándor Színház Nonprofit Kft., 2. sz. melléklet: Mesebolt Bábszínház, 3. sz. melléklet: Savaria Szimfonikus Zenekar) jóváhagyja.

2./ A Közgyűlés felhatalmazza a polgármestert a fenntartói megállapodások aláírására, és felkéri az előadó-művészeti szervezet támogatásának részletes szabályairól szóló 428/2016. (XII.15.) Korm. rendelet 11.§ (3) bekezdésében meghatározott kijelölt szerv (Pest Vármegyei Kormányhivatal) részére történő benyújtására.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 /A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Szabó Tibor, a Weöres Sándor Színház Nonprofit Kft. ügyvezető igazgatója

Csató Kata, a Mesebolt Bábszínház igazgatója

Kiss Barna, a Savaria Szimfonikus Zenekar igazgatója/

**Határidő:** azonnal (1. pont vonatkozásában)

 2024. december 15. (2. pont vonatkozásában)

**Dr. Nemény András polgármester:** Egy mondat így a színházak támogatásával kapcsolatban, hogy ilyen még nem volt, hogy november végét írjuk és nem tudjuk, hogy egyébként az állami támogatása a színházaknak mennyi lesz egyik megyei jogú városban sem. Ez hihetetlen nehézséget és bizonytalanságot okoz. Nyilván ez a mi költségvetésünket is fogja érinteni a jövőben, nem látjuk a módszert, nem látjuk, hogy mi lesz. Törvényt ígértek, de láthatóan törvény ebből nem lesz. Szóval én azt látom, és most nem akarok ennél súlyosabb kritikát mondani, hogy azért nagyon komoly működési problémák vannak, amikor arról van szó, hogy gazdasági vonzata, költségvetési vonzata van valaminek, és nem a pénzügyminisztérium, hanem már egy másik minisztérium is kell hozzá, ott elakadnak a dolgok egész egyszerűen. Mert azt tudni kell, hogy mi kezdeményeztünk tárgyalásokat, ahogy minden ilyen alkalommal. A minisztériumnak én magam írtam levelet, a miniszter úrnak, ha kell államtitkári szinten találkoztunk volna, ez meg volt az előző ciklusban, amikor ugyanilyen helyzetben voltunk. Most azt a választ kaptuk, hogy nem lesz ilyen találkozó, senkivel sem találkoznak, majd a törvény. Törvény nem lesz, én azt gyanítom, hogy a korábbiakhoz képest nagy változás nem lesz. Nem tudjuk még. Csak most azért mondom ezt itt el, hogy jelezzük, hogy a készülék nem itt hibás, hanem a másik oldalon. Oké. Mehetünk tovább.

***8./******Javaslat közterületek elnevezésére***

***Előadók:*** *Dr. Nemény András polgármester*

 *Horváth Soma alpolgármester*

**Dr. Nemény András polgármester:** A következő napirendnél megkérdezem, hogy van-e jelentkező? Kelemen Krisztián tanácsnok úr, parancsoljon!

**Kelemen Krisztián a Bűnmegelőzési, Közbiztonsági és Közrendvédelmi Bizottság elnöke, tanácsnok:** Köszönöm szépen a szót! Tisztelt Polgármester Úr! Tisztelt Közgyűlés! A Kenyérvíz utcából nyíló új utcát kell elneveznünk a Joskar-Ola lakótelepnek az új részén. Kiss Gábor régésszel, Orbán Balázs helytörténésszel, illetve a Szent Márton Plébánián plébános úrral egyeztetve született meg az a döntés, javaslat, hogy az utcát Batthyány Erzsébetről nevezzük el, és megköszönöm mindenkinek, ha támogatja a javaslatot. Batthyány Erzsébet személye két ízben is kapcsolódik a választókörzetemhez. Egyrészt ő támogatta családi adományokkal a Szent Márton Templom 1670-es újjáépítését, de nemcsak domonkos rendet, hanem más vallási közösségeket, illetve a szegényeket is támogatta. A másik kapcsolódási pont pedig férjének, Erdődy György családi tulajdonába tartozott az a terület, ahol most utcát szeretnénk elnevezni. És én azt gondolom, hogy Batthyány Erzsébet személye, alakja, életútja, amit tett Szombathelyért, a városunk közösségéért, érdemessé teszi arra, hogy ne csak egy könyvvel, vagy ne csak a domonkos rend emlékezzen meg róla, hanem méltó emléket állítsunk mi is egy utca elnevezéssel. És hogyha valakit bővebben érdekel esetleg Batthyány Erzsébet élete, annak javaslom Zsámbéki Mónika: Batthyány Erzsébet című könyvét átolvasásra. Köszönöm szépen.

**Dr. Nemény András polgármester:** Köszönöm szépen Kelemen Krisztián tanácsnok úrnak, az Éljen Szombathely! frakció egyházi tagozata vezetőjének a javaslatot, én magam is támogatom természetesen. Van-e még más hozzászóló, esetleg a másik utcával, Felsőerdő utcával kapcsolatban? Szavazunk a két határozati javaslatról, először a Felsőerdő utcáról szóló határozati javaslatról.

Megállapítom, hogy a testület 16 egyhangú igen szavazattal – *1 képviselő nem vett részt a szavazásban és 1 képviselő távol van* – elfogadta a határozati javaslatot és a következő határozatot hozta:

**344/2024. (XI.28.) Kgy. számú határozat**

1. Szombathely Megyei Jogú Város Közgyűlése a Magyarország helyi önkormányzatairól szóló 2011. évi CLXXXIX. törvény 42. § 8. pontja alapján a Szombathely, 12725 hrsz-ú, kivett közút megnevezésű ingatlant **Felsőerdő utcának** nevezi el.
2. A Közgyűlés felkéri a polgármestert és a jegyzőt, hogy az 1. pontban elhatározott közterület elnevezéssel kapcsolatos adatszolgáltatási kötelezettségek teljesítése iránt intézkedjen, a nyilvántartásokon szükséges átvezetésről gondoskodjon, az elnevezés miatt szükségessé váló egyéb intézkedéseket tegye meg, valamint a lakosságot a közterület elnevezéséről az önkormányzati hetilap és a városi televízió útján értesítse.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (a végrehajtás előkészítéséért:

 Dr. Holler Péter, a Hatósági Osztály vezetője

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

 Dr. Füzi Judit, a Polgármesteri Kabinet osztályvezetője)

**Határidő:** azonnal

**Dr. Nemény András polgármester:** II. határozati javaslatunk a Batthyány Erzsébet utca, erről szavazunk most.

Megállapítom, hogy a testület 16 egyhangú igen szavazattal – *1 képviselő nem vett részt a szavazásban és 1 képviselő távol van* – elfogadta a határozati javaslatot és a következő határozatot hozta:

**345/2024. (XI.28.) Kgy. számú határozat**

1. Szombathely Megyei Jogú Város Közgyűlése a Magyarország helyi önkormányzatairól szóló 2011. évi CLXXXIX. törvény 42. § 8. pontja alapján a Szombathely, 8612/20 hrsz-ú és 8612/32 hrsz-ú kivett közforgalom elől el nem zárt magánút megnevezésű ingatlanokat együttesen **Batthyány Erzsébet utcának** nevezi el.
2. A Közgyűlés felkéri a polgármestert és a jegyzőt, hogy az 1. pontban elhatározott közterület elnevezéssel kapcsolatos adatszolgáltatási kötelezettségek teljesítése iránt intézkedjen, a nyilvántartásokon szükséges átvezetésről gondoskodjon, az elnevezés miatt szükségessé váló egyéb intézkedéseket tegye meg, valamint a lakosságot a közterület elnevezéséről az önkormányzati hetilap és a városi televízió útján értesítse.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (a végrehajtás előkészítéséért:

 Dr. Holler Péter, a Hatósági Osztály vezetője

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

 Dr. Füzi Judit, a Polgármesteri Kabinet osztályvezetője)

**Határidő:** azonnal

***9./ Javaslat Szombathely Megyei Jogú Város tagságára a különböző szervezetekben, egyesületekben, szövetségekben és az Önkormányzat által delegált személyekre***

***Előadók:*** *Dr. Nemény András polgármester*

 *Dr. László Győző alpolgármester*

 *Dr. Horváth Attila alpolgármester*

 *Horváth Soma alpolgármester*

**Dr. Nemény András polgármester:** Rátérünk a 9. napirendi pontunkra. Itt a kiosztott határozati javaslatunk, amiről lehet egyben szavazni, ha mindenki úgy érzi. Putz Attilán látok egy kis kétséget, nem, rendben van, akkor ő is beállt a kórusba, akkor egybe tesszük fel a 12 határozati javaslatot most.

Megállapítom, hogy a testület 16 egyhangú igen szavazattal – *1 képviselő nem vett részt a szavazásban és 1 képviselő távol van* – elfogadta a javaslatokat és a következő határozatokat hozta:

**346/2024.(XI.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni a Megyei

Jogú Városok Szövetségének.

1. A Szövetség állandó szakmai bizottságaiba, illetve albizottságaiba az alábbi személyeket delegálja:

|  |  |
| --- | --- |
| **Szakmai bizottság megnevezése** | **Delegált neve, beosztása** |
| **Gazdasági Bizottság**  | Dr. Horváth Attila alpolgármester |
| Környezetvédelmi Albizottság  | Németh Ákos tanácsnok |
| Területfejlesztési Albizottság  | Dr. Horváth Attila alpolgármester |
| Városüzemeltetési Albizottság | Horváth Soma alpolgármester |
| **Humánszolgáltatási Bizottság** | Dr. László Győző alpolgármester |
| Egészségügyi Albizottság | Szuhai Viktor tanácsnok |
| Ifjúsági-Oktatási-Sport Albizottság | Putz Attila bizottsági elnök |
| Kulturális Albizottság | Horváth Soma alpolgármester |
| Szociális Albizottság | Dr. Károlyi Ákos jegyző |
| **Informatikai-Rekreációs Bizottság** | Desits Zoltán, az Informatikai Iroda vezetője |
| Informatikai Albizottság | Desits Zoltán, az Informatikai Iroda vezetője |
| Turisztikai Albizottság | Tóth Kálmán bizottsági elnök |
| **Adóhatósági Vezetők Kollégiuma** | Stéger Gábor, a Közgazdasági és Adó Osztály vezetője |
| **Főépítészi Kollégium** | Sütő Gabriella főépítész |
| **Jegyzői Kollégium** | Dr. Károlyi Ákos |
| **Közterület Felügyelők Kollégiuma** | Ágoston Sándor, a Szombathelyi Közterületfelügyelet irodavezetője |

1. A Közgyűlés felkéri a Polgármestert, hogy a fenti változások átvezetéséről a Megyei Jogú Városok

Szövetsége felé gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

/ A végrehajtás előkészítéséért:

Dr. Füzi Judit, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**347/2024.(XI.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben nem kíván tagja lenni az

Magyar Urbanisztikai Társaságnak.

1. A Közgyűlés felkéri a Polgármestert, hogy a döntésről a Magyar Urbanisztikai Társaságot tájékoztassa és megtegye a kilépéssel kapcsolatos intézkedéseket.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

/ A végrehajtás előkészítéséért:

Dr. Füzi Judit, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**348/2024.(XI.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni Vasutas Települések Szövetségének.

1. A Közgyűlés felhatalmazza Ágh Ernőt, hogy a Vasutas Települések Szövetségében Szombathely Megyei Jogú Város Önkormányzatának képviseletében eljárjon.
2. A Közgyűlés felkéri a Polgármestert, hogy az 1. és 2. pontokban szereplő döntésről Vasutas Települések Szövetsége tájékoztatásáról gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

 / A végrehajtás előkészítéséért:

Dr. Füzi Judit a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**349/2024.(XI.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben nem kíván tagja lenni a Magyar Közgazdasági Társaságnak.

2. A Közgyűlés felkéri a Polgármestert, hogy a döntésről a Magyar Közgazdasági Társaságot tájékoztassa és megtegye a kilépéssel kapcsolatos intézkedéseket.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

 / A végrehajtás előkészítéséért:

Dr. Füzi Judit a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**350/2024.(XI.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni a Pannon Térségfejlesztő Egyesületnek.

1. A Közgyűlés felhatalmazza Tóth Kálmánt, hogy a Pannon Térségfejlesztő Egyesületben Szombathely Megyei Jogú Város Önkormányzatának képviseletében eljárjon.
2. A Közgyűlés felkéri a Polgármestert, hogy az 1. és 2. pontokban szereplő döntésről a Pannon Térségfejlesztő Egyesület tájékoztatásáról gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

 / A végrehajtás előkészítéséért:

Dr. Füzi Judit, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**351/2024.(XI.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben nem kíván tagja lenni az

Intelligens Társadalomért Országos Szövetség Közhasznú Egyesületnek.

2. A Közgyűlés felkéri a Polgármestert, hogy a döntésről azIntelligens Társadalomért Országos Szövetség Közhasznú Egyesületet tájékoztassa és megtegye a kilépéssel kapcsolatos intézkedéseket.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

 / A végrehajtás előkészítéséért:

Dr. Füzi Judit, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**352/2024.(XI.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni az ICOMOS Magyar Nemzeti Bizottság Egyesületnek.
2. A Közgyűlés felkéri a Polgármestert, hogy az 1. pontban szereplő döntésről az ICOMOS Magyar Nemzeti Bizottság Egyesület tájékoztatásáról gondoskodjon.

**Felelősök:** Dr. Nemény András polgármester

Dr. László Győző alpolgármester

 Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

 / A végrehajtás előkészítéséért:

Dr. Füzi Judit, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**353/2024.(XI.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni a Polgármesterek Szövetségének.
2. A Közgyűlés felkéri a Polgármestert, hogy az 1. pontban szereplő döntésről a Polgármesterek Szövetsége tájékoztatásáról gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

 / A végrehajtás előkészítéséért:

Dr. Füzi Judit, a Polgármesteri Kabinet vezetője/

**Határidő**: azonnal

**354/2024.(XI.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni a Klímabarát Települések Szövetségnek.

1. A Közgyűlés felhatalmazza Németh Ákost, hogy a Klímabarát Települések Szövetségben Szombathely Megyei Jogú Város Önkormányzatának képviseletében eljárjon.
2. A Közgyűlés felkéri a Polgármestert, hogy az 1. és 2. pontokban szereplő döntésről azKlímabarátTelepülések Szövetsége tájékoztatásáról gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

 / A végrehajtás előkészítéséért:

Dr. Füzi Judit, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**355/2024.(XI.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni a Magyar CIVINET Hálózatnak.
2. A Közgyűlés felhatalmazza Tóth Kálmánt, hogy a Magyar CIVINET Hálózatban Szombathely Megyei Jogú Város Önkormányzatának képviseletében eljárjon.
3. A Közgyűlés felkéri a Polgármestert, hogy az 1. és 2. pontokban szereplő döntésről a Magyar CIVINET Hálózat tájékoztatásáról gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

 / A végrehajtás előkészítéséért:

Dr. Füzi Judit, a Polgármesteri Kabinet vezetője/

**Határidő**: azonnal

**356/2024.(XI.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni a Magyar Önkormányzatok Szövetségének.
2. Közgyűlés felhatalmazza Dr. Nemény Andrást, hogy aMagyar Önkormányzatok Szövetségében Szombathely Megyei Jogú Város Önkormányzatának képviseletében eljárjon.
3. A Közgyűlés felkéri a Polgármestert, hogy az 1. és 2. pontokban szereplő döntésről aMagyar Önkormányzatok Szövetsége tájékoztatásáról gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

 / A végrehajtás előkészítéséért:

Dr. Füzi Judit, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**357/2024.(XI.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni a Pannon Városok Szövetségének.
2. A Közgyűlés felkéri a Polgármestert, hogy az 1. pontban szereplő döntésről a Pannon Városok Szövetségetájékoztatásáról gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

 / A végrehajtás előkészítéséért:

Dr. Füzi Judit, a Polgármesteri Kabinet vezetője/

**Határidő**: azonnal

***10./ Javaslat az önkormányzat által alapított alapítványokkal kapcsolatos döntések meghozatalára***

***Előadók:*** *Dr. Nemény András polgármester*

*Dr. László Győző alpolgármester*

 *Horváth Soma alpolgármester*

**Dr. Nemény András polgármester:** Most a 10. napirendi pontunk következik, a „Savaria Történelmi Karnevál” Közhasznú Alapítvány felügyelőbizottságába kellene egy tag, Horváth Gábor bemenne, de nem mehet szerintem, mert egy pillanat, megnézzük, hogy jogszerű-e? Ezzel nehéz helyzetbe hoztuk aljegyző asszonyt. De ha Horváth Gábor nem, akkor Horváth Gáborné biztos bemehet. Ha nincsen más javaslat, akkor Horváth Gábort fogjuk betenni, ha kiderül közben esetleg, hogy jogi akadálya van, akkor a decemberi közgyűlésen megváltoztatjuk.

**Mikrofon nélkül Illés Károly a Költségvetési Ellenőrző Szakmai Bizottság elnöke:** Megszünteti az összeférhetetlenséget, lemond.

**Dr. Nemény András polgármester:** Így, vagy úgy megszűnik az összeférhetetlenség. Minden más esetben rendben van minden. Mindenki egyet ért azzal, hogy együtt szavazzunk? Akkor senki sem ment meg attól, hogy együtt szavazzunk, akkor Horváth Gáborral kiegészülve teszem fel.

Megállapítom, hogy a testület 16 egyhangú igen szavazattal – *1 képviselő nem vett részt a szavazásban és 1 képviselő távol van* – elfogadta az összes delegálási javaslatot és a következő határozatokat hozta:

**358/2024. (XI.28.) Kgy. sz. határozat**

1. A Közgyűlés köszönetét fejezi ki a „Szombathely Szent Márton városa” Gyebrovszki János Alapítvány kuratóriumi elnökének és tagjainak az Alapítvány működésében 2019-2024. között végzett munkájukért.
2. Szombathely Megyei Jogú Város Közgyűlése a „Szombathely Szent Márton városa” Gyebrovszki János Alapítvány kuratóriumi tagjainak számát 8 főben határozza meg az alapító okirat 8. pontjában. Szombathely Megyei Jogú Város Közgyűlése a **„Szombathely Szent Márton városa” Gyebrovszki János Alapítvány** **kuratóriuma** új tagjainak az alábbi személyeket választja meg:

Elnök: 1. Szentkirályi Bernadett

Tagok: 2. Dr. Asbóth Mária

 3. Jakab Bálint Mihály

 4. Hajdu Endre

 5. Németh Klára

 6. Sugár Judit

 7. Molnár Árpád

 8. Puppné Nagy Erika

A megválasztás a jogszabályban előírt elfogadó nyilatkozat megtételével válik hatályossá.

1. A Közgyűlés felkéri a polgármestert, hogy a módosításokkal egységes szerkezetbe foglalt alapító okiratot aláírja, és a Szombathelyi Törvényszéken az Alapítvány adataiban történt változások nyilvántartásba vétele iránt a szükséges intézkedéseket tegye meg.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

 (A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** 2025. január 31.

**359/2024. (XI.28.) Kgy. sz. határozat**

1. A Közgyűlés köszönetét fejezi ki a Kutyamenhely Alapítvány kuratóriumi elnökének és tagjainak, valamint a felügyelő bizottsági tagjainak az Alapítvány működésében 2019-2024. között végzett munkájukért.
2. Szombathely Megyei Jogú Város Közgyűlése a **Kutyamenhely Alapítvány** **kuratóriuma** új tagjainak az alábbi személyeket választja meg:

Elnök: 1. Kronekker Veronika

Tagok: 2. Dr. Varjú Gábor

 3. Asbóth Péter

 4. Dr. Ipkovich Eszter

 5. Varga Gábor

A megválasztás a jogszabályban előírt elfogadó nyilatkozat megtételével válik hatályossá.

1. Szombathely Megyei Jogú Város Közgyűlése a **Kutyamenhely Alapítvány felügyelő** **bizottsága** új tagjainak az alábbi személyeket választja meg:

Tagok: 1. Dr. Nagy Gergő

 2. Versegi Valentin

 3. Kelemen Tiborné

A megválasztás a jogszabályban előírt elfogadó nyilatkozat megtételével válik hatályossá.

1. A Közgyűlés felkéri a polgármestert, hogy a módosításokkal egységes szerkezetbe foglalt alapító okiratot aláírja, és a Szombathelyi Törvényszéken az Alapítvány adataiban történt változások nyilvántartásba vétele iránt a szükséges intézkedéseket tegye meg.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

 (A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** 2025. január 31.

**360/2024. (XI.28.) Kgy. számú határozat**

1. A Közgyűlés köszönetét fejezi ki a „Savaria Történelmi Karnevál” Közhasznú Közalapítvány kuratóriumi elnökének és tagjainak, valamint felügyelő bizottsági tagjainak a Közalapítvány működésében 2019-2024. között végzett munkájukért.
2. Szombathely Megyei Jogú Város Közgyűlése a **„Savaria Történelmi Karnevál” Közhasznú Közalapítvány kuratóriuma** új tagjainak az alábbi személyeket választja meg:

Elnök: 1. Csapláros Andrea

Tagok: 2. Kiss Andrea

3. Sosztarits Ottó

4. Dr. Ipkovich György

5. Feiszt György

6. Baki Orsolya

7. Szabolcsi Gábor

A megválasztás a jogszabályban előírt elfogadó- és vagyonnyilatkozat megtételével válik hatályossá.

1. Szombathely Megyei Jogú Város Közgyűlése a „Savaria Történelmi Karnevál” Közhasznú Közalapítvány felügyelőbizottsági tagjainak számát 3 főben határozza meg az alapító okirat VI. 1. pontjában. Szombathely Megyei Jogú Város Közgyűlése a **„Savaria Történelmi Karnevál” Közhasznú Közalapítvány felügyelő bizottsága** új tagjainak az alábbi személyeket választja meg:

Tagok: 1. Cseri József

2. Balogh Péter

3. Horváth Gábor

A megválasztás a jogszabályban előírt elfogadó- és vagyonnyilatkozat megtételével válik hatályossá.

1. A Közgyűlés felkéri a polgármestert, hogy a módosításokkal egységes szerkezetbe foglalt alapító okiratot aláírja, és a Szombathelyi Törvényszéken a Közalapítvány adataiban történt változások nyilvántartásba vétele iránt a szükséges intézkedéseket tegye meg.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

 (A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** 2025. január 31.

**361/2024. (XI.28.) Kgy. sz. határozat**

1. A Közgyűlés köszönetét fejezi ki a Szombathelyért Közalapítvány kuratóriumi elnökének és tagjainak, valamint felügyelő bizottsági tagjainak a Közalapítvány működésében 2019-2024. között végzett munkájukért.
2. Szombathely Megyei Jogú Város Közgyűlése a Szombathelyért Közalapítvány kuratóriumi tagjainak számát 5 főben határozza meg az alapító okirat IV. 1. pontjában. Szombathely Megyei Jogú Város Közgyűlése a **Szombathelyért Közalapítvány** **kuratóriuma** új tagjainak az alábbi személyeket választja meg:

Elnök: 1. Kopcsándi József

Tagok: 2. Dr. Puskás Tivadar

3. Székely Klára

4. Nagy Donát

5. Feiszt György

A megválasztás a jogszabályban előírt elfogadó- és vagyonnyilatkozat megtételével válik hatályossá.

1. Szombathely Megyei Jogú Város Közgyűlése a **Szombathelyért Közalapítvány felügyelő bizottsága** új tagjainak az alábbi személyeket választja meg:

Tagok: 1. Dr. Szabó Zsolt

2. Dr. Mészáros András

3. Vörösné Budai Mária

A megválasztás a jogszabályban előírt elfogadó- és vagyonnyilatkozat megtételével válik hatályossá.

1. A Közgyűlés felkéri a polgármestert, hogy a módosításokkal egységes szerkezetbe foglalt alapító okiratot aláírja, és a Szombathelyi Törvényszéken a Közalapítvány adataiban történt változások nyilvántartásba vétele iránt a szükséges intézkedéseket tegye meg.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

 (A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** 2025. január 31.

***11./ Javaslat 2025. évi belső ellenőrzési tervek jóváhagyására***

 ***Előadó:*** *Dr. Károlyi Ákos jegyző*

**Dr. Nemény András polgármester:** A következő napirendnél jelentkezőt nem látok, három határozati javaslatunk van, amit egyben is fel tudunk tenni szavazásra, szerintem ezt mindenki támogatja, szavazunk róla egyben.

Megállapítom, hogy a testület 17 egyhangú igen szavazattal – *1 képviselő távol van* – elfogadta a javaslatokat és a következő határozatokat hozta:

**362/2024.(XI.28.) Kgy. sz. határozat**

Szombathely Megyei Jogú Város Közgyűlése a Magyarország helyi önkormányzatairól szóló 2011. évi CLXXXIX. törvény 119. § (5) bekezdése alapján Szombathely Megyei Jogú Város Önkormányzata 2025. évi belső ellenőrzési tervét az előterjesztés 5. számú melléklete szerinti tartalommal jóváhagyja.

**Felelős:** Dr. Károlyi Ákos jegyző

 /a végrehajtás előkészítéséért:

 Dr. Andorné Fodor Ágnes belső ellenőrzési vezető/

**Határidő:** Végrehajtásra 2025. december 31.

 Beszámolásra 2026. április 30.

**363/2024.(XI.28.) Kgy. sz. határozat**

Szombathely Megyei Jogú Város Közgyűlése a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 32. § (4) bekezdése alapján Szombathely Megyei Jogú Város Önkormányzata költségvetési intézményeinek 2025. évi fenntartó általi ellenőrzési tervét az előterjesztés 6. számú melléklete szerinti tartalommal jóváhagyja.

**Felelős:**Dr. Károlyi Ákos jegyző

/a végrehajtás előkészítéséért:

 Dr. Andorné Fodor Ágnes belső ellenőrzési vezető/

**Határidő:** Végrehajtásra 2025. december 31.

 Beszámolásra 2026. április 30.

**364/2024. (XI.28.) Kgy. sz. határozat**

Szombathely Megyei Jogú Város Közgyűlése a Magyarország helyi önkormányzatairól szóló 2011. évi CLXXXIX. törvény 119. § (5) bekezdése, valamint a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 32. § (4) bekezdése alapján

* a Szombathelyi Köznevelési GAMESZ 2025. évre vonatkozó belső ellenőrzési tervét (annak részeként az önkormányzati fenntartású óvodákban tervezett ellenőrzéseket) az előterjesztés 10. számú melléklete szerinti,
* a Szombathelyi Egészségügyi és Kulturális GESZ 2025. évre vonatkozó belső ellenőrzési tervét (annak részeként a Mesebolt Bábszínházban, a Savaria Szimfonikus Zenekarnál, a Berzsenyi Dániel Könyvtárban, a Szombathely Városi Vásárcsarnoknál, valamint a Savaria Múzeumnál tervezett ellenőrzéseket) az előterjesztés 11. számú melléklete szerinti,
* a Szombathelyi Egyesített Bölcsődei Intézmény 2025. évre vonatkozó belső ellenőrzési tervét az előterjesztés 12. számú melléklete szerinti,
* a Pálos Károly Szociális Szolgáltató Központ és Gyermekjóléti Szolgálat 2025. évre vonatkozó belső ellenőrzési tervét az előterjesztés 13. számú melléklete szerinti

tartalommal jóváhagyja.

**Felelős:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:**  azonnal

***12./ Tájékoztató a lejárt határidejű közgyűlési határozatok végrehajtásáról***

 ***Előadó:*** *Dr. Károlyi Ákos jegyző*

**Dr. Nemény András polgármester:** 12. napirendi pontnál jelentkezőt nem látok, a vitát lezárom, és itt is szavazunk.

Megállapítom, hogy a testület 17 egyhangú igen szavazattal - *1 képviselő távol van –* elfogadta a javaslatot és a következő határozatot hozta:

**365/2024. (XI.28.) Kgy. számú határozat**

1. A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

2. A Közgyűlés jóváhagyja a 217/2024. (IX.26.) Kgy. számú határozat 2. pontja határidejének a 2024. decemberi Közgyűlésre történő módosítását.

**Felelős:** Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője,

Nagyné Dr. Gats Andrea, a Jogi és Képviselői Osztály vezetője)

**Határidő:** a 2. pontban foglaltak szerint

***13./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről***

***Előadó:*** *Dr. Károlyi Ákos jegyző*

**Dr. Nemény András polgármester:** A nyílt ülésünk utolsó napirendi pontja következik, jelentkezőt nem látok, a vitát lezárom, most szavazunk.

Megállapítom, hogy a testület 17 egyhangú igen szavazattal - *1 képviselő távol van –* elfogadta a javaslatot és a következő határozatot hozta:

**366/2024. (XI.28.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:**  Dr. Károlyi Ákos jegyző

**Határidő:** azonnal

**Dr. Nemény András polgármester:** Ezzel az utolsó napirendi pontunkra, ami a nyílt ülésünket érinti, pontot tettünk, úgyhogy lezárom ezt a részét a közgyűlésnek, amennyiben nem maradt nyitott kérdés. És akkor a kedves nézőktől elköszönök, decemberben lesz közgyűlésünk még, december 19-én, eléggé a végére hagytuk, de dolgozni mindig jó, december 19-én is, lesz több ügyünk is, hiszen már most látjuk, hogy vannak olyan dolgok, amik átkerültek a decemberi közgyűlésre, úgyhogy még hosszan nem köszönünk el. Reméljük, hogy az ünnephez méltó hangulatú közgyűlésünk lesz. Azt gondolom a mai alapján, erre minden remény meg is van, Köszönöm a képviselőknek a munkát, köszönöm a figyelmet a szombathelyieknek, és akkor zárt üléssel folytatjuk 2 perc múlva.

*A közgyűlés nyilvános ülését polgármester úr 15 óra 16 perckor berekesztette*.

 **/: Dr. Nemény András :/ /: Dr. Károlyi Ákos:/**

 **polgármester jegyző**

**Záradék:**

A Közgyűlés ülésén megalkotott normatív határozatok 2024. november 28. napján kerültek kihirdetésre a Polgármesteri Hivatal hirdetőtábláján történő kifüggesztés útján.

Az alábbi önkormányzati rendeletek 2024. november 29-én kerültek kihirdetésre:

* a személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet módosításáról szóló 18/2024. (XI.29.) önkormányzati rendelet;
* a helyi adókról szóló 38/2011. (XII.19.) önkormányzati rendelet módosításáról szóló 19/2024. (XI.29.) önkormányzati rendelet;

az alábbi önkormányzati rendeletek 2024. december 4-én kerültek kihirdetésre:

* a környezet- és természetvédelem helyi szabályairól szóló 33/2012. (XI.12.) önkormányzati rendelet módosításáról szóló 20/2024. (XII.4.) önkormányzati rendelet;
* a közterületek bontás utáni helyreállításáról szóló 3/2008. (IV.1.) önkormányzati rendelet módosításáról szóló 21/2024. (XII.4.) önkormányzati rendelet;
* a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet módosításáról szóló 22/2024. (XII.4.) önkormányzati rendelet;
* a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosításáról szóló 23/2024. (XII.4.) önkormányzati rendelet;
* a kéményseprő-ipari közszolgáltatásról szóló 4/2013. (II.11.) önkormányzati rendelet hatályon kívül helyezéséről szóló 24/2024. (XII.4.) önkormányzati rendelet;
* a Szombathely Megyei Jogú Város területén végzett távhőszolgáltatásról szóló 8/2013. (III.6.) önkormányzati rendelet módosításáról szóló 25/2024. (XII.4.) önkormányzati rendelet;
* a fizetőparkolók működésének és igénybevételének rendjéről szóló 21/2012. (V.10.) önkormányzati rendelet módosításáról szóló 26/2024. (XII.4.) önkormányzati rendelet

 a Polgármesteri Hivatal hirdetőtábláján történő kifüggesztés útján.

 **/: Dr. Károlyi Ákos :/**

 **jegyző**